ഒളിച്ചോട്ടം, 20–ാം വയസ്സിൽ 34കാരിയുമായി വിവാഹം; നസീറുദ്ദിന് ഷായുടെ ജീവിതം | And Then One Day | Naseeruddin Shah | Literary World | Literature News | മലയാളം സാഹിത്യം | Malayalam Literature | Manorama Online\nജി. പ്രമോദ് January 05, 2019 10:52 AM IST\nആള്‍ക്കൂട്ടക്കൊലപാതകങ്ങളെക്കുറിച്ചുള്ള പരാമര്‍ശത്തിന്റെ പേരില് എതിരാളികൾ പാക്കിസ്ഥാന് വീസ സംഘടിപ്പിച്ചുകൊടുക്കാമെന്ന് പറഞ്ഞിട്ടുണ്ട് നസീറുദ്ദിന് ഷായോട്. പാക്കിസ്ഥാന് വീസയുടെ സ്നേഹവും സങ്കടവും ഒരുമിച്ചനുഭവച്ചിട്ടുണ്ട് ഷാ; 19-ാം വയസ്സില്. അതദ്ദേഹത്തിന്റെ പ്രണയജീവിതത്തിലെ ആദ്യത്തെ ഘട്ടമാണ്. കാലമെത്തുന്നതിനുമുമ്പേ നടന്ന വിവാഹവും ആദ്യത്തെ മകളും ആദ്യത്തെ അകല്‍ച്ചയും സ്വാഭാവികമായ വേര്‍പിരിയലും. ‘അങ്ങനെ ഒരു ദിനം’ എന്ന ആത്മകഥയിൽ ഷാ വിവരിക്കുന്നുണ്ട്.\nഅഭിനയമോഹം തലയ്ക്കുപിടിച്ച് 16-ാം വയസ്സില് ബോംബെയിലേക്ക് (ഇന്നത്തെ മുംൈബ) ഒളിച്ചോടിയ വിദ്യാര്‍ഥി. അക്കാലത്തെ തന്നെക്കുറിച്ച് മുടിയനായ പുത്രന് എന്നാണ് ഷാ സ്വയം വിശേഷിപ്പിക്കുന്നത്. വീട്ടില് ഒരു വാക്കു പോലും പറയാതെ ഒരു പെണ്‍സുഹൃത്തിന്റെ വീട്ടിലേക്കായിരുന്നു യാത്ര. അധികകാലം അവിടെ തുടരാന് പറ്റാതായതോടെ ബസ് സ്റ്റാന്‍ഡിലും പാര്‍ക്കിലും ചെലവുകുറഞ്ഞ ലോ‍ഡ്ജുകളിലുമൊക്കെയായി താമസം. ഇതിനിടെ രണ്ടു ചിത്രങ്ങളില് എക്സ്ട്രാ നടനായി അഭിനയം. പക്ഷേ സിനിമ റിലീസ് ചെയ്തപ്പോള് ഭൂതക്കണ്ണാടി വച്ചു നോക്കിയിട്ടുപോലും ഷായ്ക്കോ മറ്റാര്‍ക്കെങ്കിലുമോ അദ്ദേഹത്തെ ഒരു രംഗത്തില്‍പ്പോലും കണ്ടെത്താനും ആയില്ല. ഒടുവില് വീട്ടുകാര് ഒരു സുഹൃത്തിന്റെ സഹായത്തോടെ ഷായെ തേടിപ്പിടിച്ചു. വീട്ടിലേക്കു മടക്കിയയച്ചു.\nസ്കൂള് ഫൈനല് വിജയിച്ചതോടെ ഉപേക്ഷിച്ച പുസ്തകങ്ങളിലേക്കും പഠനത്തിലേക്കും മടങ്ങേണ്ടിവന്നു നസിറുദ്ദീന് ഷായ്ക്ക്. അലിഗഡ് മുസ്ലിം സര്‍വകലാശാലയില് ആര്‍ട്സ് കോഴ്സിനു ചേരുന്നു. ഒപ്പം വിദേശ നാടകങ്ങളുടെ പഠനവും വായനയും നാടകാഭിനയവും. ഇക്കാലത്താണ് തന്റെ ജീവിതത്തിലെ ഏറ്റവും വലിയ വൈകാരിക സ്വാധീനം എന്നു ഷാ വിശേഷിപ്പിക്കുന്ന ഒരു യുവതിയെ അദ്ദേഹം കാണുന്നതും പരിചയപ്പെടുന്നതും- പര്‍വീണ് മൊറാദ്. പര്‍വീണിന് അന്ന 34 വയസ്സുണ്ട്. ഷാ 19 കഴിഞ്ഞ് 20 ലേക്ക് പ്രവേശിക്കുന്നു. രണ്ടുപേരും തമ്മിലുള്ള പ്രായവ്യത്യാസം 14 വയസ്സ്.\nബിരുദവും ബിരുദാനന്തര ബിരുദവും കഴിഞ്ഞ് എംബിബിഎസ് അവസാന വര്‍ഷ വിദ്യാര്‍ഥിനായിരുന്നു അന്നു പര്‍വീണ്. അമ്മ അലിഗഡിലെ അധ്യാപിക. അച്ഛനുമായി വേര്‍പിരിഞ്ഞുള്ള ജീവിതം. കുട്ടിക്കാലം അച്ഛനുമൊത്ത് പാക്കിസ്ഥാനിലെ കറാച്ചിയിലായിരുന്നു പര്‍വീണ്. പാക്കിസ്ഥാന് പൗരത്വമാണുള്ളത്. പഠനം തുടങ്ങേണ്ട കാലമായപ്പോള് സ്റ്റുഡന്റ് വീസയില് ഇന്ത്യയിലേക്കു വന്നു. അന്നുമുതല് അമ്മയോടൊപ്പം നിന്ന് ഇന്ത്യയില് പഠനം. ഇന്ത്യാ-പാക്കിസ്ഥാന് ബന്ധം മോശമായ സമയമായിരുന്നു അത്. പാക്കിസ്ഥാന് പൗരത്വമുള്ളവര് എപ്പോഴും നിരീക്ഷണത്തില്. ഒരു കോഴ്സ് കഴിഞ്ഞ് അടുത്ത കോഴ്സ് എന്ന മട്ടില് പര്‍വീണ് പഠനം തുടരാന് കാരണം പാക്കിസ്ഥാന് പൗരത്വം തന്നെ. പഠനം കഴിഞ്ഞാല് മടങ്ങിപ്പോകണം. പോകാന് പര്‍വീണ് തയാറുമല്ല.\nനസീറുദ്ദിന് ഷായും പര്‍വീണും പരിചയത്തിലാകുന്നു. ഒരുദിവസം ഒരു നിമിഷം പോലും വേര്‍പിരിഞ്ഞിരിക്കാനാവാത്ത രീതിയില് പ്രണയബദ്ധരുമാകുന്നു. ഷായുടെ താമസം ഏതാണ്ട് പര്‍വീണിന്റെ വീട്ടില്‍ത്തന്നെ. ഷായുടെ അഭിനയമോഹത്തിനു ചിറകു നല്‍കിയതും പര്‍വീണ് തന്നെ. അസ്വാദകയായും വിമര്‍ശകയായും അടുത്തിരുന്ന് ഒരു നടനായി അദ്ദേഹത്തെ വാര്‍ത്തെടുത്തതും നാഷണല് സ്കൂള് ഓഫ് ഡ്രാമയില് ചേര്‍ന്ന് പഠിക്കണമെന്നു പ്രേരിപ്പിക്കുന്നതും എല്ലാം പര്‍വീണ് തന്നെ. അതിതീഷ്ണമായ ഒരു വൈകാരിക ബന്ധമായിരുന്നു അവരുടേത്. എംബിബിഎസ് പര്‍വീണ് പൂര്‍ത്തിയാക്കുന്നു. ഇനി പഠിക്കാന് കോഴ്സുകളൊന്നും ഇല്ല. അതായത് പര്‍വീന് പാക്കിസ്ഥാനിലേക്ക് തിരിച്ചുപോകണം. ഒഴിവാക്കാന് ഒരു മാര്‍ഗമുണ്ട്. ഒരു ഇന്ത്യന് പൗരനെ വിവാഹം കഴിക്കുക. സുഹൃത്തായും കാമുകനായും നസീറുദ്ദിന് ഷാ അടുത്തുള്ളപ്പോള് അധികമാലോചനയുടെ ആവശ്യം തന്നെയെന്ത്. അധികമാരെയും അറിയിക്കാതെ ആ വിവാഹം നടക്കുന്നു- 1969 നവംബര് ഒന്നാം തീയതി. പര്‍വീണിന്റെ വീട്ടിലേക്ക് ഷാ പൂര്‍ണമായും മാറുകയും ചെയ്യുന്നു. വിവാഹം ഷാ സ്വന്തം വീട്ടില് പറയുകപോലും ചെയ്യുന്നുമില്ല.\nഏതാനും മാസത്തിനകം ഷായ്ക്ക് സ്വപ്നസാഫല്യമായി ഡല്‍ഹി നാഷണല് സ്കൂള് ഓഫ് ഡ്രാമയില് പ്രവേശനം കിട്ടുന്നു. പര്‍വീണ് അലിഗഡില്‍ത്തന്നെ തുടരുന്നു. ഇടയ്ക്കിടെ സന്ദര്‍ശനങ്ങള്. ഏതാനും മാസം കഴിഞ്ഞു. ഗര്‍ഭിണിയായ പര്‍വീണ് ആശുപത്രിയിലായി എന്ന വാര്‍ത്തയറിഞ്ഞ് ഡല്‍ഹിയില്‍നിന്ന് അലിഗഡില് എത്തിയപ്പോഴേക്കും ഷാ ഒരു പെണ്‍കുട്ടിയുടെ പിതാവായിക്കഴിഞ്ഞിരുന്നു- 21-ാം വയസ്സില്. പര്‍വീണിന് അന്ന് 35 വയസ്സ്.\nപര്‍വീണിന്റെ ശ്രദ്ധ പൂര്‍ണമായും കുട്ടിയിലേക്കു മാറുന്നു. ഹീബാ. ദൈവത്തിന്റെ വരപ്രസാദം എന്നു വിശേഷിപ്പിക്കുന്നുണ്ടെങ്കിലും കുട്ടിയോട് വലിയ സ്നേഹമോ ആത്മാര്‍ഥതയോ അക്കാലത്ത് ഒരിക്കലും ഷാ കാണിച്ചിട്ടില്ല. അതേപ്പറ്റി കുറ്റബോധവും പശ്ഛാത്താപവും നിറഞ്ഞ വാക്കുകളിലാണ് അദ്ദേഹം പിന്നീട് ഓര്‍മിച്ചിട്ടുള്ളതും. ഷാ അഭിനയത്തില് ശ്രദ്ധ കേന്ദ്രീകരിക്കുന്നു. പതുക്കെപതുക്കെ അവര്‍ക്കിടയിലുള്ള സന്ദര്‍ശനങ്ങള് കുറയുന്നു. അഭിനയത്തിനൊപ്പം മറ്റു പെണ്‍കുട്ടികളിലേക്കും ഷായുടെ ശ്രദ്ധ മാറിപ്പോകുന്നു. പര്‍വീണ് അലിഗഡില്‍ത്തന്നെയാണെങ്കിലും ദുരെയെവിടെയോ എന്ന മട്ട്. ആദ്യമൊക്കെ തുടര്‍ച്ചയായി കത്തെഴുതിയിരുന്നു. പിന്നീട് അതും കുറഞ്ഞു. പിന്നെ ഇല്ലാതെയായി.\nപിന്നീട് അലിഗഡില് എത്തിയാലും ഷാ പര്‍വീണിനെയോ മകളെയോ സന്ദര്‍ശിക്കാതെയുമായി. കുറേ മാസങ്ങള്‍ക്കുശേഷം ഒരു ദിവസം പര്‍വീണ് ഷായെ കാണാന് ഡല്‍ഹിയിലെത്തി. പക്ഷേ, എത്രയും പെട്ടെന്ന് പര്‍വീണിനെ ഒഴിവാക്കാനായിരുന്നു അദ്ദേഹത്തിനു താല്‍പര്യം.\nആ ബന്ധത്തിന്റെ അവസാനം ഷായുടെ തന്നെ വാക്കുകളില്: അടുത്ത ദിവസങ്ങളില്‍ത്തന്നെ അവള് ലണ്ടനിലേക്കു പോയി. ഒപ്പം ഹീബായും അവള്‍ക്കുണ്ടായ മറ്റൊരു കുഞ്ഞും. അടുത്തിടെ ഏറ്റവും കൂടുതല് ശ്രദ്ധിക്കപ്പെട്ട പുസ്തകങ്ങളിലൊന്നാണ് നസീറുദ്ദിന് ഷായുടെ ആത്മകഥ- അങ്ങനെ ഒരു ദിനം. മലയാള പ്രസിദ്ധീകരണം തൃശൂര് കറന്റ് ബുക്സ്. വിവര്‍ത്തനം പി. എന്. വേണുഗോപാല്.


ശ്രമിച്ചത് ലേറ്റ് കട്ടിന്, നാണംകെട്ട് ഹിറ്റ് വിക്കറ്റായി ശുഐബ് മാലിക്ക് - Samakalika Malayalam\nശ്രമിച്ചത് ലേറ്റ് കട്ടിന്, നാണംകെട്ട് ഹിറ്റ് വിക്കറ്റായി ശുഐബ് മാലിക്ക്\nഇംഗ്ലണ്ടിനെതിരെ മൂന്ന് ഏകദിനങ്ങള് പിന്നിടുമ്പോഴും പാകിസ്താന് ഒരു ജയം പിടിക്കാനായിട്ടില്ല. പക്ഷേ തോല്‍വിയിലേക്ക് വീഴുമ്പോഴും തങ്ങളുടെ ബാറ്റിങ് കരുത്ത് ലോകത്തിന് മുന്നില് കാട്ടിയാണ് പാകിസ്താന്റെ പോക്ക്. പാക് ബാറ്റിങ് നിര കരുത്ത് കാട്ടുന്നതിന് ഇടയില്, പ്ലേയിങ് ഇലവനിലേക്ക് മടങ്ങി എത്തിയ പാക് മുന് നായകന് ശുഐബ് മാലിക്കിന്റെ ഭാഗത്ത് നിന്നുമുണ്ടായ പിഴവാണ് താരത്തിനും ടീമിനും നാണക്കേടുണ്ടാക്കിയത്.\nബാബര് അസം, മുഹമ്മദ് ഹഫീസ്, ഫകര് സമന് എന്നിവരുടെ മികച്ച ഇന്നിങ്‌സിന് പിന്നാലെ അടിച്ചു തകര്‍ത്ത് കളിക്കുകയായിരുന്നു മാലിക്ക്. എന്നാല് 47ാം ഓവറില് മാര്‍ക്ക് വുഡിന്റെ ഡെലിവറിയില് ലേറ്റ് കട്ടിന് ശ്രമിച്ച മാലിക്കിന് പിഴച്ചു. പന്ത് ഹിറ്റ് ചെയ്യുന്നതിന് പകരം, സ്റ്റംപാണ് മാലിക് തന്റെ ബാറ്റുകൊണ്ട് ഇളക്കിയത്. 26 പന്തില് 41 റണ്‍സ് എടുത്ത് നില്‍ക്കുകയായിരുന്നു മാലിക്കിന് ഹിറ്റ് വിക്കറ്റായി ക്രീസ് വിടേണ്ടി വന്നു.\nഇംഗ്ലണ്ടിനെതിരായ നാലാം ഏകദിനത്തില് ടോസ് നഷ്ടപ്പെട്ട് ബാറ്റിങ്ങിന് ഇറങ്ങിയ പാകിസ്താനെ വേണ്ടി ഫഖര് സമനും, ബാബര് അസമും ചേര്‍ന്ന് സെഞ്ചുറി കൂട്ടുകെട്ട് തീര്‍ത്തു. ഓപ്പണര് ഇമാം ഉള് ഹഖ് പരിക്കേറ്റ് ക്രീസ് വിട്ടിരുന്നു. 112 പന്തില് നിന്നും ബാബര് അസം 115 റണ്‍സും, ഫഖര് 57 റണ്‍സും നേടി. 50 ഓവറില് 340 റണ്‍സ് കണ്ടെത്താനായെങ്കിലും ഇംഗ്ലണ്ട് ജാസന് റോയിയുടേയും ബെന് സ്‌റ്റോക്കിന്റേയും തകര്‍പ്പന് കളിയുടെ ബലത്തില് ജയം പിടിച്ചു. 89 പന്തിലാണ് റോയ് 114 റണ്‍സ് അടിച്ചു കൂട്ടിയത്. ബെന് സ്‌റ്റോക്ക് 64 പന്തില് നിന്ന് 71 റണ്‍സ് നേടി.\nപാകിസ്താന് ഇംഗ്ലണ്ട് ക്രിക്കറ്റ് ശുഐബ് മാലിക്ക് ഹിറ്റ് വിക്കറ്റ്


വെടിനിര്‍ത്തലിന് അപേക്ഷിച്ച് പാക്കിസ്ഥാന്, തിരിച്ചടിച്ച് ഇന്ത്യ; പാക് ബങ്കറുകള് തകര്‍ത്തു :: Janmabhumi Daily\nMonday 21 May 2018 3:00 am IST\nജമ്മു: അതിര്‍ത്തിയില് തുടര്‍ച്ചയായി വെടിനിര്‍ത്തല് ലംഘിക്കുന്ന പാക്കിസ്ഥാന് ഇന്ത്യയുടെ കടുത്ത മറുപടി. അന്താരാഷ്ട്ര അതിര്‍ത്തിക്കടുത്തുള്ള പാക് ബങ്കറുകള് ഇന്ത്യയുടെ അതിര്‍ത്തി രക്ഷാ സേന (ബിഎസ്എഫ്) തകര്‍ത്തു. സര്‍വ സന്നാഹങ്ങളുമുപയോഗിച്ച് പാക്കിസ്ഥാന്റെ നിരവധി സൈനിക ബങ്കറുകള് തകര്‍ക്കുന്നതിന്റെ വീഡിയോ ദൃശ്യങ്ങള് ഇന്ത്യ പുറത്തു വിട്ടു. അന്താരാഷ്ട്ര അതിര്‍ത്തിയിലെ അഖ്‌നൂരിനടുത്തുള്ള ബങ്കറുകള് തകര്‍ക്കുന്നതിന്റെ ദൃശ്യങ്ങളാണ് ഈ 19 മിനിറ്റ് വീഡിയോയിലുള്ളത്.\nകഴിഞ്ഞ കുറച്ചു ദിവസങ്ങളായി അന്താരാഷ്ട്ര അതിര്‍ത്തിയില് പാക്കിസ്ഥാന് തുടര്‍ച്ചയായി വെടിനിര്‍ത്തല് കരാര് ലംഘിക്കുകയായിരുന്നു. അതിര്‍ത്തിയില് പാക് ഭാഗത്ത് അസാധാരണ നീക്കം ശ്രദ്ധയില്‍പ്പെട്ടതിനെത്തുടര്‍ന്ന് ബിഎസ്എഫ് ജാഗ്രത ശക്തമാക്കിയിരുന്നു. തുടര്‍ച്ചയായി വെടിയുതിര്‍ത്ത് ഭീകരരെ അതിര്‍ത്തി കടത്തി വിടാനുള്ള തന്ത്രമായിരുന്നു പാക്കിസ്ഥാന്റേത്. കഴിഞ്ഞ ദിവസങ്ങളില് പ്രധാനമന്ത്രി നരേന്ദ്ര മോദി ജമ്മു കശ്മീരില് സന്ദര്‍ശനം നടത്തിയിരുന്നു. ഈ ഘട്ടത്തില് പാക് സൈന്യത്തിന്റെ ഷെല്ലാക്രമണം ശക്തമായിരുന്നു. എന്നാല് കഴിഞ്ഞ ദിവസത്തെ ഇന്ത്യയുടെ തിരിച്ചടിയില് പാക്കിസ്ഥാന്റെ അടിപതറി.\nപീരങ്കികള് ഉള്‍പ്പെടെയുള്ള സന്നാഹങ്ങള് ഉപയോഗിച്ച്, തുടര്‍ച്ചയായി വെടിയുതിര്‍ത്ത് പാക് ബങ്കറുകള് തകര്‍ത്തെറിയുന്നതിന്റെ ദൃശ്യങ്ങളാണ് വീഡിയോയിലുള്ളത്. ഒരു റോക്കറ്റ് പതിച്ച് ബങ്കര് ചിന്നഭിന്നമാകുന്നത് ദൃശ്യങ്ങളില് വ്യക്തമാണ്. ആക്രമണത്തില് ഒരു പാക് സൈനികന് കൊല്ലപ്പെട്ടു. ഇതിനു തൊട്ടു പിന്നാലെ, കൂടുതല് ആക്രമിക്കരുതെന്ന് പാക്കിസ്ഥാന്റെ അതിര്‍ത്തിയിലെ സൈനിക വിഭാഗമായ പാക് റേഞ്ചേഴ്‌സ് കെഞ്ചിയെന്ന് ബിഎസ്എഫ് വക്താവ് അറിയിച്ചു. ബിഎസ്എഫിന്റെ ജമ്മുവിലെ ആസ്ഥാനവുമായി ബന്ധപ്പെട്ടാണ് പാക് റേഞ്ചേഴ്‌സ് ആക്രമണം നിര്‍ത്താന് അപേക്ഷിച്ചത്.\nഒരു പ്രകോപനവുമില്ലാതെ കഴിഞ്ഞ ദിവസങ്ങളില് പാക്കിസ്ഥാന് നടത്തിയ ഷെല്ലാക്രമണത്തിനാണ് തിരിച്ചടി നല്‍കിയതെന്ന് ബിഎസ്എഫിന്റെ ഉന്നത ഉദ്യോഗസ്ഥര് പറഞ്ഞു.\nകഴിഞ്ഞ മൂന്നു ദിവസങ്ങളില് പാക്കിസ്ഥാന്റെ നീക്കങ്ങള് നിരീക്ഷിച്ച ശേഷമാണ് തിരിച്ചടിക്കുള്ള തന്ത്രങ്ങള് ആവിഷ്‌കരിച്ചത്. കഴിഞ്ഞ ദിവസങ്ങളിലെ പാക് ഷെല്ലാക്രമണത്തില് ബിഎസ്എഫിന്റെ രണ്ടു സൈനികര് കൊല്ലപ്പെട്ടിരുന്നു.\nജമ്മുവില് നിന്ന് മുപ്പതു കിലോമീറ്റര് അകലെയുള്ള അഖ്‌നൂര് കേന്ദ്രീകരിച്ചാണ് ബിഎസ്എഫ് നീക്കങ്ങള് ആസൂത്രണം ചെയ്തത്.\nഇനിയും ഷെല്ലാക്രമണം തുടരാനാണ് പാക്കിസ്ഥാന്റെ ഉദ്ദേശ്യമെങ്കില് തിരിച്ചടി കൂടുതല് ശക്തമായിരിക്കുമെന്ന് ബിഎസ്എഫ് ഐജി രാം അവ്താര് പറഞ്ഞു.


വണ്ണം കൂട്ടണോ? എങ്കില് ഈ കാര്യങ്ങള് ശ്രദ്ധിക്കൂ... | how to gain weight fast\nവണ്ണം കൂട്ടണോ? എങ്കില് ഈ കാര്യങ്ങള് ശ്രദ്ധിക്കൂ...\nThiruvananthapuram, First Published 6, Sep 2020, 3:52 PM\nപ്രോട്ടീന്, അന്നജം, കൊഴുപ്പ് തുടങ്ങിയവ അടങ്ങുന്ന ആഹാരം കൃത്യമായി ഡയറ്റില് ഉള്‍പ്പെടുത്തണം.\nഅമിതവണ്ണത്തിന്‍റെ പേരില് ഡയറ്റ് ചെയ്യുന്നവര് ഒരു വശത്ത്. എന്തൊക്കെ കഴിച്ചിട്ടും വണ്ണം വയ്ക്കുന്നില്ല എന്ന് വിഷമം പറയുന്നവര് മറുവശത്ത്. വണ്ണം കുറയ്ക്കാനുള്ള വഴികളെ കുറിച്ച് നിരന്തരം ചര്‍ച്ചകള് നടക്കുന്നുണ്ട്. എന്നാല് ശരീരം പുഷ്ടിപ്പെടാന് എന്തൊക്കെയാണ് ചെയ്യേണ്ടത് ?\nആദ്യം ഭാരം കുറയുന്നതിന്‍റെ അടിസ്ഥാന കാരണങ്ങള് കണ്ടെത്തണം. ശേഷം ജീവിതശൈലിയിലും ഭക്ഷണക്രമത്തിലും മാറ്റം വരുത്തുകയാണ് ചെയ്യേണ്ടത്. പ്രോട്ടീന്, അന്നജം, കൊഴുപ്പ് തുടങ്ങിയവ അടങ്ങുന്ന ആഹാരം കൃത്യമായി ഡയറ്റില് ഉള്‍പ്പെടുത്തണം. ഒപ്പം വിറ്റാമിനുകളും ധാതുക്കളുമൊക്കെ ശരീരത്തിന് ആവശ്യമാണ്.\nവണ്ണം കൂട്ടണമെന്ന് ആഗ്രഹിക്കുന്നവര് ഡയറ്റില് ശ്രദ്ധിക്കേണ്ട കാര്യങ്ങള്...\nവണ്ണം കുറയ്ക്കുന്നവര് ചോറ് ഒഴിവാക്കുമ്പോള് വണ്ണം വയ്ക്കാനാഗ്രഹിക്കുന്നവര്‍ക്ക് ചോറ് ധൈര്യമായി കഴിക്കാം. തലച്ചോറിന്റെ പ്രവര്‍ത്തനത്തിന് ഊര്‍ജം കിട്ടുന്നത് കാര്‍ബോഹൈഡ്രേറ്റില് നിന്നാണ്. അന്നജം കൂടുതലുള്ള ചോറ് ശരീരഭാരം കൂട്ടും. അതുപോലെ തന്നെ കിഴങ്ങ് വര്‍ഗ്ഗങ്ങളും ഡയറ്റില് ഉള്‍പ്പെടുത്തുന്നത് ശരീരഭാരം കൂട്ടാന് സഹായിക്കും.\nപ്രോട്ടീന് ധാരാളം അടങ്ങിയ ഭക്ഷണങ്ങള് ഡയറ്റില് ഉള്‍പ്പെടുത്തണം. മുട്ട, കോഴിയിറച്ചി തുടങ്ങിയവ നന്നായി കഴിക്കാം.\nകൊഴുപ്പ് അടങ്ങിയ ഭക്ഷണങ്ങളും ഉള്‍പ്പെടുത്താം. ബീഫ്, നട്‌സ്, വെജിറ്റബിള് ഓയില്, വെളിച്ചെണ്ണ എന്നിവയൊക്കെ നന്നായി ഡയറ്റില് ഉള്‍പ്പെടുത്താം.\nവിറ്റാമിനും ധാതുക്കളും അടങ്ങിയ ഭക്ഷണങ്ങളും ഡയറ്റില് ഉള്‍പ്പെടുത്താന് ശ്രദ്ധിക്കണം. പയര്‍വര്‍ഗ്ഗങ്ങളും പച്ചക്കറികളും ധാരാളമായി കഴിക്കാം.\nരാത്രി ഒരു ഗ്ലാസ് പാല് കുടിച്ചിട്ട് കിടക്കുന്നതും നല്ലതാണ്.\nLast Updated 6, Sep 2020, 3:56 PM


ഹസ്ഖ്‌വര്‍ണ സ്വാർട്ട്പിലൻ 200 അടുത്ത വർഷം മൂന്നാം പാദത്തിൽ വിപണിയിലെത്തും - Malayalam DriveSpark\nഹസ്ഖ്‌വര്‍ണ സ്വാർട്ട്പിലൻ 200 അടുത്ത വർഷം മൂന്നാം പാദത്തിൽ വിപണിയിലെത്തും\nPublished: Friday, December 20, 2019, 13:23 [IST]\nഅടുത്തിടെ ഗോവയിൽ നടന്ന ഇന്ത്യ ബൈക്ക് വീക്കിൽ സ്വാർട്ട്‌പിലൻ 250, വിറ്റ്‌പിലൻ 250 എന്നീ രണ്ട് മോഡലുകൾ പുറത്തിറക്കി ഇന്ത്യൻ വിപണിയിൽ സാന്നിധ്യമറിയിച്ചിരിക്കുകയാണ് സ്വീഡിഷ് മോട്ടോർസൈക്കിൾ കമ്പനിയായ ഹസ്ഖ്‌വര്‍ണ.\n250 സിസി ഇരട്ടകളെ അവതരിപ്പിച്ചതിനു പിന്നാലെ കമ്പനിയുടെ മൂന്നാമത്തെ മോഡലായ സ്വാർട്ട്പിലൻ 200-നെയും ഔദ്യോഗിക വെബ്സൈറ്റിലൂടെ ഹസ്ഖ്‌വര്‍ണ വെളിപ്പെടുത്തിയിരുന്നു. ഇത് 2020-ന്റെ മൂന്നാം പാദത്തിൽ ഷോറൂമുകളിൽ എത്തുമെന്നാണ് ഇപ്പോൾ ലഭിക്കുന്ന സൂചന.\nസ്‌ക്രാംബ്ലർ നിരയിലേക്ക് എത്തുന്ന സ്വാർട്ട്പിലെൻ 200 അതിന്റെ 250 മോഡലുകളിലെന്നപോലെ പല ഘടകങ്ങളും കെടിഎം ഡ്യൂക്ക് 200 നേക്കഡ് സ്ട്രീറ്റ് ഫൈറ്റർ പതിപ്പുമായി പങ്കിടുന്നു. ഡ്യൂക്കിന്റെ അതേ 200 സിസി, സിംഗിൾ സിലിണ്ടർ, ഫ്യുവൽ ഇഞ്ചക്റ്റഡ് ലിക്വിഡ്-കൂൾഡ് എഞ്ചിനാകും മോട്ടോർസൈക്കിളിൽ ഇടംപിടിക്കുക.\nഇത് 26 bhp പവറാണ് ഉത്പാദിപ്പിക്കുകയെന്ന് ഔദ്യോഗിക വെബ്‌സൈറ്റ് വ്യക്തമാക്കുന്നു. ആറ് സ്പീഡ് ഗിയർബോക്സുമായാണ് ഈ DOHC എഞ്ചിൻ ജോടിയാക്കിയിരിക്കുന്നത്. കൂടാതെ സസ്പെൻഷൻ, ബ്രേക്കുകൾ എന്നിവ പോലുള്ള മറ്റ് മെക്കാനിക്കൽ ഘടകങ്ങളും സമാനമായി തുടരുന്നു.\nസ്വാർട്ട്‌പിലൻ 200 അതിന്റെ ഫ്രെയിം 250 സിസി ഹസ്‌ഖികളുമായി പങ്കിടുന്നു. 125, 200 ഡ്യൂക്കുകളിലെ വെൽ‌ഡെഡ് യൂണിറ്റിൽ നിന്ന് വ്യത്യസ്തമായി സ്വാർട്ട്‌പൈലൻ 200 ഒരു ബോൾട്ട്-ഓൺ സബ്‌ഫ്രെയിമാണ് ഉപയോഗിക്കുന്നത്.\nവെബ്‌സൈറ്റിൽ വെളിപ്പെടുത്തിയ സ്വാർ‌ട്ട്‌പൈലൻ 200, സ്വാർ‌ട്ട്‌പിലൻ 250-യുടെ അതേ അലോയ് വീലുകളാണ് വാഗ്ദാനം ചെയ്യുന്നത്. പുതിയ 200 സിസി മോഡലിന്റെ ബോഡി പാനലുകൾ, എൽഇഡി ലൈറ്റിംഗ് എന്നീ മറ്റ് ഘടകങ്ങളും സ്വാർട്ട്പിലൻ 250-ക്ക് സമാനമാണെന്നത് ശ്രദ്ധേയമാണ്. എന്നിരുന്നാലും, സ്വാർട്ട്‌പിലൻ 200-ന്റെ പ്രധാന വ്യത്യാസം അതിന്റെ എക്‌സ്‌ഹോസ്റ്റിലാണ്.\nസ്വാർട്ട്‌പിലൻ 250-യുടെ സൈഡ് മൗണ്ടഡ് എക്‌സ്‌ഹോസ്റ്റിന് പകരമായി ഡ്യൂക്ക് 200-ൽ നൽകിയിരിക്കുന്നതു പോലെ താഴെയായാണ് സ്വാർട്ട്‌പിലൻ 200-ന്റെ എക്‌സ്‌ഹോസ്റ്റ് സ്ഥാപിച്ചിരിക്കുന്നത്.\nMost Read: 2020 ഇന്ത്യൻ മോട്ടോർസൈക്കിൾ ഓഫ് ദി ഇയർ സ്വന്തമാക്കി ഹീറോ എക്‌സ്‌പൾസ് 200\nഹസ്ഖ്‌വര്‍ണയുടെ എൻട്രി ലെവൽ മോഡലായാകും പുതിയ സ്വാർട്ട്‌പിലൻ 200 വിപണിയിൽ എത്തുക. 1.62 ലക്ഷം രൂപ വിലയുള്ള കെടിഎം 200 ഡ്യൂക്കിനേക്കാൾ 10,000-15,000 രൂപ കൂടുതലായിരിക്കും സ്വാർട്ട്‌പിലൻ 200-ന്.\nMost Read: പുതിയ സവിശേഷതകളുമായി ബിഎസ്-VI ടിവിഎസ് അപ്പാച്ചെ RR310 ഉടൻ വിപണിയിലെത്തും\nകെടിഎം ഡീലർഷിപ്പിലൂടെയാകും ഹസ്ഖ്‌വര്‍ണ ബൈക്കുകൾ വിൽപ്പനക്കെത്തുക. 2020 ഫെബ്രുവരിയിൽ 125 ഓളം കെടിഎം ഡീലർഷിപ്പുകൾ കെടിഎം-ഹസ്ഖ്‌വര്‍ണ ഷോറൂമുകളായി പരിവർത്തനം ചെയ്യും.\nകെടിഎമ്മിനെപ്പോലെ തന്നെ ഇന്ത്യയിൽ ബജാജ് മോട്ടോർ കമ്പനിയുമായി സഹകരിച്ചാണ് ഹസ്ഖ്‌വര്‍ണയും പ്രവർത്തിക്കുന്നത്. കെടിഎം ബൈക്കുകളുടെ മികച്ച വിജയത്തിന് ശേഷം, ഇന്ത്യൻ വിപണിയിൽ ഹസ്ഖ്‌വര്‍ണ ഇരട്ടകളും മികച്ച പ്രകടനം കാഴ്ചവെക്കുമെന്നാണ് കമ്പനിയുടെ വിശ്വാസം.\nHusqvarna Svartpilen 200 India launch in the third quarter of 2020. Read more Malayalam\nStory first published: Friday, December 20, 2019, 13:23 [IST]


അല്‍ലുഖ്തയില് പുതിയ പാലം ഇന്ന് മുതല് താല്‍ക്കാലികമായി തുറക്കും - Middle East Chandrika Qatar\nഅല്‍ലുഖ്തയില് പുതിയ പാലം ഇന്ന് മുതല് താല്‍ക്കാലികമായി തുറക്കും\nby Web Desk July 26, 2019, 3:17 am0Votes\nദോഹ: സബാഹ് അല്‍അഹമ്മദ് ഇടനാഴി പദ്ധതിയുടെ ഭാഗമായി അല്‍ലുഖ്തയില് 850 മീറ്റര് പുതിയ പാലം ഇന്ന്(ജൂലൈ 26 വെള്ളി) മുതല് താല്‍ക്കാലികമായി തുറക്കുമെന്ന് പൊതുമരാമത്ത് അതോറിറ്റി അശ്ഗാല് അറിയിച്ചു. ഡയറക്ടറേറ്റ് ഓഫ് ട്രാഫിക്കിന്റെ ഏകോപനത്തോടെയാണിത്.\nഅല്‍ലുഖ്തയില് നിന്നും അല്‍റയ്യാനിലേക്ക് രണ്ടു ലൈനുകളിലായാണ് ഗതാഗതം താല്‍ക്കാലികമായി തുറക്കുന്നത്. അല്‍റയ്യാനില് നിന്നും ലുഖ്തയിലേക്ക് എതിര്‍ദിശയിലുള്ള രണ്ടു പാതകളും ഓഗസ്റ്റ് രണ്ടു മുതല് ഗതാഗതത്തിനായി തുറക്കും. ലുഖ്തയില് പുതിയ പാലം ഗതാഗതത്തിനായി തുറക്കുന്നതോടെ മേഖലയിലെ ഗതാഗതക്കുരുക്ക് വലിയതോതില് കുറക്കാനാകും.\nഅല്‍ഗരാഫ, ലുഖ്ത എന്നിവിടങ്ങളില് നിന്നും അല്‍വാബ്, അല്‍റയ്യാന് എന്നിവിടങ്ങളിലേക്ക് റോഡുഗതാഗതം കൂടുതല് സുഗമമാകും. 2020 ഓടെ പാലം പൂര്‍ണതോതില് പ്രവര്‍ത്തനക്ഷമമാകും. ഇതോടെ മേഖലയിലെ ഗതാഗതം കുറക്കാനും യാത്രാസമയത്തില് 60ശതമാനം കുറക്കാനും സാധിക്കും. പാലത്തില് ഓരോ ദിശയിലും നാലു ലൈനുകള് വീതമുണ്ടാകും.\nമണിക്കൂറില് 16,000 വാഹനങ്ങളെ ഉള്‍ക്കൊള്ളാനാകും. സബാഹ് അല്‍അഹമ്മദ് ഇടനാഴിയുടെ വടക്കന് മേഖലയിലെ പ്രവര്‍ത്തനങ്ങളുടെ ആദ്യ നാഴികക്കല്ലാണ് പാലം തുറക്കുന്നതിലൂടെ യാഥാര്‍ഥ്യമാകുന്നതെന്ന പ്രൊജക്റ്റ് എന്‍ജിനിയര് അലി ഇബ്രാഹിം പറഞ്ഞു.\nഗതാഗത ഒഴുക്ക് മെച്ചപ്പെടുത്തുന്നതില് പാലത്തിന് സുപ്രധാന പങ്കുണ്ടെന്നും അദ്ദേഹം കൂട്ടിച്ചേര്‍ത്തു. അല്‍ഗരാഫ, ലുഖ്ത, റയ്യാന്, വാബ് മേഖലകള്‍ക്ക് ഗുണകരമാണ് പുതിയ പാലം. റയ്യാന് റോഡിലേക്കും ഖലീഫ അവന്യൂവിലേക്കും വേഗത്തിലും സൗകര്യപ്രദമായും പ്രവേശിക്കാന് സഹായകമാണ് പാലം.\nമക്ക സ്ട്രീറ്റിനെയും സബാഹ് അല്‍അഹമ്മദ് ഇടനാഴിയെയും ബന്ധിപ്പിക്കുന്ന പഴയ റൗണ്ട്എബൗട്ട് രണ്ടുലെവല് ഇന്റര്‍ചേഞ്ചായി മാറ്റുന്ന പ്രവര്‍ത്തനങ്ങളാണ് അശ്ഗാല് ഇപ്പോള് നടപ്പാക്കിവരുന്നത്. പുതിയ ജംക്ഷനില് ഒരു പുതിയ പാലവും പാലത്തിനു കീഴില് സിഗ്നല് കേന്ദ്രീകൃത ജംക്ഷനുമുണ്ടാകും. 2020ന്റെ ആദ്യ പാദത്തില് പൂര്‍ത്തിയാകും.\nറോഡിന്റെ ശേഷി മണിക്കൂറില് 24,000 വാഹനങ്ങളായി ഉയരും. ഗരാഫ, ലുഖ്ത, അല്‍വാബ്, റയ്യാന് എന്നിവയുമായി ബന്ധിപ്പിച്ച് പ്രദേശത്തെ ഗതാഗതം മെച്ചപ്പെടുത്തുകയും ബിസിനസുകള്, സ്‌കൂളുകള്, ആസ്പത്രികള് എന്നിവക്ക് ഗുണകരമാകുകയും ചെയ്യും.\nപുതിയ പാലം തുറക്കല്, മക്ക അല്‍മുഖറമ്മ ഇന്റര്‍ചേഞ്ചിന്റെയും സര്‍വീസ് റോഡുകളുടെയും അവശേഷിക്കുന്ന രണ്ടാംഘട്ട പ്രവര്‍ത്തനങ്ങള് ത്വരിതപ്പെടുത്തല് എന്നിവ ലക്ഷ്യമിട്ട് അശ്ഗാല് രണ്ടു ഘട്ടങ്ങളായി താല്‍ക്കാലിക ഗതാഗത വഴിതിരിച്ചുവിടല് നടപ്പാക്കും.\nPrevious article അറബ് ചാമ്പ്യന്‍ഷിപ്പ്: ഖത്തര് ചെസ്സ് ടീമിന്റെ മികച്ച പ്രകടനം തുടരുന്നു\nNext article പക്ഷികള്‍ക്ക് ദാഹമകറ്റാന് ശമാല് മുനിസിപ്പാലിറ്റിയില് പ്രത്യേക സംവിധാനം\nഅറബ് ചാമ്പ്യന്‍ഷിപ്പ്: ഖത്തര് ചെസ്സ് ടീമിന്റെ മികച്ച പ്രകടനം തുടരുന്നു\nപക്ഷികള്‍ക്ക് ദാഹമകറ്റാന് ശമാല് മുനിസിപ്പാലിറ്റിയില് പ്രത്യേക സംവിധാനം


കമിതാക്കളെ തൂങ്ങിമരിച്ച നിലയിൽ കണ്ടെത്തിയ സംഭവം; ദുരൂഹതയില്ലെന്ന് പൊലീസ് | lovers death in idukki follow up\nഇരുവരുടെയും പ്രണയത്തെ വീട്ടുകാർ എതിർത്തതാണ് ആത്മഹത്യയിലേക്ക് നയിച്ചതെന്നാണ് സൂചന. ഇടുക്കി അടിമാലി മാങ്കടവ് സ്വദേശികളായ ഇരുപത്തൊന്നുകാരൻ വിവേക്, പത്തൊമ്പതുകാരി ശിവഗംഗ എന്നിവരെയാണ് തൂങ്ങിമരിച്ച നിലയിൽ കണ്ടെത്തിയത്.\nIdukki, First Published Apr 21, 2021, 2:02 AM IST\nഅടിമാലി: ഇടുക്കി അടിമാലിയിൽ തൂങ്ങിമരിച്ച നിലയിൽ കണ്ടെത്തിയ കമിതാക്കളുടെ മരണത്തിൽ പ്രഥമദൃഷ്ട്യാ ദുരൂഹതയില്ലെന്ന് പൊലീസ്. ഇരുവരുടെയും പോസ്റ്റ്മോർട്ടം നാളെ നടക്കും. അയൽക്കാരായ ഇരുവരുടെയും പ്രണയത്തെ വീട്ടുകാർ എതിർത്തതാണ് ആത്മഹത്യയിലേക്ക് നയിച്ചതെന്നാണ് സൂചന.\nഇടുക്കി അടിമാലി മാങ്കടവ് സ്വദേശികളായ ഇരുപത്തൊന്നുകാരൻ വിവേക്, പത്തൊമ്പതുകാരി ശിവഗംഗ എന്നിവരെയാണ് തൂങ്ങിമരിച്ച നിലയിൽ കണ്ടെത്തിയത്. ഇരുവരെയും ഏഴ് ദിവസങ്ങൾക്ക് മുമ്പ് കാണാതായിരുന്നു. ബന്ധുക്കൾ പൊലീസിന് നൽകിയ പരാതിയുടെ അടിസ്ഥാനത്തിൽ നടത്തിയ അന്വേഷണത്തിൽ വിവേകിന്‍റെ ബൈക്ക് വനമേഖലയായ അടിമാലി പാൽക്കുളമേട്ടിൽ കണ്ടെത്തി.\nതുടർന്ന് നാട്ടുകാരും പൊലീസും വനംവകുപ്പ് ചേർന്ന് രണ്ട് ദിവസം മേഖലയിൽ തെരച്ചിൽ നടത്തിയിരുന്നു. പിന്നീട് വനം വകുപ്പ് വാച്ചർമാ‍രാണ് നേര്യമംഗത്ത് നിന്ന് ഏഴു കിലോമീറ്റർ വനമേഖലയിലേക്ക് മാറി മലമുകളിലെ മരക്കൊമ്പില് ഇരുവരെയും തൂങ്ങിമരിച്ച നിലയിൽ കണ്ടെത്തിയത്. ശിവഗംഗയുടെ ചുരിദാറിന്‍റെ ഷാളിലാണ് ഇരുവരും തൂങ്ങിയത്. ഇൻക്വിസ്റ്റ് നടപടികൾക്ക് ശേഷം ഇരുവരുടെയും മൃതദേഹങ്ങൾ പോസ്റ്റ്മോർട്ടത്തിനായി കോട്ടയം മെഡിക്കൽ കോളേജിലേക്ക് മാറ്റി.\nമരിച്ച വിവേക് അടിമാലിയിലെ സ്വകാര്യ സ്ഥാപനത്തിൽ ജീവനക്കാരനാണ്. ശിവഗംഗ തൃശൂരിലെ കോളേജിൽ ബിരുദ വിദ്യാർത്ഥിനിയും. ഇരുവരും ദീർഘകാലമായി പ്രണയത്തിലായിരുന്നു. പ്രണയബന്ധം വീട്ടിലറിഞ്ഞപ്പോൾ വീട്ടുകാർ എതിർത്തിരുന്നു. ഇതിലുള്ള മനോവിഷമം നിമിത്തമാകാം ഇരുവരും ആത്മഹത്യ ചെയ്തതെന്നാണ് നിഗമനം. പോസ്റ്റ്മോർട്ടത്തിന് ശേഷം ഇരുവരുടെയും മൃതദേഹങ്ങൾ മാങ്കടവിൽ സംസ്കരിക്കും.\nLast Updated Apr 21, 2021, 2:02 AM IST\nlovers death idukki\nകമിതാക്കളെ തൂങ്ങിമരിച്ച നിലയിൽ


Sunday 28 July 2013 5:16 pm IST\nകണ്ണൂര്: ട്രെയിനില് പെണ്‍കുട്ടിയെ അപമാനിക്കാന് ശ്രമിച്ചതിന് ടി.ടി പിടിയില്. പെണ്‍കുട്ടിയുടെ പരാതിയുടെ അടിസ്ഥാനത്തില് കൊണ്‍കണ് റൂട്ടിലെത്തി പി രഘുവിനെ കസ്റ്റഡിയിലെടുത്തു. ഇന്ന് പുലര്‍ച്ചെ നാല് മണിയോടെയാണ് പെണ്‍കുട്ടിക്ക് നേരെ ടിടിയുടെ അപമാന ശ്രമമുണ്ടായത്. എസ്7കോച്ചിലുറങ്ങുകയായിരുന്ന് പെണ്‍കുട്ടിയെ കടന്നു പിടിക്കുകയായിരുന്നെന്നാണ് പരാതി. മഹാരാഷ്ട്രയിലെ സ്വകാര്യ ആശുപത്രിയില് നഴ്‌സായി ജോലി ചെയ്യുകയായിരുന്ന പെണ്‍കുട്ടി നാട്ടിലേക്ക് തിരിച്ചു വരുന്നതിനിടയിലാണ് സംഭവമുണ്ടായത്. ഓര്‍ഡിനറി കോച്ചില് യാത്ര ചെയ്തിരുന്ന പെണ്‍കുട്ടിക്ക് ഇയാള് സ്ലീപ്പര് കോച്ചിലേക്ക് ടിക്കറ്റ് മാറ്റി നല്‍കുകയായിരുന്നു. ടിടി കടന്നുപിടിച്ചതിനെതിരെ പിന്നീട് പെണ്‍കുട്ടി കണ്ണൂരിലിറങ്ങി പരാതി നല്‍കുകയായിരുന്നു. കാസോര്‍കോട് പോലീസ് സംഭവത്തെ കുറിച്ച് അന്വേഷിക്കുന്നത്.\nബംഗളുരുവില് നടുറോഡില് പെണ്‍കുട്ടിയെ അപമാനിക്കാന് ശ്രമം\nട്രെയിനില് ചീട്ടുകളിച്ച നാലംഗസംഘം പിടിയില്\nപട്ടാപ്പകല് പെണ്‍കുട്ടിയെ തട്ടിക്കൊണ്ടുപോകാന് ശ്രമം


മലപ്പുറത്ത് ആശുപത്രിയുടെ അനാസ്ഥ മൂലം ഇരട്ട ഗർഭസ്ഥ ശിശുക്കൾ മരണപ്പെട്ട സംഭവം; നാലാഴ്ചക്കകം നടപടി സ്വീകരിക്കണമെന്ന് ദേശീയ മനുഷ്യാവകാശ കമ്മീഷൻ - BIG14NEWS\nHome All News മലപ്പുറത്ത് ആശുപത്രിയുടെ അനാസ്ഥ മൂലം ഇരട്ട ഗർഭസ്ഥ ശിശുക്കൾ മരണപ്പെട്ട സംഭവം; നാലാഴ്ചക്കകം നടപടി സ്വീകരിക്കണമെന്ന്...\nമലപ്പുറത്ത് ആശുപത്രിയുടെ അനാസ്ഥ മൂലം ഇരട്ട ഗർഭസ്ഥ ശിശുക്കൾ മരണപ്പെട്ട സംഭവം; നാലാഴ്ചക്കകം നടപടി സ്വീകരിക്കണമെന്ന് ദേശീയ മനുഷ്യാവകാശ കമ്മീഷൻ\nമലപ്പുറത്ത് ആശുപത്രി ജീവനക്കാരുടെ അനാസ്ഥ മൂലം ഇരട്ട ഗർഭസ്ഥ ശിശുക്കൾ മരണപ്പെട്ട സംഭവത്തിൽ നടപടി സ്വീകരിക്കണമെന്ന് ദേശീയ മനുഷ്യാവകാശ കമ്മീഷൻ ഉത്തരവിട്ടു. ഇത് സംബന്ധിച്ച് സംസ്ഥാന ഡി എം ഇക്കും ആരോഗ്യ കുടുംബക്ഷേമ പ്രിൻസിപ്പൽ സെക്രട്ടറിക്കും മനുഷ്യാവകാശ കമ്മീഷൻ കത്തയച്ചു. ആശുപത്രികളുടെ ഭാഗത്ത് നിന്ന് പിഴവുണ്ടെന്ന് കണ്ടെത്തിയതായി കമ്മീഷൻ അയച്ച കത്തിലുണ്ട്.\nചികിത്സ നിഷേധം ഗൗരവതാരമാണെന്നും സംഭവത്തിന് ഉത്തരവാദികളായവർക്കെതിരെ നടപടി സ്വീകരിച്ചിട്ടുണ്ടെങ്കിൽ അറിയിക്കണമെന്നും കമ്മീഷൻ ആവശ്യപ്പെട്ടു. സെപ്റ്റംബർ 27നാണ് കേസിനാസ്പദമായ സംഭവം നടന്നത്, ഇതുവരെ നടപടിയൊന്നും ഉണ്ടായിട്ടില്ല.\nPrevious articleഅഭിനേതാക്കളുടെ സംഘടന പാർവതിയുടെ രാജി സ്വീകരിച്ചു\nNext articleപാളയത്തിലെ പടയെ തണുപ്പിക്കാൻ സമവായ നീക്കവുമായി സോണിയ; വിമത ക്യാമ്പിലെ നേതാക്കളെ പാർട്ടി കമ്മിറ്റികളിൽ ഉൾപ്പെടുത്തി


ലേബര് റൂമിനുള്ളില് പോലീസ് എങ്ങനെ കടക്കും; ഡോക്ടര്‍ക്കെതിരേ പീഡനത്തിനിരയായ പെണ്‍കുട്ടിയുടെ സുഹൃത്ത് | Monson sexual abuse case\nNov 11, 2021, 07:23 PM IST\nകൊച്ചി: തങ്ങളുടെ ഭാഗത്തെ ന്യായീകരിക്കുകയാണ് കളമശ്ശേരി മെഡിക്കല് കോളേജിലെ ഡോക്ടര്‍മാരെന്ന് മോന്‍സണെതിരായി പീഡനപരാതി ആരോപിച്ച പെണ്‍കുട്ടിയുടെ സുഹൃത്ത്. വൈദ്യപരിശോധന നടത്തിയ മുറിയില് നിന്ന് ഇറങ്ങി ഓടുകയായിരുന്നുവെന്നും തങ്ങള് പറഞ്ഞാണ് പോലീസ് ഇക്കാര്യങ്ങള് അറിഞ്ഞതെന്നും പെണ്‍കുട്ടിയുടെ സുഹൃത്ത് മാതൃഭൂമി ഡോട്ട് കോമിനോട് പറഞ്ഞു.\nമോന്‍സണ് പ്രതിയായ പോക്സോ കേസിലെ പെണ്‍കുട്ടിയുടെ വൈദ്യ പരിശോധന തടസപ്പെടുത്തിയത് വനിതാപോലീസാണെന്നും പരിശോധനയ്ക്കിടെ വനിതാ പോലീസ് മുറിക്കുള്ളിലേക്ക് ചെല്ലുകയും പരിശോധന തടസ്സപ്പെടുത്തി പെണ്‍കുട്ടിയെ അവിടെ നിന്ന് കൊണ്ടുപോകുകയായിരുന്നുവെന്നുമാണ് കെ.ജി.എം.സി.ടി.എ എറണാകുളം യൂണിറ്റിന്റെ ആരോപണം. ഇതിനോട് പ്രതികരിക്കുകയായിരുന്നു പെണ്‍കുട്ടിയുടെ സുഹൃത്ത്. അതേസമയം, പെണ്‍കുട്ടിയുടെ പരാതിയില് ക്രൈംബ്രാഞ്ച് കളമശ്ശേരി മെഡിക്കല് കോളേജിലെ ഗൈനക്കോളജി വിഭാഗത്തിലെ രണ്ട് ഡോക്ടര്‍മാര്‍ക്കെതിരേ കേസെടുക്കയും ഇവരെ കഴിഞ്ഞ ദിവസം ചോദ്യംചെയ്യുകയും ചെയ്തിരുന്നു.\nപരിശോധനക്ക് എത്തുന്ന ഒരാള് ആശുപത്രിയില് നിന്നും വെറുതേ ഇറങ്ങി ഓടില്ലല്ലോ. ഒന്നുകില് മാനസിക രോഗമായിരിക്കണം. അല്ലെങ്കില് മറ്റെന്തെങ്കിലും പ്രശ്നമായിരിക്കണം. ഒരാളാണ് ഇറങ്ങി ഓടിയതെങ്കില് മാനസിക രോഗമാണെന്ന് പറയാമായിരുന്നു. ഞങ്ങള് രണ്ട് പേരും വെറുതേ അവിടെ നിന്നും ഇറങ്ങി ഓടില്ലല്ലോ. ഡോക്ടര്‍മാര് ഇപ്പോള് മെഡിക്കല് കോളേജിലെ സി.സി.ടി.വി ദൃശ്യങ്ങള് പരിശോധിക്കാനാണ് പറയുന്നത്. ലേബര് റൂമിനുള്ളില് സി.സി.ടി.വി ഉണ്ടാകില്ലെന്ന ഉറപ്പുള്ളത് കൊണ്ടാണ് അവര് ഇത്ര ധൈര്യത്തില് സി.സി.ടി.വി പരിശോധിക്കാന് ആവശ്യപ്പെടുന്നത്. തടിതപ്പാനുള്ള ശ്രമം മാത്രമാണ് ഡോക്ടര്‍മാര് നടത്തുന്നത്. ഞങ്ങളെ ലേബര് റൂമിനുള്ളില് പൂട്ടിയിടുകയായിരുന്നു. ഡോക്ടര്‍മാര് മോന്‍സണ് അനുകൂലമായി സംസാരിക്കുകയും മോന്‍സണിന്റെ മകന് അവിടെ പഠിക്കുന്ന കാര്യങ്ങള് പറയുകയും ചെയ്തിരുന്നു. ഞങ്ങളോട് ഇതൊന്നും പറയേണ്ട കാര്യമില്ല. ഇതൊക്കെ കേട്ടപ്പോള് ഞങ്ങള്‍ക്ക് അവരോട് സംസാരിക്കാന് താത്പര്യമില്ലെന്ന് പറയുകയായിരുന്നു. ഇതിനെക്കാള് മജിസ്ട്രേറ്റിന് മുന്നില് മൊഴി കൊടുക്കുന്നതാണ് പ്രധാനപ്പെട്ട കാര്യം, പെണ്‍കുട്ടിയുടെ സുഹൃത്ത് പറഞ്ഞു.\nലേബര് റൂം അകത്തുനിന്ന് പൂട്ടിയിരിക്കുകയായിരുന്നു. പിന്നെ എങ്ങനെയാണ് പോലീസുകാര് അവിടെ വന്ന് ഞങ്ങളെ കൊണ്ടുപോയി എന്ന് പറയുക? മറ്റൊരു ഡോക്ടര് ഞങ്ങള്‍ക്ക് വട്ടംനില്‍ക്കുകയുമായിരുന്നു. ഞങ്ങള് പുറത്തിറങ്ങി പോലീസിനോട് വിവരം പറഞ്ഞ ശേഷമാണ് അവര് ഞങ്ങളെ കൂട്ടിക്കൊണ്ടുപോകുന്നത്. ഞങ്ങളുടെ ഭാഗത്താണ് ശരി എന്നുള്ളതുകൊണ്ടാണ് ഇപ്പോഴും ക്രൈംബ്രാഞ്ച് അന്വേഷണവുമായി മുന്നോട്ടുപോകുന്നതെന്നും സുഹൃത്ത് പറഞ്ഞു.\nഅതേസമയം, പെണ്‍കുട്ടിയുടെ വൈദ്യപരിശോധന നടത്തിയ ഡോക്ടര് മോന്‍സണിന് അനുകൂലമായി സംസാരിച്ചുവെന്നു പറയുന്നത് ശരിയല്ലെന്ന് കെ.ജി.എം.സി.ടി.എ എറണാകുളം യൂണിറ്റ് സെക്രട്ടറി ഡോ. ഫൈസല് അലി പറഞ്ഞു. മോന്‍സണ്‍ന്റെ മകന് കോളേജില് പഠിക്കുന്നുണ്ട് എന്ന് ഡോക്ടര് അറിയുന്നത് ഈ സംഭവത്തിന് ശേഷമാണ്. മെഡിക്കല് കോളേജിലെ ഡോക്ടര്‍മാര്‍ക്കെതിരേ ഇപ്പോള് ഇരയായ പെണ്‍കുട്ടി നല്‍കിയിരിക്കുന്നത് വ്യാജ പരാതിയാണെന്നും പോലീസോ മോന്‍സണുമായി ബന്ധമുള്ള മറ്റ് ഉന്നതരോ കുട്ടിയെ ഭീഷണിപ്പെടുത്തിയായിരിക്കാം ഇത്തരത്തിലൊരു പരാതി നല്‍കിയതെന്നും ഡോ. ഫൈസല് അലി ആരോപിക്കുന്നു.\nContent Highlights: Monson sexual abuse case\nന്യൂഡല്‍ഹി: നടിയെ ആക്രമിച്ച കേസിലെ വിചാരണ സംസ്ഥാന സര്‍ക്കാരിന്റെ ആവശ്യം പരിഗണിച്ച് ..


വിലക്കയറ്റത്തിനെതിരെ പ്രതിഷേധാഗ്നിയായി കെസി വേണുഗോപാല് എംപി നയിച്ച ജനജാഗ്രതാ പദയാത്ര – Jaihind TV\nതിരുവനന്തപുരം : എഐസിസി ആഹ്വാനം പ്രകാരം വിലക്കയറ്റത്തിനും നാണയപ്പെരുപ്പത്തിനും എതിരെ എഐസിസി ജനറൽ സെക്രട്ടറി കെസി വേണുഗോപാൽ എംപി നയിക്കുന്ന ജനജാഗ്രതാ ക്യാമ്പെയിന് പദയാത്രയ്ക്ക് തലസ്ഥാനത്ത് തുടക്കമായി. തിരുവനന്തപുരം ജില്ലയിലെ കല്ലറയിൽ നിന്ന് ആരംഭിച്ച പദയാത്ര ഭരതന്നൂരിൽ സമാപിച്ചു. ജനജാഗ്രതാ ക്യാമ്പെയ്ന്‍റെ ഭാഗമായി നാളെ ആദിവാസി- ദളിത് സംഗമത്തിലും കെസി വേണുഗോപാൽ പങ്കെടുക്കും.\nസ്വാതന്ത്ര്യ സമര പോരാട്ടങ്ങൾക്ക് വേദിയായ കല്ലറയിൽ നിന്നാണ് ജനജാഗ്രതാ ക്യാമ്പെയ്ന് പദയാത്രയ്ക്ക് കെസി വേണുഗോപാൽ എംപി തുടക്കം കുറിച്ചത്. പ്രതിപക്ഷ നേതാവ് വിഡി സതീശൻ പാർട്ടി പതാക കൈമാറി. ഡിസിസി പ്രസിഡന്‍റ് പാലോട് രവി, എംപി മാരായ രാജ്മോഹൻ ഉണ്ണിത്താൻ, അടൂർ പ്രകാശ്, വിഎസ് ശിവകുമാർ, ദീപ്തി മേരി വർഗീസ് എന്നിവർക്കാപ്പം നിരവധി പ്രവർത്തകരും പദയാത്രയിൽ അണി നിരന്നു.\nഓരോ ദിവസം കഴിയുതോറും രാജ്യത്തെ ജനങ്ങളുടെ ജീവിതം കൂടുതൽ ദുരിത പൂർണമാവുകയാണെന്ന് കെസി വേണുഗോപാൽ ജയ്ഹിന്ദ് ന്യൂസിനോട് പറഞ്ഞു. നേതാക്കളിലും പ്രവർത്തകരിലും വലിയ ആവേശം നിറച്ചാണ് ജനജാഗ്രത ക്യാമ്പെയ്ന് പദയാത്ര ഭരതന്നൂരിൽ സമാപിച്ചത്.


ക്ലാസില് ഫോണ് കൊണ്ടുവന്ന വിദ്യാര്‍ഥിനിയെ വിവസ്ത്രയാക്കി; പ്രധാനാധ്യാപികയെ സസ്‌പെന്‍ഡ് ചെയ്തു – News18 Malayalam\nക്ലാസില് ഫോണ് കൊണ്ടുവന്ന വിദ്യാര്‍ഥിനിയെ വിവസ്ത്രയാക്കി; പ്രധാനാധ്യാപികയെ സസ്‌പെന്‍ഡ് ചെയ്തു\nക്ലാസില് മൊബൈല് കൊണ്ടുവന്നതിന് വിദ്യാര്‍ഥിനി ക്ഷമ ചോദിച്ചെങ്കിലും അധ്യാപിക കൂട്ടാക്കിയില്ല.\nLast Updated : January 08, 2022, 07:28 IST\nമൈസൂരു: ക്ലാസില് മൊബൈല്‍ഫോണ് കൊണ്ടുവന്നതിന് എട്ടാംക്ലാസ് വിദ്യാര്‍ഥിനിയെ പ്രധാനാധ്യാപിക വിവസ്ത്രയാക്കി. മാണ്ഡ്യയിലെ ശ്രീരംഗപട്ടണത്തിലുള്ള ഗനന്‍ഗൊരു ഗ്രാമത്തിലെ സര്‍ക്കാര് ഹൈസ്‌കൂളിലാണ് സംഭവം. മൊബൈല് ഫോണ് കൊണ്ടുവന്നത് ശ്രദ്ധയില്‍പ്പെട്ട പ്രധാനാധ്യാപിക വിദ്യാര്‍ഥിനിയെ മറ്റൊരു മുറിയിലേക്ക് കൊണ്ടുപോയി നിര്‍ബന്ധിച്ച് വസ്ത്രം അഴിപ്പിക്കുകയായിരുന്നു.\nസംഭവം വിവാദമായതോടെ പ്രധാനാധ്യാപികയെ വിദ്യാഭ്യാസ വകുപ്പ് സസ്‌പെന്‍ഡ് ചെയ്തു. വസ്ത്രം അഴിച്ചില്ലെങ്കില് ആണ്‍കുട്ടികളെകൊണ്ട് ഊരിമാറ്റിക്കുമെന്ന് ഭീഷണിപ്പെടുത്തുകയും ചെയ്തു. ക്ലാസില് മൊബൈല് കൊണ്ടുവന്നതിന് വിദ്യാര്‍ഥിനി ക്ഷമ ചോദിച്ചെങ്കിലും അധ്യാപിക കൂട്ടാക്കിയില്ല.\nസ്‌കൂള് വിട്ടശേഷം വിദ്യാര്‍ഥിനി വീട്ടിലെത്തി രക്ഷിതാക്കളെ വിവരമറിയിക്കുകയായിരുന്നു. തുടര്‍ന്ന് വിദ്യാഭ്യാസ വകുപ്പ് ഡെപ്യൂട്ടി ഡയറക്ടര്‍ക്ക് പരാതി നല്‍കി. ഡെപ്യൂട്ടി ഡയറക്ടറുടെ നിര്‍ദേശപ്രകാരം ശ്രീരംഗപട്ടണ തഹസില്‍ദാര് ശ്വേത രവീന്ദ്ര സ്‌കൂളിലെത്തി വിദ്യാര്‍ഥിനിയില്‍നിന്നും മറ്റു കുട്ടികളില്‍നിന്നും വിവരങ്ങള് ശേഖരിച്ചു.\nഇതിന് ശേഷമാണ് പ്രധാനാധ്യാപിക സ്‌നേഹലതയെ സസ്‌പെന്‍ഡ് ചെയ്തത്. സംഭവം പോക്‌സോ നിയമത്തിന്റെ പരിധിയില്‍പ്പെടുന്നതിനാല് പ്രധാനാധ്യാപികയ്‌ക്കെതിരേ ക്രിമിനല് കേസ് രജിസ്റ്റര് ചെയ്യുമെന്ന് പോലീസ് പറഞ്ഞു.\nAlso Read-Bindu Ammini | ബിന്ദു അമ്മിണിയെ ആക്രമിച്ച കേസിലെ പ്രതിക്ക് ജാമ്യം\nFirst published: January 08, 2022, 07:28 IST


ആശുപത്രിയിലെ ശുചിമുറിയില് നവജാത ശിശുവിന്റെ മൃതദേഹം, പ്രായപൂര്‍ത്തിയാകാത്ത പെണ്‍കുട്ടിയുടേതാണ് കുഞ്ഞെന്ന് സംശയം - Mangalam News Online\nPosted On: September 1, 2021 7:14 am IST\nകൊച്ചി>>>സ്വകാര്യ ആശുപത്രിയിലെ ശുചിമുറിയില് നവജാത ശിശുവിന്റെ മൃതദേഹം ഉപേക്ഷിക്കപ്പെട്ട നിലയില് കണ്ടെത്തി. ശുചീകരണത്തൊഴിലാളികളാണ് മൃതദേഹം കണ്ടത്. ഉടന് ആശുപത്രി അധകൃതരെ വിവരമറിയിക്കുകയായിരുന്നു.\nആശുപത്രി അധികൃതര് നടത്തിയ പരിശോധനയില് ഒരു പതിനേഴുകാരി പ്രസവിച്ച കുഞ്ഞാണിതെന്ന് കണ്ടെത്തിയിച്ചുണ്ട്. പൊലീസ് സ്ഥലത്തെത്തി അന്വേഷണം തുടങ്ങി. പോക്സോ കേസ് ആയതിനാല് ആരാണ് പെണ്‍കുട്ടിയെ പീഡിപ്പിച്ചതെന്നാണ് അന്വേഷിക്കുന്നത്.


കൊവിഡ്: പഞ്ചാബിലും രാത്രികാല കര്‍ഫ്യൂ\nTue Apr 13 2021 00:32:24 GMT+0530 (India Standard Time)\nആള്‍ക്കൂട്ടത്തിനിടയാക്കുന്ന രാഷട്രീയ യോഗങ്ങള് വിലക്കുകയും വിവാഹം, മരണാനന്തര ചടങ്ങ് എന്നിവയില് പങ്കെടുക്കാവുന്നവരുടെ എണ്ണത്തിന് പരിധി നിശ്ചയിക്കുകയും ചെയ്തു.\nNAKN7 April 2021 10:57 AM GMT\nചണ്ഡിഗഡ്: കൊവിഡിന്റെ രണ്ടാം തരംഗം രൂക്ഷമായതോടെ പഞ്ചാബില് രാത്രികാല കര്‍ഫ്യൂ പ്രഖ്യാപിച്ചു. നേരത്തെ, പഞ്ചാബിലെ 12 ജില്ലകളില് നൈറ്റ് കര്‍ഫ്യൂ ഏര്‍പ്പെടുത്തിയിരുന്നു. ഇതാണ് സംസ്ഥാനമൊട്ടാകെ വ്യാപിപ്പിക്കുന്നത്. രാത്രി ഒമ്പത് മുതല് രാവിലെ അഞ്ചുവരെയാണ് കര്‍ഫ്യൂ. ഏപ്രില് 30 വരെ നിയന്ത്രണങ്ങള് തുടരുമെന്ന് പഞ്ചാബ് മുഖ്യമന്ത്രിയുടെ ഓഫീസ് നിന്നുള്ള ഉത്തരവില് പറയുന്നു. ഡല്‍ഹി, മഹാരാഷ്ട്ര തുടങ്ങിയ സംസ്ഥാനങ്ങളും രാത്രികാല കര്‍ഫ്യൂ ഏര്‍പ്പെടുത്തിയിട്ടുണ്ട്.\nആള്‍ക്കൂട്ടത്തിനിടയാക്കുന്ന രാഷട്രീയ യോഗങ്ങള് വിലക്കുകയും വിവാഹം, മരണാനന്തര ചടങ്ങ് എന്നിവയില് പങ്കെടുക്കാവുന്നവരുടെ എണ്ണത്തിന് പരിധി നിശ്ചയിക്കുകയും ചെയ്തു. ഇന്‍ഡോര് പരിപാടികളില് 50ല് കൂടുതല് പേര്‍ക്ക് പങ്കെടുക്കാന് പാടില്ല. തുറസ്സായ സ്ഥലങ്ങളില് നടക്കുന്ന പരിപാടികളില് നൂറു പേര്‍ക്കുവരെ പങ്കെടുക്കാം.\nസംസ്ഥാനത്ത് മാസ്‌ക് പരിശോധന കൂടുതല് കാര്യക്ഷമമാക്കാനും നിര്‍ദേശം നല്‍കി. സര്‍ക്കാര് ഓഫീസുകളിലെത്തുന്ന മുഴുവന് ജീവനക്കാരും നിര്‍ബന്ധമായും മാസ്‌ക് ധരിക്കണമെന്നും നിര്‍ദേശം നല്‍കി.\nCovid19 punjab curfew


കണ്ണൂരില് ഐസ്‌ക്രീം ബോംബ് പൊട്ടി കുട്ടിക്ക് പരിക്ക്; സംഭവം ക്രിക്കറ്റ് കളിക്കിടെ - കണ്ണൂരാൻ വാർത്ത\nHome കേരളം കണ്ണൂരില് ഐസ്‌ക്രീം ബോംബ് പൊട്ടി കുട്ടിക്ക് പരിക്ക്; സംഭവം ക്രിക്കറ്റ് കളിക്കിടെ\nകണ്ണൂരില് ഐസ്‌ക്രീം ബോംബ് പൊട്ടി കുട്ടിക്ക് പരിക്ക്; സംഭവം ക്രിക്കറ്റ് കളിക്കിടെ\nകണ്ണൂ‌ർ: കണ്ണൂർ ധർമ്മടത്ത് കളിക്കുന്നതിനിടെ ബോംബ് പൊട്ടി കുട്ടിക്ക് പരിക്ക്. ധർമ്മടം പാലാട് നരിവയലിലാണ് സംഭവം. കളിക്കുന്നതിനിടെ കയ്യിൽ കിട്ടിയ ഐസ്ക്രീം ബോൾ എടുത്തെറിഞ്ഞപ്പോഴാണ് സ്ഫോടനം ഉണ്ടായത്. പന്ത്രണ്ട് വയസുള്ള കുട്ടിയുടെ നെഞ്ചിനും കാലിനും പരിക്കേറ്റിട്ടുണ്ട്. പരിക്കേറ്റ നരിവയൽ സ്വദേശി ശ്രീവർധിനെ തലശ്ശേരിയിലെ സ്വകാര്യ ആശുപത്രിയിൽ പ്രവേശിപ്പിച്ചു.\nകുട്ടിയുടെ പരിക്കുകൾ സാരമുള്ളതല്ലെന്നാണ് ആശുപത്രിയിൽ നിന്ന് ലഭിക്കുന്ന വിവരം. പറമ്പിൽ മറ്റ് കുട്ടികൾക്കൊപ്പം ക്രിക്കറ്റ് കളിക്കുകയായിരുന്നു ശ്രീധർവ്, ഇതിനിടിയിൽ പന്ത് അടുത്തുള്ള പറമ്പിലേക്ക് പോയി. ഇത് തിരിച്ചെടുക്കാൻ ചെന്നപ്പോഴാണ് ഐസ്ക്രീം ബോൾ കണ്ടത്. മൂന്ന് ഐസ്ക്രീം ബോംബുകളാണ് കുട്ടിക്ക് പറമ്പിൽ നിന്ന് കിട്ടിയത്. ബോംബാണെന്ന് തിരിച്ചറിയാതെ ഇതെടുത്ത് തിരിച്ച് കൊണ്ടുവന്ന് കളി തുടരുകയായിരുന്നു. അതിനിടെയാണ് സ്ഫോടനം, പ്രദേശത്ത് പൊലീസ് തിരച്ചിൽ നടത്തുകയാണ്.


High court directs police to use polite language\n'എടാ, എടീ വിളി വേണ്ട'; പോലീസ് മാന്യമായ ഭാഷ ഉപയോഗിക്കണമെന്ന് ഹൈക്കോടതി\nകൊച്ചി: ജനങ്ങളോടുള്ള പൊലീസ് പെരുമാറ്റത്തിന് എതിരെ വിമര്‍ശനം ഉന്നയിച്ച് ഹൈക്കോടതി. ജനങ്ങളുമായി ഇടപെടുമ്പോള് മാന്യമായ ഭാഷ പ്രയോഗിക്കണമെന്ന് കോടതിയുടെ പരാമര്‍ശം. എടാ, എടി തുടങ്ങിയ വിളികള് പാടില്ല. ഇതു സംബന്ധിച്ച് ഡിജിപി സർക്കുലർ ഇറക്കണമെന്നും കോടതിയുടെ നിർദേശം.\nതൃശൂര് ചേര്‍പ്പ് പോലീസ് സ്‌റ്റേഷനുമായി ബന്ധപ്പെട്ട പോലീസ് അതിക്രമ കേസ് പരിഗണിക്കുന്നതിനിടെയാണ് കോടതി നിരീക്ഷണം. ജസ്റ്റിസ് ദേവന് രാമചന്ദ്രന് അധ്യക്ഷനായ ബെഞ്ചിന്റേതാണ് ഉത്തരവ്.\nകേരളത്തില് അടുത്തിടെ പോലീസിന്റെ പെരുമാറ്റത്തിനെതിരേ വ്യാപകമായ ആരോപണങ്ങള് ഉയര്‍ന്ന പശ്ചാത്തലത്തിലാണ് കോടതിയുടെ സുപ്രധാന ഉത്തരവ് പുറത്തുവന്നിരിക്കുന്നത്. ആറ്റിങ്ങലിൽ പിങ്ക് പൊലീസ് അച്ഛനെയും മൂന്നാംക്ലാസുകാരി മകളെയും റോഡിൽ പരസ്യവിചാരണ ചെയ്തത് വ്യാപക പ്രതിഷേധത്തിന് ഇടയാക്കിയിരുന്നു. സംഭവത്തിൽ മനുഷ്യാവകാശ കമ്മീഷനും ബാലാവകാശ കമ്മീഷനും ഇടപെട്ടിരുന്നു. സംഭവത്തിൽ അന്വേഷണം നടത്താൻ ഡിജിപി ദക്ഷിണ മേഖല ഡിഐജി ഹർഷിത അട്ടല്ലൂരിയെ നിയോഗിച്ചിരുന്നു.\nനോക്കുകൂലി സമ്പ്രദായം നിര്‍ത്തലാക്കണമെന്ന സുപ്രധാന നിര്‍ദേശവും ഇതേ ബെഞ്ച് ഇന്ന് മുന്നോട്ടുവെച്ചിട്ടുണ്ട്. കേരളത്തിന് ഭൂഷണമല്ല നോക്കുകൂലി, ഇത് കേരളത്തിനെതിരായ പ്രചാരണത്തിന് കാരണമാകുന്നുണ്ട്. സര്‍ക്കാര് ഇക്കാര്യത്തില് നിലപാട് സ്വീകരിക്കണം. ചുമട്ടുതൊഴിലാളികളുടെ പ്രശ്‌നങ്ങള് നിയമപരമായാണ് പരിഹരിക്കേണ്ടത്, പരിഹാരം നോക്കുകൂലി അല്ലെന്നും കോടതി നിരീക്ഷിച്ചു.\nഅതേസമയം, കഴിഞ്ഞ സര്‍ക്കാരിന്റെ കാലംമുതല് നോക്കുകൂലിക്കെതിരേ കര്‍ശന നിലപാട് സ്വീകരിച്ചിട്ടുണ്ടെന്ന് സര്‍ക്കാര് കോടതിയെ അറിയിച്ചു.


ഒമാനില് 65,397 പ്രവാസികള്‍ക്ക് തൊഴില് നഷ്ടമായി\nസാമൂഹിക അകലം പാലിക്കാത്തതിനാണ് നോട്ടീസ് നൽകുന്നതെങ്കിൽ പോലീസിന് എന്തുകൊണ്ട് നോട്ടീസ് നൽകുന്നില്ല? ചടയമംഗലത്ത് ബാങ്കിൽ ക്യൂ നിന്നയാളെ കൊണ്ട് പെറ്റി അടപ്പിച്ച പൊലീസ് നടപടിയെ ചോദ്യം ചെയ്ത ഗൗരി നന്ദയ്ക്ക് പ്ലസ് ടു…\nസൗബിൻ ഷാഹിറും ദുൽഖർ സൽമാനും വീണ്ടും; ‘ഓതിരം കടകം‘ വരുന്നു\nദിവസവും ഒരു നേരം തൈര് കഴിക്കണം!\nപ്രതിരോധശേഷി വർധിപ്പിക്കാനും ഹൃദ്രോഗങ്ങൾ അകറ്റാനും തെെര്\nകാഴ്ചയും കേൾവിയും സംസാരശേഷിയും ഇല്ലാത്ത ഒരു കുട്ടിയ്ക്ക് നൃത്തം ചെയ്യാനാവുമെങ്കിൽ ജീവിതത്തിലെ ഏത് പരീക്ഷണങ്ങളെയും നേരിടാൻ നമുക്ക് സാധിക്കുമെന്ന് പറയാതെ പറയുകയാണ് കൺമണി ; കുറിപ്പുമായി മമ്മൂട്ടി\nഅപകടം സംഭവിച്ച സമയത്ത് പ്രതീക്ഷിക്കാത്ത തുക അക്കൗണ്ടിൽ എത്തിച്ച ദുൽഖർ; ഹൃദയസ്പർശിയായ കുറിപ്പുമായി നിർമൽ പാലാഴി\nHome INTERNATIONAL സ്വദേശിവത്കരണവും സാമ്പത്തിക പ്രതിസന്ധിയും ; ഒരു വർഷത്തിനിടെ ഒമാനില് 65,397 പ്രവാസികള്‍ക്ക് തൊഴില് നഷ്ടമായി\nസ്വദേശിവത്കരണവും സാമ്പത്തിക പ്രതിസന്ധിയും ; ഒരു വർഷത്തിനിടെ ഒമാനില് 65,397 പ്രവാസികള്‍ക്ക് തൊഴില് നഷ്ടമായി\nഒമാനിൽ കഴിഞ്ഞ സാമ്പത്തിക വർഷത്തെ കണക്കെടുപ്പിൽ 65,397 പ്രവാസികള്‍ക്ക് തൊഴില് നഷ്ടമായി നാട്ടിലേക്ക് തിരിച്ചുവന്നതായി കണക്കുകൾ. 2018 മേയ് മുതല് 2019 മേയ് വരെയുള്ള കണക്കുകളാണ് നാഷനല് സെന്റര് ഫോര് സ്റ്റാറ്റിസ്റ്റിക്‌സ് ആന്റ് ഇൻഫർമേഷൻ സെന്റര് പുറത്തുവിട്ടത്. സ്വദേശിവത്കരണവും സാമ്പത്തിക പ്രതിസന്ധിയുമാണ് പ്രവാസികൾക്ക് തിരിച്ചടിയായത്.\nകഴിഞ്ഞ വര്‍ഷം മേയില് 18.54 ലക്ഷമായിരുന്നു പ്രവാസികള്. ഈ വര്‍ഷം 17.87 ലക്ഷമായി കുറഞ്ഞു.\nനിര്‍മാണ മേഖലയിലാണ് പ്രവാസികൾ വലിയ തോതില് കുറഞ്ഞത്. കൃഷി, മത്സ്യബന്ധനം, വനപരിപാലനം എന്നീ മേഖലയിലും പ്രവാസികളുടെ എണ്ണം കുറഞ്ഞു. ഖനനം, ക്വാറി, വൈദ്യുതി, ഗ്യാസ്, ഗതാഗതം, സംഭരണം, ധനകാര്യം, ഇൻഷുറന്‍സ് തുടങ്ങിയ മേഖലകളിലും പ്രവാസികള് കുറഞ്ഞു. ഒരു വർഷത്തിനിടെ രാജ്യം കണ്ട ഏറ്റവും വലിയ സ്വദേശിവത്ക്കരണമാണ് കഴിഞ്ഞ വര്ഷം നടന്നത്. ആരോഗ്യ മേഖലയില് മാത്രം 3,000ത്തോളം വിദേശികള്‍ക്ക് പകരം ഒമാനികളെ നിയമിച്ചു.\nപ്രവാസികള് കുറയുന്നത് റിയല് എസ്റ്റേറ്റ് മേഖലയെ വലിയ തോതില് ബാധിച്ചു. വാടക നിരക്ക് കുറയാന് ഇത് ഇടയാക്കിയിരിക്കുകയാണ്. താമസ കെട്ടിടങ്ങള് വര്‍ധിക്കുക കൂടി ചെയ്തതോടെ ഉടമകള് വാടക കുറയ്‌ക്കേണ്ടിവന്നിരിക്കുകയാണ്.\nAlso Read : ഭര്‍ത്താവിന്റെ അമ്മയെ കടിച്ച് പരിക്കേല്‍പ്പിച്ചു, അച്ഛനെ മര്‍ദിച്ചു; യുവതിക്ക് ഒരു വർഷം തടവും 500 രൂപ പിഴയും വിധിച്ച് കോടതി\nPrevious articleപി എസ് സിക്ക് പിന്തുണയുമായി മുഖ്യമന്ത്രി പിണറായി വിജയൻ\nNext articleക്യാപസുകളിൽ എല്ലാ വിദ്യാർത്ഥി സംഘടനയ്ക്കും പ്രവർത്തിക്കാൻ സാധിക്കണം ; സിപിഐ സംസ്ഥാന സെക്രട്ടറി കാനം രാജേന്ദ്രന്\nസംസ്ഥാനത്ത് കോവിഡ് രൂക്ഷമാകുന്ന സാഹചര്യമാണ് ഇപ്പോഴുള്ളത്. വാക്‌സിനേഷൻ സംബന്ധിച്ച് പല ജില്ലകളിൽ നിന്നും ആശങ്ക ഉയർന്നിട്ടുണ്ട്. വാക്‌സിൻ സ്റ്റോക്കും മിക്ക ജില്ലകളിലും കഴിഞ്ഞ ദിവസം തീർന്നിരുന്നു. അതേസമയം, വാക്‌സിനേഷൻ കേന്ദ്രങ്ങളിൽ ഇപ്പോഴും വലിയ...\nആത്മഹത്യയുടെ വക്കിലാണ്; ഓഗസ്റ്റ്9മുതൽ എല്ലാ കടകളും തുറക്കുമെന്ന് വ്യാപാരികള്\nപറവയ്ക്ക് ശേഷം സൗബിനും ദുല്‍ഖറും വീണ്ടും ഒന്നിക്കുന്നു; ചിത്രത്തിന്റെ ടൈറ്റില് പോസ്റ്റര് പുറത്ത്\nസാമൂഹിക അകലം പാലിക്കാത്തതിനാണ് നോട്ടീസ് നൽകുന്നതെങ്കിൽ പോലീസിന് എന്തുകൊണ്ട് നോട്ടീസ് നൽകുന്നില്ല? ചടയമംഗലത്ത് ബാങ്കിൽ ക്യൂ നിന്നയാളെ...\nഅതിക്രമങ്ങളിൽ പ്രതിഷേധിച്ച് സിസ്റ്റർ ലൂസി കളപ്പുരക്കൽ നിരാഹാര സമരത്തിൽ\nപോണ് വിവാദ പശ്ചാത്തലത്തില് വൈറലായി രാജ് കുന്ദ്രയുടെ പഴയ വാക്കുകള്\nനീണ്ട ഇടവേളയ്ക്ക് ശേഷം വൈക്കം വിജയലക്ഷ്മി വീണ്ടും മലയാളത്തിലേക്ക്\nവീണ്ടും പലിശനിരക്ക് കുറച്ച് ആർ.ബി.ഐ; വായ്പകൾക്കുള്ള മൊറട്ടോറിയം മൂന്ന് മാസത്തേക്ക് കൂടി നീട്ടി\nഉപഭോക്തൃതര്‍ക്ക പരിഹാര ഹോറത്തില് നിയമനം ;അപേക്ഷ ക്ഷണിച്ചു\nഇവിടേക്ക് വരാൻ ഞാൻ ഒരുപാട് തയ്യാറെടുത്തു; എനിക്ക് നിങ്ങൾക്കായി തിരിച്ചു തരാൻ സ്നേഹം മാത്രമേ ഉള്ളൂ; ആറ്റുകാൽ പൊങ്കാല...\nമരംമുറി കേസിൽ അറസ്റ്റിലായ നാല് പ്രതികളെയും ഇന്ന് സുൽത്താൻ ബത്തേരി കോടതിയിൽ...


പുകവലി ശീലമാക്കിയവർക്ക് ക്യാൻസറിൽ നിന്ന് രക്ഷനേടാൻ ഒരു ദിവ്യൗഷധം. - Malayalam News, Latest Malayalam Movie News, Malayalam Breaking News, Malayalam Online News, Malayalam Sports News , Malayalam Life style News , Metromatinee Malayalam\nപുകവലി ആരോഗ്യത്തിന് ഹാനികരമെന്ന് എത്രയൊക്കെ പറഞ്ഞാലും അനുസരിക്കാൻ കഴിയാത്തവർ നിരവധിയാണ്. ഈ ദുശ്ശീലം ഏതൊക്കെത്തരം ആരോഗ്യപ്രശ്നങ്ങളാണ് ഉണ്ടാക്കുന്നതെന്ന് അറിഞ്ഞുകൊണ്ട് തന്നെയാണ് വീണ്ടും വീണ്ടും പുകവലിക്കുന്നത്. അത്തരക്കാർക്ക് ശ്വാസകോശ ക്യാൻസറിൽ നിന്ന് രക്ഷപെടാൻ ഒരു ദിവ്യൗഷധം. ഇത് ശ്വാസകോശത്തിന്റെ ആരോഗ്യം വര്‍ധിപ്പിക്കും. കൂടാതെ പുകവലിയിലൂടെ ശ്വാസകോശത്തില് അടിഞ്ഞുകൂടിയ കറ നീക്കം ചെയ്യാനും ഒരു അളവുവരെ സഹായിക്കും (പൂർണ്ണമായും അല്ല). കൂടാതെ ഈ ദുശ്ശീലം സൃഷ്‌ടിക്കുന്ന ശ്വാസകോശ ക്യാന്‍സറില് നിന്നും ഒരു പരിധിവരെ രക്ഷനേടാനും കഴിയും. പുകവലി നിർത്തുന്നത് തന്നെയായിരിക്കും പൂർണ്ണമായും ശ്വാസകോശം ആരോഗ്യകരമായി ഇരിക്കാൻ നല്ലത്.\nഔഷധം തയ്യാറാക്കുന്നതിനായി ആവശ്യമുള്ള സാധനങ്ങൾ\n400 ഗ്രാം തേന്\nഒരു കിലോഗ്രം ഉള്ളി\nഒരു ചെറിയ ഇഞ്ചി\nഅര ടീസ്‌പൂണ് മഞ്ഞള്\nഒരു ലിറ്റര് വെള്ളത്തില് തേന് യോജിപ്പിച്ചെടുക്കുക. ശേഷം ചൂടാക്കുക.\nചൂടായിരിക്കുന്ന മിശ്രിതത്തിലേയ്‌ക്ക് ചതച്ച ഉള്ളിയും ഇഞ്ചിയും ചേര്‍ക്കുക.\nഇഞ്ചിയും ഉള്ളിയും ചേര്‍ത്ത ശേഷം അര സ്‌പൂണ് മഞ്ഞള്‍പ്പൊടി ചേര്‍ക്കുക.\nശേഷം ചെറുതീയില് മിശ്രിതം ചൂടാക്കുക.\nമിശ്രിതം പകുതിയാകും വരെ തിളപ്പിച്ച് വറ്റിക്കുക.\nതണുത്തതിനു ശേഷം ഒരു കുപ്പിയിലേയ്‌ക്ക് മാറ്റുക.\nശേഷം ഫ്രിഡ്‌ജില് സൂക്ഷിക്കാം.\nഎല്ലാ ദിവസവും രാവിലെ വെറുംവയറ്റില് രണ്ട് ടേബിള്‍സ്‌പൂണും, വൈകിട്ട് അത്താഴത്തിന് രണ്ട് മണിക്കൂര് മുമ്പ് രണ്ട് ടേബിള് സ്‌പൂണും വീതം കഴിക്കണം. ഇതൊക്കെയാണെങ്കിലും പുകവലി നിർത്തുന്നതുതന്നെയാണ് ആരോഗ്യകരമായ ജീവിതത്തിന് നല്ലത്!\nവാരിവലിച്ച് അണിയാൻ താല്പര്യമില്ല; സ്ത്രീകളുടെ മാറുന്ന ആഭരണ പ്രിയം.


ചന്ദനമരം വീട്ടിൽ വളർത്താൻ സാധിക്കില്ലെന്ന് നിങ്ങൾ വിശ്വസിക്കുന്നുണ്ടോ? പലരും കരുതിയിരിക്കുന്നത് ചന്ദനമരം വളർത്താൻ സാധിക്കില്ലെന്നാണ്. എന്നാൽ സത്യമിതാണ്. ചന്ദനമരം വീട്ടിൽ വളർത്താൻ നിയമതടസ്സമൊന്നുമില്ല. പക്ഷേ മരം മുറിക്കാൻ സർക്കാരിന്റെ അനുമതി വേണമെന്നേയുള്ളൂ.നിങ്ങളുടെ വീട്ടിലെ ചന്ദന മരം നിങ്ങൾക്ക് നിയമപ്രകാരം മുറിക്കാൻ സാധിക്കും. മുറിക്കണമെങ്കിൽ നിങ്ങളുടെ പ്രദേശത്തിന്റെ ചുമതലയുള്ള ഡിഎഫ്ഒയ്ക്ക് നിവേദനം നൽകണം. വനംവകുപ്പ് മരത്തിന്റെ വേരടക്കം…\nഏകവിളയായും, ഇടവിളയായും, മിശ്ര വിളയായും മഞ്ഞൾ നമ്മുടെ നാട്ടിൽ കൃഷി ചെയ്തുവരുന്നു. മഞ്ഞൾ കൃഷിക്ക് നിലമൊരുക്കി തുടങ്ങുന്നതു മുതൽ വിവിധ കാര്യങ്ങളിൽ പ്രത്യേക ശ്രദ്ധ വേണം. മാലിന്യമില്ലാത്ത നീർവാർച്ചയുള്ള പ്രദേശം തെരഞ്ഞെടുത്ത് മഞ്ഞൾ കൃഷി ആരംഭിക്കാവുന്നതാണ്. തോട്ടത്തിന് ചുറ്റും സസ്യങ്ങൾ, മരങ്ങൾ, ശീമക്കൊന്ന എന്നിവകൊണ്ട് ബഫർസോൺ നിർമ്മിക്കുവാൻ ശ്രദ്ധിക്കുക.…\nകേരളത്തിലെ കാലാവസ്ഥയ്ക്ക് അനുയോജ്യമായ കൃഷിരീതിയാണ് വാനില. തെങ്ങിനും കമുങ്ങിനും ഇടയിൽ ഇടവിളയായി കൃഷി ചെയ്യുന്നവരാണ് നമ്മുടെ നാട്ടിൽ ഏറെയും. ഓഗസ്റ്റ് - സെപ്റ്റംബർ മാസങ്ങളിൽ ആണ് വാനില കൃഷിക്ക് ഏറെ അനുയോജ്യമായ ഒരു സമയമായി കണക്കാക്കുന്നത്.…\nകേരളത്തിന്റെ കാലാവസ്ഥയ്ക്ക് ഏറെ യോജിച്ചതാണ് മാങ്ങയുടെ മണവും ഇഞ്ചിയുടെ സ്വാദും ഒന്നിച്ചുചേര്‍ന്ന മാങ്ങ ഇഞ്ചി. ഏറെ രുചികരമാണെങ്കിലും കഴിഞ്ഞ കുറച്ചുനാളുകളായി മാങ്ങ ഇഞ്ചി നമ്മുടെ പറമ്പുകളിലൊന്നും അധികം കണ്ടുകിട്ടാറേയില്ല.…\nമഞ്ഞൾ കൃഷി ചെയ്യുന്ന വ്യക്തികൾ മഞ്ഞളിൻറെ സംസ്കരണം ശാസ്ത്രീയരീതിയിൽ ചെയ്യേണ്ടത് അത്യന്താപേക്ഷിതമാണ്. സാധാരണഗതിയിൽ ജനുവരി മുതൽ മാർച്ച് വരെയുള്ള കാലയളവിൽ ആണ് മഞ്ഞൾ ഇനങ്ങൾ വിളവെടുക്കുന്നത്. ഹസ്ര കാല ഇനങ്ങൾ എട്ടു മാസത്തിന് ശേഷവും, മധ്യമ ഇനങ്ങൾ9മാസങ്ങൾക്കുള്ളിലും, ദീർഘകാല ഇനങ്ങൾ പത്തു മാസങ്ങൾക്ക് ശേഷവും വിളവെടുക്കാവുന്നതാണ്. വിളവെടുപ്പിന് പാകമാകുന്നതോടെ കൂടി ഇലകൾ മഞ്ഞളിച്ച്…\nരുചിയും ഗന്ധവും കൂട്ടാന് ഭക്ഷണത്തില് ചേര്‍ക്കുന്ന സുഗന്ധവ്യഞ്ജനമായ ജാതിക്കയ്ക്ക് ഔഷധഗുണങ്ങളും ആരോഗ്യഗുണങ്ങളും നിരവധിയാണ്. ഇന്തൊനേഷ്യയാണ് ജാതിക്കയുടെ ജന്മദേശം.…\nശരിയായ രീതിയിൽ എങ്ങനെ വിത്ത് മഞ്ഞൾ സംഭരിക്കാം?\nഭക്ഷണ പദാർത്ഥങ്ങൾ ക്ക് നിറം നൽകുന്നതിനും, വസ്ത്രങ്ങൾ ക്കുള്ള നിറക്കൂട്ടുകൾ ഉണ്ടാക്കുന്നതിനും, സൗന്ദര്യവർധക വസ്തുക്കളിലും മഞ്ഞൾ വ്യാപകമായി ഉപയോഗിച്ചു വരുന്നു.…\nഡ്രൈ ഫ്രൂട്ട് എന്ന് കേൾക്കുമ്പോൾ തന്നെ പിസ്ത ബദാം തുടങ്ങിയ പേരുകളായിരിക്കും മലയാളിയുടെ മനസ്സിലേക്ക് കടന്നുവരിക. അതിന് കാരണം അറേബ്യൻ രാജ്യങ്ങളിൽ ജോലി ചെയ്തുവരുന്ന പ്രവാസികളാണ്.…\nലോകം മുഴുവൻ കൃഷി ചെയ്യപ്പെടുന്ന ഒരു കാർഷികവിളയാണ് കൊക്കോ. അന്തരാഷ്ട്ര വിപണിയിൽ ചോക്ലേറ്റി നുള്ള പ്രിയം എല്ലാവർക്കും അറിയാവുന്നതാണല്ലോ. അതുകൊണ്ടുതന്നെ കൊക്കോ കൃഷിയിലൂടെ ഒരു സ്ഥിരവരുമാനം ഉറപ്പിക്കാവുന്നതാണ്.…\n100 ടൺ കുരുമുളകാണ് ഗുജറാത്ത്, മഹാരാഷ്ട്ര മാര്ക്കറ്റുകളിൽ കഴിഞ്ഞവാരം വിറ്റത്. ശ്രീലങ്കയിൽ നിന്നുള്ള ഇറക്കുമതി മുളകാണ് കൊച്ചി വിലയെക്കാൾ കുറഞ്ഞ നിരക്കിൽ വില്ക്കുന്നത്.About 100 tonnes of pepper was sold in Gujarat and Maharashtra markets last week. pepper imported from Sri Lanka sells for less than the…


ആൻഡ്രോയിഡിനായി Minecraft PE- യ്‌ക്കായി Sonic mod ഡൗൺലോഡ് ചെയ്യുക - Minecraft PE- യ്‌ക്കായി സോണിക് മോഡ്\nപ്രധാന ➛ Minecraft PE- യ്ക്കുള്ള മോഡുകൾ ➛ Minecraft PE- യ്ക്കായി സോണിക് മോഡ് ഡൗൺലോഡ് ചെയ്യുക\nരചയിതാവ്: ആർട്ടെം ഗഫറോവ് · 22.02.2021\n(6 വോട്ടുകൾ, റേറ്റിംഗ്: 2.85ൽ)\nനിങ്ങളുടെ Android ഉപകരണത്തിൽ Minecraft PE- യ്ക്കുള്ള സോണിക് മോഡ് ഡൗൺലോഡ് ചെയ്യുക: ഗ്രഹത്തിലെ ഏറ്റവും വേഗതയേറിയതും ദയയുള്ളതുമായ ജീവികളിൽ ഒന്ന് കണ്ടുമുട്ടുക.\nMCPE- ൽ സോണിക് എന്നതിനുള്ള മോഡിന്റെ സവിശേഷതകൾ\nസുധിയേട്ടന്റെ ദി മുള്ളൻപന്നി - വീഡിയോ ഗെയിമുകളിലെ ഏറ്റവും തിരിച്ചറിയാവുന്ന കഥാപാത്രങ്ങളിലൊന്നാണിത്, അടുത്തിടെ തന്നെക്കുറിച്ച് ഒരു സിനിമയിൽ പോലും അഭിനയിച്ചു. മുതിർന്നവർക്കും കൗമാരക്കാർക്കും സോണിക് അറിയാം, അതിനാൽ Minecraft PE- ൽ അദ്ദേഹത്തിന്റെ രൂപം അതിശയിക്കാനില്ല.\nഅതേസമയം, ഈ അതിജീവന സാൻഡ്‌ബോക്‌സിന്റെ ഉപയോക്താക്കൾക്ക് സോണിക്കിനെക്കുറിച്ചുള്ള കാർട്ടൂണുകളുടെയും ഗെയിമുകളുടെയും യഥാർത്ഥ പരമ്പരയിലെ എല്ലാ പ്രതീകങ്ങളും കണക്കാക്കാം. മിക്കവാറും എല്ലാ തിരിച്ചറിയാവുന്ന കഥാപാത്രങ്ങളും ഇവിടെയുണ്ട്എന്നിരുന്നാലും, നിങ്ങൾ ആദ്യം അവരുമായി സൗഹൃദം സ്ഥാപിക്കണം.\nമറുവശത്ത്, മിക്കവാറും എല്ലാ കഥകളിലും നായകന്മാരും വില്ലന്മാരും ഉണ്ടെന്ന കാര്യം മറക്കരുത്. ഉദാഹരണത്തിന്, ഇതിൽ, സൂപ്പർ വില്ലൻ ഡോ. എഗ്മാൻ ആണ്. Minecraft PE- ൽ നിങ്ങൾ യുദ്ധം ചെയ്യേണ്ടിവരുന്നത് അവനുമായിട്ടാണ്.\nജനറൽ സോണിക് മോഡ് ഏറ്റവും വേഗതയേറിയതും മികച്ചതുമായ സോണിക് മാത്രമല്ല, മിക്കവാറും എല്ലാ സഖാക്കളെയും പരിചയപ്പെടുത്തുന്നു. ഉദാഹരണത്തിന്, നിങ്ങൾ മൈൽസ് പ്രെയർ, ആമി റോസ്, ബാറ്റിൽഷിപ്പ് മൈറ്റി എന്നിവരെ കാണും. അവരെല്ലാം സ്വന്തം ജീവിതം നയിക്കുകയും ദുഷ്ടരായ ജനക്കൂട്ടത്തെ ആക്രമിക്കുകയും ചെയ്യുന്നു.\nMinecraft PE- ൽ അത്തരം പത്തോളം ആൾക്കൂട്ടങ്ങളുണ്ട്അതിനാൽ നിങ്ങൾക്ക് വിശ്വസ്തരും സഹായകരവുമായ സുഹൃത്തുക്കളുടെ ഒരു മുഴുവൻ പട്ടിക ഉണ്ടാക്കാൻ കഴിയും. ദുഷ്ടനും തന്ത്രശാലിയുമായ ഡോക്ടർ എഗ്മാൻ ഉൾപ്പെടെ ഏത് അപകടത്തിൽ നിന്നും അവർ നിങ്ങളെ സംരക്ഷിക്കും.\nവഴിയിൽ, ഈ ആഡൺ വിവിധ ആനിമേറ്റഡ് പരമ്പരകളിൽ നിന്നും ചില ഗെയിമുകളിൽ നിന്നും അറിയപ്പെടുന്ന ഒരു ഭീമൻ നീല ഡ്രാഗണിനെ പരിചയപ്പെടുത്തുന്നു.\nവഴിയിൽ, വില്ലൻ ഒരിക്കലും ചലിക്കുന്നില്ല, കാരണം ഇതിന് ആവശ്യമില്ല. അദ്ദേഹം ഒരു പ്രതിഭാശാലിയായ വില്ലനാണെന്ന വസ്തുത കണക്കിലെടുക്കുമ്പോൾ, എഗ്മാൻ ഒരു പറക്കും തളിക സൃഷ്ടിച്ചുഅത് അതിന്റെ ഉടമയെ എവിടെയും കൊണ്ടുപോകാൻ കഴിയും.\nഅതേസമയം, Minecraft PE- ൽ, ഇത്തരത്തിലുള്ള ഗതാഗതം ലഭിക്കുന്നത് പോലും സാധ്യമാകും. നിങ്ങൾ സ്വയം ഇല്ലാതാക്കുകയാണെങ്കിൽ അത് മാറുന്നു ഡോ. ഇവോ എഗ്മാൻ റോബോട്ട്നിക്, അപ്പോൾ പറക്കുന്ന യന്ത്രത്തിന് ഉടമയില്ലാതെ അവശേഷിക്കും.\nഅതിനാൽ, അതിജീവനത്തിനായി സാൻഡ്‌ബോക്സിൽ മറ്റൊരു തരത്തിലുള്ള ഗതാഗതം പ്രത്യക്ഷപ്പെട്ടു, ഇത് മറ്റുള്ളവയേക്കാൾ വളരെ വേഗതയുള്ളതും കൂടുതൽ സൗകര്യപ്രദവുമാണ്.\nസോണിക് മോഡ് 0.14.0 - 1.11.0 വന്നില്ല\nസുഹൃത്തുക്കൾ 1.11.0 - 1.16.201\nഎഗ്മാന്റെ പ്ലേറ്റ് 1.12.0 - 1.16.201\nMinecraft PE- ലെ സന്ധ്യ വനത്തിനുള്ള അഡൺ


അജ്ഞാത വാഹനം ഇടിച്ച് ശങ്കു ടി ദാസിന് ഗുരുതര പരിക്ക് ; വെന്റിലേറ്ററില് | Gramajyothi News\nJune 24, 2022 10:30 am Published by : Chief Editor\nശ ങ്കു ടി ദാസിന് വാഹനാപകടം ഉണ്ടായത് വ്യാഴാഴ്ച രാത്രി പതിനൊന്നര മണിയോടെ.\nമലപ്പുറത്തെ തന്റെ അഭിഭാഷക ഓഫിസില് നിന്നും ബൈക്കില് വീട്ടിലേക്ക് മടങ്ങുമ്ബോഴാണ് ശങ്കുവിന് അപകടം ഉണ്ടായത്. ഓഫിസില് നിന്നും ശങ്കു ഇറങ്ങുന്നത് കാത്തു നിന്ന ഏതോ അജ്ഞാത സംഘം അമിത വേഗതയില് എത്തി ബൈക്കിനെ ഇടിച്ചു തെറിപ്പിക്കുക ആയിരുന്നു.\nബൈക്ക് ഇടിച്ചു തെറിപ്പിച്ചിട്ടും നിര്‍ത്താതെ പോയത് തന്നെ ഇത് കരുതിക്കൂട്ടിയുള്ള ആക്രമണത്തിന്റെ തെളിവാണ്. അപകടം ഉണ്ടായി ഒരുപാട് സമയം അദ്ദേഹം റോഡരികില് ബോധരഹിതനായി കിടന്നു. ഒരുപാട് രക്തം വാര്‍ന്ന് പോകുകയും ചെയ്തു.


തൊഴിൽ വകുപ്പ് ഇടപെട്ടു; പിവിഎസ് ഹോസ്പിറ്റലിനു മുന്നിലെ സമരം ഒത്തുതീർന്നു | I&PRD : Official Website of Information Public Relations Department of Kerala\nMon, 05/20/2019 - 16:49 /0Comments\nകാക്കനാട്: എറണാകുളം പി വി എസ് മെമ്മോറിയൽ ഹോസ്പിറ്റലിനു മുന്നിൽ ജീവനക്കാർ നടത്തിവന്ന അനശ്ചിതകാല സമരം തൊഴിൽ വകുപ്പിന്റെ ഇടപെടലിനെ തുടർന്ന് ഒത്തുതീർന്നു. 2018 ആഗസ്റ്റു മുതൽ ശമ്പളം മുടങ്ങിയതിനെ തുടർന്ന് കഴിഞ്ഞ രണ്ടാഴ്ചയായി മുഴുവൻ ജീവനക്കാരും ഡ്യൂട്ടി സമയത്ത് ഹോസ്പിറ്റലിനു മുന്നിൽ കുത്തിയിരുപ്പു സമരം നടത്തിവരികയായിരുന്നു. എറണാകുളം റീജ്യണൽ ജോയന്റ് ലേബർ കമ്മീഷണർ കെ.ശ്രീലാൽ ജീവനക്കാരുമായി നടത്തിയ അനുരഞ്ജന ചർച്ചയെ തുടർന്നാണ് ഒത്തുതീർപ്പ്. 2019 ഏപ്രിൽ 30നും അതിനു മുമ്പും സ്ഥാപനത്തിൽ നിന്നു പോയ എല്ലാ ജീവനക്കാർക്കും സ്റ്റാറ്റ്യൂട്ടറിയായി ലഭിക്കേണ്ട എല്ലാ ആനുകൂല്യങ്ങളും നൽകാമെന്ന് മാനേജ്മെൻറ് സമ്മതിച്ചു. 2018 ആഗസ്റ്റ് മുതൽ നേഴ്സിങ് ഇതര ജീവനക്കാർക്കും 2019 ജനുവരി മുതൽ നേഴ്സിങ് ജീവനക്കാർക്കും ശമ്പളക്കുടിശ്ശികയുള്ളതിൽ ഏപ്രിൽ 30ന് സ്ഥാപനത്തിൽ നിന്ന് പോയ ജീവനക്കാർക്കും നിലവിൽ തുടരുന്നവർക്കും തൊഴിൽ നിയമ പ്രകാരമുള്ള സ്റ്റാറ്റ്യൂട്ടറി ആനുകൂല്യങ്ങൾ നൽകാമെന്ന് മാനേജ്മെന്റ് സമ്മതിച്ചു.\nനിലവിലുള്ള വേതന കുടിശ്ശികയുടെ ആദ്യ ഗഡുവായി ഒരു മാസത്തെ വേതന കുടിശ്ശികയായ ഒരു കോടി രൂപ മെയ് 24നും രണ്ടാം ഗഡു ജൂൺ 10നും നൽകും.\n2019 ഏപ്രിലിൽ സ്ഥാപനത്തിൽ നിന്നും പോയിട്ടുള്ള ജീവനക്കാരുടെ എല്ലാ സ്റ്റാറ്റ്യൂട്ടറി ആനുകൂല്യങ്ങളും 2019 ആഗസ്റ്റ് 20നുള്ളിൽ നൽകും.\nനിലവിൽ സ്ഥാപനത്തിൽ തുടരുന്ന ജീവനക്കാർക്ക് ലഭിക്കുവാനുള്ള വേതനക്കുടിശ്ശികയും ആഗസ്റ്റ് 20നുള്ളിൽ നൽകും.\nകുടിശ്ശികത്തുകകൾ ബാങ്ക് അക്കൗണ്ട് വഴിയാണ് കൈമാറുക.\nസ്ഥാപനം വിട്ടുപോയതും ആനുകൂലം ലഭിക്കാത്തതുമായ ജീവനക്കാർക്കും വ്യവസ്ഥകൾ ബാധകമാണ്. ജീവനക്കാരുടെ സഹകരണത്തോടെ ആശുപത്രിയുടെ പ്രവർത്തനങ്ങൾ പുനരാരംഭിക്കാൻ ഹോസ്പിറ്റലിലെ തൊഴിലാളി യൂണിയൻ പ്രതിനിധികൾ സമ്മതിച്ചു.\nപിവിഎസ് മെമ്മോറിയൽ ഹോസ്പിറ്റൽ മാനേജിങ് ഡയറക്ടർ പി.വി. മിനി, ഡയറക്ടർ ബോർഡംഗങ്ങളായ പി.വി.അഭിഷേക്, പി.വി.നിധീഷ്, അഡ്വ.ലളിത എന്നിവർ തൊഴിലുടമയെ പ്രതിനിധീകരിച്ചും യു.എൻ.എ. പ്രതിനിധികളായ എം എം ഹാരിസ്, എസ്.രാജൻ, ടി.ഡി.ലീന, ലീസമ്മ ജോസഫ്, എസ്.വൈശാഖൻ, ഫെലിൻ കുര്യൻ, എം.വി.ലൂസി തുടങ്ങിയവർ തൊഴിലാളികളെ പ്രതിനിധികരിച്ചും ചർച്ചയിൽ പങ്കെടുത്തു


വാവ്വേയുടെ വൈ9എസ് ഇന്ത്യയില്, വിലയും പ്രത്യേകതകളും ഇങ്ങനെ | Huawei Y9s Triple Rear Camera Setup Launched in India Price and Specifications\n6.59 ഇഞ്ച് അള്‍ട്രാ ഫുള്‍വ്യൂ ഡിസ്പ്ലേയുള്ള വാവ്വേ വൈ9എസ് 16.7 ദശലക്ഷം നിറങ്ങള്‍ക്ക് പിന്തുണ നല്‍കുന്നു. ഡിസ്പ്ലേയുടെ മുകളിലും താഴെയുമുള്ള ബെസലുകള് നേര്‍ത്തതിനാല് 91 ശതമാനം ഉയര്‍ന്ന സ്‌ക്രീന്-ടു-ബോഡി അനുപാതവും ഈ ഉപകരണത്തിന്റെ സവിശേഷതയാണ്.\nദില്ലി: വാവ്വേ വൈ9എസ് ഒടുവില് ഇന്ത്യയില് വിപണിയിലെത്തി. ആമസോണ് എക്സ്‌ക്ലൂസീവ് ആയി പ്രഖ്യാപിച്ച മിഡ് റേഞ്ച് ഫോണാണിത്. താരതമ്യേന വിലക്കുറവാണ് ഇതിന്റെ പ്രത്യേകത. വലിയ സ്‌ക്രീനും ബാറ്ററിയും ഉള്‍ക്കൊള്ളുന്ന ഇതില് ലോകനിലവാരമുള്ള നിരവധി ഫീച്ചറുകളും ഉള്‍ക്കൊള്ളിച്ചിരിക്കുന്നു.\nപ്രീമിയം സെഗ്മെന്റ് ഫോണുകള് മാത്രം പുറത്തിറക്കുന്ന വാവ്വേയുടെ ഈ മിഡ്‌റേഞ്ച് ഫോണിനായി ഇന്ത്യക്കാര് ഏറെ കാത്തിരുന്നതാണ്. കോവിഡ് വന്നതോടെ പലതവണ ലോഞ്ചിങ് മാറ്റിവച്ച ഈ ഫോണ് ഇപ്പോള് ആമസോണിന്റെ എക്‌സ്‌ക്ലൂസീവ് ഉത്പന്നമായാണ് വിപണിയിലെത്തുന്നത്. മെയ് 19 മുതല് ഇത് വാങ്ങാന് ലഭ്യമാണ്, ഉപഭോക്താക്കള്‍ക്ക്9മാസത്തെ നോ-കോസ്റ്റ് ഇഎംഐ, 1,000 രൂപ ക്യാഷ്ബാക്ക് എന്നിവയും വാവ്വേ വൈ9എസ് വാഗ്ദാനം ചെയ്യുന്നു. ഫോണിന്റെ വില 19,990 രൂപയാണ്.\n6.59 ഇഞ്ച് അള്‍ട്രാ ഫുള്‍വ്യൂ ഡിസ്പ്ലേയുള്ള വാവ്വേ വൈ9എസ് 16.7 ദശലക്ഷം നിറങ്ങള്‍ക്ക് പിന്തുണ നല്‍കുന്നു. ഡിസ്പ്ലേയുടെ മുകളിലും താഴെയുമുള്ള ബെസലുകള് നേര്‍ത്തതിനാല് 91 ശതമാനം ഉയര്‍ന്ന സ്‌ക്രീന്-ടു-ബോഡി അനുപാതവും ഈ ഉപകരണത്തിന്റെ സവിശേഷതയാണ്. നീല ലൈറ്റ് ഫില്‍ട്ടറിംഗ് ഫംഗ്ഷന് വാഗ്ദാനം ചെയ്യുന്ന ഐ കംഫര്‍ട്ട് മോഡിനുള്ള പിന്തുണയും വൈ9എസ് നല്‍കുന്നു.\nഗ്രാഫിക്‌സ് തീവ്രമായ ഗെയിമുകള് കളിക്കുമ്പോഴോ മൂവികള് കാണുമ്പോഴോ പോലും മെച്ചപ്പെട്ട പ്രകടനത്തിനായി ഫോണ് കിരിന് 710 എഫ് സോസിയുമായി വരുന്നു. ഒന്നിലധികം ആപ്ലിക്കേഷനുകള് പ്രവര്‍ത്തിക്കുമ്പോഴും 128 ജിബി വലിയ സംഭരണവും സുഗമമായ പ്രവര്‍ത്തനത്തിനായി6ജിബി റാമും ചേര്‍ത്തിട്ടുണ്ട്.\nക്യാമറകളുടെ കാര്യത്തില്, 8 എംപി അള്‍ട്രാ വൈഡ് ആംഗിള് ക്യാമറയ്ക്കും2എംപി ഡെപ്ത് ക്യാമറയ്ക്കും അടുത്തായി ഇരിക്കുന്ന അള്‍ട്രാ ക്ലിയര് 48 എംപി ക്യാമറയുമായാണ് വൈ9എസ് വരുന്നത്. സെല്‍ഫികള് എടുക്കുന്നതിനായി ഒരു പോപ്പോ-അപ്പ് മൊഡ്യൂളില് 16 എംപി മുന് ക്യാമറയും ഉണ്ട്. മാര്‍ക്കറ്റ് മത്സരവുമായി താരതമ്യപ്പെടുത്തുമ്പോള്, ഈ ക്യാമറ മികച്ചതും വിശദവുമായ ചിത്രങ്ങള് പകര്‍ത്തുന്നുവെന്ന് വാവ്വേ അവകാശപ്പെടുന്നു,\nമാത്രമല്ല ഹുവാവേയുടെ ശക്തമായ എഐ കഴിവുകള് കാരണം മികച്ച ഹാന്‍ഡ്ഹെല്‍ഡ് നൈറ്റ് മോഡ് ഇതു വാഗ്ദാനം ചെയ്യുന്നു. കൂടാതെ ഇതിലൊരു ഗ്ലാസ് ബോഡിയും ഒരു വശത്ത് ഘടിപ്പിച്ച ഫിംഗര്‍പ്രിന്റ് സെന്‍സറും ഉപയോഗിക്കുന്നു. 4000 എംഎഎച്ച് കരുത്തുറ്റ ബാറ്ററിയും ബോഡിക്ക് ഉണ്ട്, ഇത് 40 മണിക്കൂര് തുടര്‍ച്ചയായ കോളിംഗ്, 80 മണിക്കൂര് മ്യൂസിക് പ്ലേബാക്ക്,9മണിക്കൂര് വീഡിയോ പ്ലേബാക്ക് എന്നിവ നല്‍കും.\nഎഐ കമ്യൂണിക്കേഷന്, വയര്‍ലെസ് പ്രിന്റിംഗ്, ഫോണ് ക്ലോണ്, ഹുവാവേ ഷെയര് തുടങ്ങിയ സവിശേഷതകള് നല്‍കുന്ന EMUI 9.1 -ല് ആണ് ഇത് പ്രവര്‍ത്തിക്കുന്നത്.\nLast Updated May 13, 2020, 11:38 AM IST


കുടുംബ പ്രശ്നങ്ങളും സാമ്പത്തിക കുറ്റകൃത്യങ്ങളും വർധിച്ചുവരുന്നു; വനിതാ കമ്മീഷൻ - Malayalapathram\nHome » കുടുംബ പ്രശ്നങ്ങളും സാമ്പത്തിക കുറ്റകൃത്യങ്ങളും വർധിച്ചുവരുന്നു; വനിതാ കമ്മീഷൻ\nകുടുംബ പ്രശ്നങ്ങളും സാമ്പത്തിക കുറ്റകൃത്യങ്ങളും വർധിച്ചുവരുന്നു; വനിതാ കമ്മീഷൻ\nകണ്ണൂർ: പ്രായമായ അമ്മമാരെ മക്കൾ സംരക്ഷിക്കാത്തതുൾപ്പെടെയുള്ള കുടുംബ പ്രശ്നങ്ങളും സാമ്പത്തിക തട്ടിപ്പുകളും ജില്ലയിൽ കൂടിവരുന്നതായി വനിതാ കമ്മീഷൻ അംഗം ഇ എം രാധ അഭിപ്രായപ്പെട്ടു. കലക്ടറേറ്റ് കോൺഫറൻസ് ഹാളിൽ നടന്ന കമ്മീഷൻ മെഗാ അദാലത്തിന് ശേഷം സംസാരിക്കുകയായിരുന്നു അവർ. 95 വയസ്സ് പ്രായമായ അമ്മയെ ആര് സംരക്ഷിക്കുമെന്നതിനെ ചൊല്ലി മക്കൾക്കിടയിലുണ്ടായ തർക്കം കമ്മീഷൻ മുമ്പാകെ പരാതിയായി എത്തുകയുണ്ടായി. രക്ഷിതാക്കളുടെ സ്വത്ത് എല്ലാവർക്കും വേണം, എന്നാൽ ആർക്കും അവരെ സംരക്ഷിക്കാൻ കഴിയില്ലെന്ന അവസ്ഥയാണ് പല കേസുകളിലും കാണാൻ കഴിയുന്നതെന്നും അവർ പറഞ്ഞു. ഏക മകൾ തങ്ങളെ ഉപദ്രവിക്കുന്നതായി കാണിച്ച് പ്രായമായ ദമ്പതികൾ നൽകിയ പരാതിയും കമ്മീഷൻ പരിഗണിച്ചു. പീഡനവും ഉപദ്രവവും സഹിക്കാനാവാതെ ഒരു വേള ആത്മഹത്യയ്ക്കു പോലും അമ്മ ശ്രമിച്ചതായി അവർ പറഞ്ഞു. കണ്ണൂരിലുള്ള വൃദ്ധ സദനങ്ങളെല്ലാം നിറഞ്ഞുകവിഞ്ഞ സ്ഥിതിയാണെന്നും സാമ്പത്തികമായി മുന്നിൽ നിൽക്കുന്നവരാണ് രക്ഷിതാക്കളെ വൃദ്ധസദനങ്ങളിൽ തള്ളുന്നവരിൽ കൂടുതലെന്നും കമ്മീഷന്റെ അഡൈ്വസറി ബോർഡ് അംഗം അഡ്വ. പി വിമല കുമാരി പറഞ്ഞു.\nവർഷങ്ങളായി തന്നെ തിരിഞ്ഞുനോക്കാത്ത ഭർത്താവിൽ നിന്ന് വിവാഹമോചനവും നഷ്ടപരിഹാരവും ആവശ്യപ്പെട്ട് യുവതി നൽകിയ പരാതിയിൽ ഇരുവരെയും കൗൺസിലിംഗിന് വിധേയമാക്കി. നഷ്ടപരിഹാരത്തുകയെ കുറിച്ച് തീരുമാനമാവാത്തതിനാൽ അടുത്ത സിറ്റിംഗിൽ കേസ് വീണ്ടും പരിഗണിക്കും. അമ്മയിൽ നിന്നും സ്വത്ത് ലഭിക്കുന്നില്ലെന്ന മക്കളുടെ പരാതിയും സഹോദരനിൽ നിന്ന് സ്വത്ത് ലഭിക്കുന്നില്ലെന്ന സഹോദരിമാരുടെ പരാതിയും അദാലത്തിൽ പരിഗണിക്കപ്പെട്ടു. ജോലിയുടെയും വിസയുടെയും മറ്റും പേരിൽ ലക്ഷക്കണക്കിന് രൂപയുടെ തട്ടിപ്പിനിരയായ കേസുകളുമായി നിരവധി സ്ത്രീകൾ കമ്മീഷനെ സമീപിച്ചിട്ടുണ്ട്. ഭർത്താവറിയാതെ ലക്ഷക്കണക്കിന് രൂപ മറ്റൊരാൾക്ക് കടം നൽകി പറ്റിക്കപ്പെട്ട കേസുകളും ഇക്കൂട്ടത്തിൽ പെടും. വകുപ്പുതലവനിൽ നിന്ന് നിന്ന് പീഡനം നേരിട്ടെന്ന പരാതിയുമായി കണ്ണൂർ സർവകലാശാലയിലെ വിദ്യാർത്ഥിനി കമ്മീഷൻ മുമ്പാകെ പരാതി നൽകിയിരുന്നുവെങ്കിലും പരാതിക്കാരിയോ വകുപ്പുതലവനോ സിറ്റിംഗിൽ ഹാജരാവാത്തതിനെ തുടർന്ന് കേസ് അടുത്ത തവണത്തേക്ക് മാറ്റി. പീഡനത്തെ തുടർന്ന് വിദ്യാർത്ഥി പഠിപ്പ് നിർത്തിപ്പോയതായും കമ്മീഷൻ അംഗം പറഞ്ഞു. മാലിന്യപ്രശ്നവുമായി ബന്ധപ്പെട്ട് പന്നി ഫാമിനെതിരെ കുടുംബശ്രീ നൽകിയ പരാതിയും അദാലത്തിൽ പരിഗണിച്ചു. ബയോഗ്യാസ് പ്ലാന്റോ മറ്റ് മാലിന്യ സംസ്‌കരണ സംവിധാനങ്ങളോ ഇല്ലാതെയാണ് ഫാം പ്രവർത്തിക്കുന്നതെന്നാണ് പരാതി. പരാതിയിൽ സ്ഥല പരിശോധന നടത്താൻ അദാലത്തിൽ തീരുമാനമായി. പുതിയ നിരവധി പരാതികൾ ലഭിക്കുന്ന സാഹചര്യത്തിൽ തീർപ്പാക്കിയ കേസുകളിൽ കൃത്യമായി വിധി പാലിക്കപ്പെടുന്നുണ്ടോയെന്ന് പരിശോധിക്കാൻ കഴിയാറില്ലെന്ന് ഇ എം രാധ അഭിപ്രായപ്പെട്ടു.\n85 പരാതികളാണ് അദാലത്തിൽ പരിഗണിച്ചത്. ഇതിൽ 27 പരാതികൾ തീർപ്പാക്കുകയും 14 പരാതികൾ തുടർ നടപടിക്കായി പോലീസിന് കൈമാറുകയും ചെയ്തു. ബാക്കി പരാതികൾ അടുത്ത അദാലത്തിൽ പരിഗണിക്കും. കമ്മീഷൻ അഡൈ്വസറി ബോർഡ് അംഗങ്ങളായ കെ എം പ്രമീള, പത്മജ പത്മനാഭൻ, എസ് ഐ എൽ രമ, കൗൺസിലർമാർ, പോലീസ് ഉദ്യോഗസ്ഥർ തുടങ്ങിയവർ പരിപാടിയിൽ പങ്കെടുത്തു.\nPrevious Articleസിമിന്റ്കട്ട നിര്‍മ്മാണ യൂണിറ്റാരംഭിച്ച് വണ്ടിപ്പെരിയാര് ഗ്രാമപഞ്ചായത്ത്\nNext Article വോട്ടര് പട്ടികയില് പേര് ചേര്‍ക്കാന് നാളെ പ്രത്യേക ക്യാമ്പ്\nകെആർഎംയു അംഗങ്ങള്‍ക്കുള്ള ആദ്യഘട്ട ഹെല്‍ത്ത് ഇന്‍ഷൂറന്‍സ് പദ്ധതി


Minnal Murali Song|തീ മിന്നല് തുടങ്ങി, മിന്നല് മുരളിയുടെ ലിറിക്കല് വീഡിയോ പുറത്തുവിട്ടു| Minnal Murali film song lyrical video\nMinnal Murali Song|തീ മിന്നല് തുടങ്ങി, മിന്നല് മുരളിയുടെ ലിറിക്കല് വീഡിയോ പുറത്തുവിട്ടു\nമിന്നല് മുരളിയെന്ന ചിത്രത്തിലെ ഗാനത്തിന്റെ ലിറിക്കല് വീഡിയോ പുറത്തുവിട്ടു.\nKochi, First Published Nov 8, 2021, 10:16 PM IST\nടൊവിനൊ (Tovino) നായകനാകുന്ന ചിത്രമാണ് മിന്നല് മുരളി (Minnal Murali). ബേസില് ജോസഫാണ് ചിത്രം സംവിധാനം ചെയ്യുന്നത്. അരുണ് അനിരുദ്ധനും ജസ്റ്റിൻ മാത്യുവുമാണ് ചിത്രത്തിന്റെ തിരക്കഥ എഴുതുന്നത്. മിന്നല് മുരളിയെന്ന ചിത്രത്തിലെ ഗാനത്തിന്റെ ലിറിക്കല് വീഡിയോ പുറത്തുവിട്ടു.\nമനു മഞ്‍ജിത്താണ് ചിത്രത്തിന്റെ ഗാന രചന നിര്‍വഹിച്ചിരിക്കുന്നത്. മര്‍ത്യനും സുഷിൻ ശ്യാമും ചേര്‍ന്ന് ഗാനം ആലപിച്ചിരിക്കുന്നു. സുശിൻ ശ്യാമാണ് ചിത്രത്തിന്റെ സംഗീത സംവിധായകൻ. രണ്ട് മണിക്കൂര് 38 മിനിറ്റാണ് ചിത്രത്തിന്‍റെ ദൈര്‍ഘ്യമെന്നും നെറ്റ്ഫ്ളിക്സ് അറിയിച്ചിരുന്നു.\nബേസില് തന്നോട് ആദ്യം കഥ പറയുന്ന സമയത്ത് ഇത് ഇത്ര വലിയൊരു സിനിമ ആയിരുന്നില്ലെന്ന് നെറ്റ്ഫ്ളിക്സിന്റെ വെര്‍ച്വല് ഫാന് ഇവെന്‍റായി 'ടുഡു'മില് ടൊവിനൊ പറഞ്ഞിരുന്നു. എന്‍റെയടുത്ത് ആദ്യം കഥ പറയുന്ന സമയത്ത് ഒരു കോമിക് ബുക്ക് കഥാപാത്രമായിട്ടാണ് മിന്നല് മുരളി ഇരുന്നിരുന്നതെങ്കില് തിരക്കഥ പൂര്‍ത്തിയായപ്പോഴേക്ക് അത് വലിയൊരു സിനിമയായി. ഒരു ഒറിജിനല് സൂപ്പര്‍ഹീറോ സ്‍ക്രിപ്റ്റ് മലയാളത്തില് വന്നാല് എങ്ങനെയിരിക്കും എന്നതായിരുന്നു ചിന്ത. എന്‍റെ കരിയറിലെ ഏറ്റവും വലിയ സിനിമയായിരിക്കും മിന്നല് മുരളി. ബേസില് എന്നോട് പറഞ്ഞത് എനിക്ക് ഓര്‍മ്മയുണ്ട്. ഈ സിനിമ തീരുമ്പോഴേക്ക് നിങ്ങളെന്നെ ഒരേസമയം വെറുക്കുകയും സ്‍നേഹിക്കുകയും ചെയ്യുമെന്ന്. സിനിമ എങ്ങനെയായോ അതിനായുള്ള സ്‍നേഹം, ജോലിഭാരം ഓര്‍ത്തുള്ള വെറുപ്പ് എന്നാണ് ബേസില് പറഞ്ഞതായി ടൊവിനൊ വ്യക്തമാക്കിയിരുന്നു.\nജിഗർത്തണ്ട, ജോക്കർ തുടങ്ങിയ ചിത്രങ്ങളിലൂടെ ശ്രദ്ധേയനായ തമിഴ് താരം ഗുരു സോമസുന്ദരവും മിന്നല് മുരളിയില് ഒരു പ്രധാന കഥാപാത്രത്തെ അവതരിപ്പിക്കുന്നുണ്ട്. അജു വർഗീസ്, ഹരിശ്രീ അശോകൻ, ഫെമിന ജോർജ് തുടങ്ങിയവരും പ്രധാന കഥാപാത്രങ്ങളെ അവതരിപ്പിക്കുന്നു. ചിത്രത്തിലെ രണ്ട് വമ്പൻ സംഘട്ടനങ്ങൾ സംവിധാനം ചെയ്യുന്നത് ബാറ്റ്മാൻ, ബാഹുബലി, സുൽത്താൻ തുടങ്ങിയ ചിത്രങ്ങൾക്ക് പിന്നിൽ പ്രവർത്തിച്ച വ്ളാഡ് റിംബർഗാണ്. വി എഫ് എക്സിന് ഏറെ പ്രാധാന്യമുള്ള ചിത്രത്തിന്‍റെ വി എഫ് എക്‌സ് സൂപ്പർവൈസര് ആൻഡ്രൂ ഡിക്രൂസ് ആണ്.\nLast Updated Nov 8, 2021, 10:16 PM IST


ചർമ സംരക്ഷണത്തിനായി ചില നുറുങ്ങു വിദ്യകൾ...\nപ്രകൃതിദത്ത ചെരുവുകൾ ഉപയോഗിച്ച് എളുപ്പത്തിൽ ചെയ്യാൻ കഴിയുന്ന മുഖ സൗന്ദര്യ നുറുങ്ങു വിദ്യകൾ ഏതെല്ലാമെന്ന് പരിശോധിക്കാം.\nആരോഗ്യമുള്ളതും തിളക്കമുള്ളതുമായ ചർമം ലഭിക്കാനായി ചർമ സംരക്ഷണ മാർഗങ്ങളിൽ ഏർപ്പെടേണ്ടത് ത്യാവശ്യമാണ്. പ്രകൃതിദത്ത ചെരുവുകൾ ഉപയോഗിച്ച് എളുപ്പത്തിൽ ചെയ്യാൻ കഴിയുന്ന മുഖ സൗന്ദര്യ നുറുങ്ങു വിദ്യകൾ ഏതെല്ലാമെന്ന് പരിശോധിക്കാം...\nഗ്രീൻ ടീ കുടിച്ചു കൊണ്ട് ദിവസങ്ങൾ ആരംഭിക്കുക. ശീതീകരിച്ച ടീ ബാഗുകൾക്ക് ചർമത്തിൽ അത്ഭുതങ്ങൾ പ്രവർത്തിക്കാൻ സാധിക്കും.കണ്ണുകൾക്ക് താഴെ ഉള്ള കറുപ്പ് മാറാനും ഇത് ഉത്തമമാണ്.\nകടലമാവ് ഉപയോഗിച്ച് ചർമത്തിലുണ്ടാകുന്ന സൺ റ്റാൻ ,പാടുകൾ എന്നിവ അകറ്റാൻ സാധിക്കും. കൂടാതെ കടലമാവും തൈരും കൂടി നന്നായി യോജിപ്പിച്ചു മുഖത്തു പുരട്ടി അരമണിക്കൂറിന് ശേഷം കഴുകി കളയുന്നത് വഴി ചാർമത്തിലെ മൃത കോശങ്ങളെയും ആഴമായ അഴുക്കുകളും അകറ്റി ചാർമത്തിന്റെ നിറം വീണ്ടെടുക്കാൻ സാധിക്കുന്നു.\nതക്കാളി എടുത്തു നന്നായി നന്നായി ഉടച്ചു മുഖത്തു പുരട്ടിയതിനു ശേഷം 15 മിനിറ്റ് കഴിഞ്ഞ് ചെറു ചൂടുവെള്ളത്തിൽ കഴുകി കളയുകയാണെങ്കിൽ സ്വഭാവികമായ തിളക്കം മുഖത്ത് ലഭിക്കും. ഒപ്പം അമിത എണ്ണമയവും ഒഴിവാക്കാൻ സാധിക്കുന്നു.\nമിക്കവരും അഭിമുഗീകരിക്കുന്ന ഒരു പ്രശനമാണ് ബ്ലാക്‌ഹെഡ്‌സ് ഇത് ഒഴിവാക്കാനായി തുല്യ അളവിൽ കുക്കുമ്പർ നീരും നാരങ്ങ നീരും യോജിപ്പിച്ച് മുഖത്തു പുരട്ടി 10മിനിറ്റ് ശേഷം കഴുകി കളയാം. ഇത് എല്ലാത്തരം ചാർമത്തിനും അനുയോജ്യവുമാണ്.\nകടപ്പാട് -ദി എഡിറ്റർ


Feb 12, 2021, 11:26 pm IST\nലോകത്ത് ഇന്നോളം നടന്ന കണ്ടുപിടിത്തുങ്ങളിൽ ഏറ്റവും സുപ്രധാനമായ ഒന്നായി വിശേഷിപ്പിക്കാവുന്നതാണ് പോളിയോ വാക്സിന്റേത്. സമൂഹത്തിന് ഏറെ വെല്ലുവിളിയായിരുന്ന പോളിയോ എന്ന മാറാ രോഗത്തെ എന്നന്നേക്കുമായി തുടച്ചു നീക്കാൻ പോളിയോ വാക്സിന്റെ കണ്ടു പിടിത്തത്തിലൂടെ സാധിച്ചു. പോളിയോയെ പ്രതിരോധിക്കാൻ ഇന്ത്യയുൾപ്പെടെയുള്ള രാജ്യങ്ങൾ ഇന്നും ഈ വാക്സിൻ ഉപയോഗിച്ച് പോരുന്നുണ്ട്. കൃത്യമായി വാക്സിൻ നൽകുന്നതിലൂടെ പോളിയോയെ പൂർണ്ണമായും തുടച്ചു നീക്കിയ രാജ്യങ്ങളിൽ ഒന്നാണ് ഇന്ത്യ. ശാസ്ത്ര ലോകത്തിന് മുതൽകൂട്ടായ പോളിയോ വാക്സിന്റെ കണ്ടുപിടിത്തവും തുടർന്നുള്ള വിശേഷങ്ങളുമാണ് വേൾഡ് ഓഫ് ഇൻവെൻഷൻസിന്റെ ഈ അദ്ധ്യായത്തിൽ നാം പരിചയപ്പെടാൻ പോകുന്നത്.\nലോകത്തെ ഒരു കാലത്ത് പ്രതിസന്ധിയിലാഴ്ത്തിയിരുന്ന പോളിയോ രോഗത്തെ പ്രതിരോധിക്കുന്നതിനുള്ള വാക്സിൻ അമേരിക്കയിലാണ് രൂപം കൊണ്ടത്. വികസനത്തിൽ മറ്റ് രാജ്യങ്ങളെക്കാൾ മുന്നിട്ടു നിന്നിരുന്നു എങ്കിലും, അമേരിക്കൻ ജനതയുടെ ഭൂരിഭാഗവും പോളിയോ രോഗത്തിന്റെ ഇരകളായിരുന്നു. 1952 ൽ മാത്രം അമേരിക്കയിൽ 57,628 പോളിയോ കേസുകളാണ് റിപ്പോർട്ട് ചെയ്തത്. രോഗ കാരണമോ, എങ്ങിനെ പ്രതിരോധിക്കുമെന്നോ അറിയാതെ ശാത്രലോകം പകച്ചു നിന്നു.\nഇതിനിടെയാണ് അമേരിക്കയിലെ പ്രമുഖ ശാസ്ത്രജ്ഞരിൽ ഒരാളായ ജോനോസ് എഡ്വാർഡ് സാൾക്ക് പോളിയോ രോഗത്തിനുള്ള മരുന്ന് കണ്ടെത്താനുള്ള ശ്രമങ്ങൾ ആരംഭിച്ചത്. പോളിയോ രോഗത്തെക്കുറിച്ച് പഠനം നടത്തിവരുകയായിരുന്നു അദ്ദേഹം. രാവും പകലും ഇല്ലാതെ അദ്ദേഹം പോളിയോയ്ക്ക് മരുന്ന് കണ്ടെത്താനുള്ള ശ്രമം തുടർന്നു. അദ്ദേഹത്തിന്റെ നിരന്തര ശ്രമം 1952 ൽ തന്നെ ഫലപ്രാപ്തിയിലെത്തി. പോളിയോക്കെതിരെ ആദ്യത്തെ മരുന്ന് കണ്ടെത്തി. മരുന്നിന് പോളിലിമിറ്റിസ് എന്ന് പേരും നൽകി. ജീവനില്ലാത്ത പോളിയോ വൈറസുകളെ ഉപയോഗിച്ചായിരുന്നു അദ്ദേഹം പോളിലിമിറ്റസ് നിർമ്മിച്ചത്. ജീവനില്ലാത്ത പോളിയോ വൈറസുകൾക്ക് കൂടുതൽ പ്രതിരോധ ശേഷിയുണ്ടെന്നും, ഇവ ഒരിക്കലും ദോഷകരമാകില്ലെന്നുമുള്ള കണ്ടെത്തലിന്റെ അടിസ്ഥാനത്തിലായിരുന്നു ഇത്.\nസ്വയം സ്വീകരിച്ചും, ഭാര്യയ്ക്കും മക്കൾക്കും നൽകിയും സാൾക്ക് വാക്സിന്റെ ഫലപ്രാപ്തിയും പരീക്ഷിച്ചു. പിന്നീട് അദ്ദേഹത്തിന്റെ സുഹൃത്തായിരുന്ന തോമസ് ഫ്രാൻസിസ് ജൂനിയർ എന്ന മൈക്രോ ബയോളജിസ്റ്റ് 1953 ൽ 18,30,000 സ്‌കൂൾ കുട്ടികൾക്ക് വാക്സിൻ നൽകി ഫലപ്രാപ്തി ലോകത്തിന് മുൻപിൽ തെളിയിച്ചു. ഇതിന് പിന്നാലെ 1955 ൽ വാക്സിൻ പൊതുജനങ്ങൾക്ക് നൽകുകയും ചെയ്തു.\nസിറിഞ്ച് ഉപയോഗിച്ച് കുത്തിവെയ്ക്കുന്നതായിരുന്നു സാൾക്കിന്റെ പോളിലിമിറ്റസ് വാക്സിൻ. ഇന്ന് കാണുന്ന വായിൽ ഒഴിച്ച് നൽകുന്ന തുള്ളിമരുന്ന് കണ്ടുപിടിച്ചത് 1961 ലാണ്. മറ്റൊരു അമേരിക്കക്കാരനായിരുന്നു ഈ കണ്ടുപിടിത്തത്തിനും പിന്നിൽ. സാൾക്കിന്റെ പരീക്ഷണങ്ങളെ ചുവടുപിടിച്ചുകൊണ്ട് ആൽബർട്ട് സബിൻ എന്ന ശാസ്ത്രജ്ഞനാണ് വായിൽ ഒഴിച്ചു കൊടുക്കാവുന്ന വാക്സിൻ കണ്ടുപിടിച്ചത്. നൽകാൻ എളുപ്പമായതുകൊണ്ടുതന്നെ സബിന്റെ വാക്സിൻ എളുപ്പം പ്രചാരം എന്നാൽ. എന്നാൽ പിന്നീട് രാജ്യത്ത് പോളിയോ കേസുകൾ റിപ്പോർട്ട് ചെയ്തതോടെ സാൾക്കിന്റെ വാക്സിൻ തന്നെ തുള്ളി മരുന്നായി ഉപയോഗിക്കാൻ തുടങ്ങി.


സ്ത്രീ സുരക്ഷാ നിയമം\n ''ലൂഡി ലൂയിസ്\n(എ)സംസ്ഥാനത്ത് സ്ത്രീകളുടെ സുരക്ഷയ്ക്ക് നിയമ നിര്‍മ്മാണം നടത്താന് ഉദ്ദേശിക്കുന്നുണ്ടോ; വിശദമാക്കാമോ;\n(ബി)സുരക്ഷയ്ക്കായി എന്തെല്ലാം കാര്യങ്ങളാണ് നിയമത്തില് ഉള്‍പ്പെടുത്താന് ഉദ്ദേശിക്കുന്നത്; വിശദാംശങ്ങള് ലഭ്യമാക്കുമോ;\n(സി)കുറ്റകൃത്യങ്ങള് തടയുന്നതിന് എന്തല്ലാം ശിക്ഷകളാണ് നിയമത്തില് വ്യവസ്ഥ ചെയ്യാനുദ്ദേശിക്കുന്നത്; വിശദമാക്കുമോ;\n(ഡി)ഇത് സംബന്ധിച്ച നിയമ നിര്‍മ്മാണ പ്രക്രിയ ഏത് ഘട്ടത്തിലാണെന്ന് വ്യക്തമാക്കുമോ; വിശദാംശങ്ങള് എന്തെല്ലാം?\nസാമൂഹ്യവിരുദ്ധ പ്രവര്‍ത്തനങ്ങള് (തടയല്) ആക്റ്റിന്മേല് നിയമ ഭേദഗതി\n(എ)2007 ലെ കേരള സാമൂഹ്യവിരുദ്ധ പ്രവര്‍ത്തനങ്ങള് (തടയല്) ആക്റ്റ് കൂടുതല് ഫലപ്രദമാക്കുന്നതിന് നിയമ ഭേദഗതി കൊണ്ടുവരുവാനുദ്ദേശിക്കുന്നുണ്ടോ;\n(സി)കുറ്റകൃത്യങ്ങള് തടയുന്നതിന് എന്തെല്ലാം ശിക്ഷകളാണ് നിയമത്തില് വ്യവസ്ഥ ചെയ്യാനുദ്ദേശിക്കുന്നത്; വിശദമാക്കുമോ;\n(ഡി)ഇതു സംബന്ധിച്ച നിയമനിര്‍മ്മാണപ്രക്രിയ ഏതു ഘട്ടത്തിലാണെന്നും വ്യക്തമാക്കുമോ?\n"ജനമൈത്രി പോലീസ് വിദ്യാലയങ്ങളിലേയ്ക്ക്' പദ്ധതി\n(എ)സംസ്ഥാനത്ത് "ജനമൈത്രി പോലീസ് വിദ്യാലയങ്ങളിലേയ്ക്ക്' എന്ന പദ്ധതിക്കു രൂപം നല്‍കിയിട്ടുണ്ടോ; വിശദമാക്കുമോ;\n(ബി)ഇതിന്‍റെ ഉദ്ദേശ്യലക്ഷ്യങ്ങളും പ്രവര്‍ത്തനരീതിയും എന്തെല്ലാമാണ്; വിവരിക്കുമോ;\n(സി)പൊതുസ്ഥലങ്ങളിലും, സ്കൂളുകളിലും, വീട്ടിലും, യാത്രയിലും കുട്ടികളുടെ സുരക്ഷ ഉറപ്പുവരുത്തുവാന് എന്തെല്ലാം കാര്യങ്ങള് പദ്ധതിയില് ഉള്‍പ്പെടുത്തിയിട്ടുണ്ട്; വിശദമാക്കുമോ;\n(ഡി)പദ്ധതി നടത്തിപ്പിനായി എന്തെല്ലാം നടപടികള് സ്വീകരിച്ചിട്ടുണ്ട്?\n(എ)സംസ്ഥാനത്ത് ആഭ്യന്തരവകുപ്പ് "നിര്‍ഭയകേരളം' പദ്ധതി രൂപീകരിക്കാനുദ്ദേശിക്കുന്നുണ്ടോ; വിശദമാക്കുമോ;\n(ബി)എന്തെല്ലാം ലക്ഷ്യങ്ങളാണ് പ്രസ്തുത പദ്ധതി മുഖേന കൈവരിക്കാനുദ്ദേശിക്കുന്നത്; വിശദാംശങ്ങള് ലഭ്യമാക്കുമോ;\n(സി)സംസ്ഥാനത്തെ സ്ത്രീകളുടെയും കുട്ടികളുടെയും സുരക്ഷ ഉറപ്പാക്കുന്നതിന് എന്തെല്ലാം കാര്യങ്ങളാണ് പ്രസ്തുത പദ്ധതിയില് ഉള്‍പ്പെടുത്തിയിരിക്കുന്നത്; വിശദമാക്കുമോ;\n(ഡി)പ്രസ്തുത പദ്ധതിരൂപീകരണത്തിന് എന്തെല്ലാം നടപടികള് എടുത്തിട്ടുണ്ട്; വിശദാംശങ്ങള് ലഭ്യമാക്കുമോ?\nപോലീസ് സ്റ്റേഷനുകളില് നിന്നും ലഭ്യമാകുന്ന സേവനങ്ങള് സംബന്ധിച്ച വിവരങ്ങള് പ്രദര്‍ശിപ്പിക്കല്\n(എ)പൊതുജനങ്ങള്‍ക്ക് പോലീസിലുളള വിശ്വാസ്യത നഷ്ടപ്പെടാതിരിക്കാനും മികച്ച സേവനം ഉറപ്പുവരുത്താനും ഈ സര്‍ക്കാര് എന്തെല്ലാം നടപടികള് സ്വീകരിച്ചിട്ടുണ്ടെന്ന് വ്യക്തമാക്കുമോ;\n(ബി) കുറ്റകൃത്യങ്ങളില് പങ്കുണ്ടെന്നോ, കുറ്റവാളികള്‍ക്ക് കൂട്ടുനിന്നെന്നോ തെളിയുന്ന പോലീസ് ഉദ്യോഗസ്ഥരെ നിയമാനുസൃതമായ ശിക്ഷാനടപടികള്‍ക്ക് വിധേയരാക്കുന്നുവെന്നും അവര്‍ക്കെതിരെ ത്വരിതഗതിയില് നടപടി സ്വീകരിക്കപ്പെടുന്നുവെന്നും ഉറപ്പുവരുത്തുന്നതിന് ഒരു സ്ഥിരം സംവിധാനം ഏര്‍പ്പെടുത്തണമെന്ന ഹര്‍ജികള് സംബന്ധിച്ച നിയമസഭാ സമിതിയുടെ ശുപാര്‍ശയുടെ അടിസ്ഥാനത്തില് എന്തെല്ലാം നടപടികള് സ്വീകരിച്ചുവെന്ന് വിശദമാക്കാമോ;\n(സി)പരാതിയുമായി പോലീസ് സ്റ്റേഷനില് എത്തുന്ന പൊതുജനങ്ങള്‍ക്ക് ലഭിക്കുന്ന സേവനങ്ങള് സംബന്ധിച്ചും ആയതു നിഷേധിക്കപ്പെട്ടാലുളള തുടര്‍നടപടികളെക്കുറിച്ചുമുളള മാര്‍ഗ്ഗനിര്‍ദ്ദേശങ്ങള് എല്ലാ പോലീസ് സ്റ്റേഷനുകളിലും ഇപ്പോഴും പ്രദര്‍ശിക്കപ്പെടുന്നില്ല എന്ന കാര്യം ശ്രദ്ധയില്‍പെട്ടിട്ടുണ്ടോ;\n(ഡി)എങ്കില് ഇതു സംബന്ധിച്ച് വിവരങ്ങള് പ്രദര്‍ശിപ്പിക്കുന്നതിന് എല്ലാ പോലീസ് സബ് ഇന്‍സ്പെക്ടര് മാര്‍ക്കും കര്‍ശന നിര്‍ദ്ദേശം നല്‍കുമോ;\n(ഇ)നിലവിലുളള സംവിധാനങ്ങള്‍ക്ക് പുറമെ ഇലക്ട്രോണിക് മാധ്യമങ്ങള് വഴിയും പരാതികള് നല്‍കാനുളള സംവിധാനങ്ങള് ഏര്‍പ്പെടുത്തുമോ; വിശദമാക്കുമോ?\n(ബി)നിലവില് ഇവയുടെ പ്രവര്‍ത്തനങ്ങള് എന്തൊക്കെ യാണ് ;\n(സി)ലോക്പാല് ബില് പ്രാബല്യത്തില് വരുന്പോള് ലോകായുക്തയ്ക്ക് കൂടുതല് അധികാരം നല്‍കുന്ന കാര്യം പരിഗണനയിലുണ്ടോ ; വിശദമാക്കുമോ ;\n(ഡി)ഇതിനായി എന്തെല്ലാം നടപടികളാണ് സ്വീകരിക്കുവാനുദ്ദേശിക്കുന്നത് ; വിശദാംശങ്ങള് നല്‍കാമോ ?\nനിഷ്പക്ഷവും സത്യസന്ധവുമായ അന്വേഷണം\n(എ)ആഭ്യന്തര വകുപ്പിനെ സംബന്ധിക്കുന്ന ഹര്‍ജികളില് നിഷ്പക്ഷവും സത്യസന്ധവുമായ അന്വേഷണങ്ങള് നടത്താന് ഈ സര്‍ക്കാര് എന്തെല്ലാം നടപടികള് സ്വീകരിച്ചിട്ടുണ്ടെന്ന് വ്യക്തമാക്കുമോ;\n(ബി)ആഭ്യന്തര വകുപ്പിലെ ഉദ്യോഗസ്ഥര് തന്നെ അന്വേഷണ റിപ്പോര്‍ട്ട് തയ്യാറാക്കുന്നതിനു പകരം മറ്റൊരു ഉന്നതതല ഏജന്‍സിയെക്കൊണ്ട് അന്വേഷിപ്പിക്കണമെന്ന നിയസഭാസമിതിയുടെ റിപ്പോര്‍ട്ട് ശ്രദ്ധയില്‍പ്പെട്ടിട്ടുണ്ടോ;\n(സി)എങ്കില് ഇതിനായി എന്തെല്ലാം നടപടികള് സ്വീകരിച്ചിട്ടുണ്ടെന്ന് വ്യക്തമാക്കുമോ?\nപോലീസിനെ ഉപയോഗിച്ച് അധികാര ദുര്‍വിനിയോഗം\n(എ)ജനാധിപത്യപരവും നിയമാനുസൃതവുമായ മാനദണ്ധമനുസരിച്ച് പോലീസിനെ പ്രവര്‍ത്തിപ്പിക്കാന് സര്‍ക്കാര് തയ്യാറാകുമോ;\n(ബി) പോലീസ് അന്വേഷിക്കുന്ന കേസുകളില്, ചോദ്യം ചെയ്യുന്പോള് മാനസികാഘാതം ഏല്പിക്കുകയും മര്‍ദ്ദിക്കുകയും ചെയ്യുന്നതും തെളിവുകളും മൊഴികളും വ്യക്തമായി നിര്‍മ്മിക്കുന്നതും നിരപരാധികള് പീഡനങ്ങള്‍ക്ക് വിധേയരാകുന്നതും സാധാരണ ജനങ്ങള്‍ക്ക് പോലീസ് സംവിധാനത്തിലുളള വിശ്വാസ തകര്‍ച്ചക്കിടയാക്കിയിട്ടുണ്ടോ; വിശദമാക്കാമോ?\n(എ)ജില്ലാപോലീസ് മേധാവിയില് നിന്നു പോലും കൈക്കൂലി വാങ്ങുന്ന നിലയില് സംസ്ഥാനത്തെ പോലീസ് സംവിധാനം അഴിമതി നിറഞ്ഞതായി മാറിയിരിക്കുന്നുവെന്ന ആക്ഷേപം ശ്രദ്ധയില്‍പ്പെട്ടിട്ടുണ്ടോ;\n(ബി)പോലീസ് സേനയിലുളളവര് പൊതുവില് അഴിമതിക്കാരായി മാറുന്നതിനിടയാക്കുന്ന സാഹചര്യം സംബന്ധിച്ച് സര്‍ക്കാര് പരിശോധിച്ചിട്ടുണ്ടോ;\n(സി)ഇത്തരം സാഹചര്യങ്ങള് ഇല്ലാതാക്കാന് സര്‍ക്കാര് മാതൃകാപരമായ നടപടിക്ക് തയ്യാറാകുമോ;\n(ഡി)പോലീസില് കൈക്കൂലി കൊടുത്ത് നിയമവിരുദ്ധ പ്രവര്‍ത്തനങ്ങള് നടത്താന് സാധിക്കുന്ന സ്ഥിതി വിശേഷം ഒഴിവാക്കുമോ;\n(ഇ)അഴിമതിക്കാരെ കണ്ടെത്തുന്നതിനും മാറ്റി നിര്‍ത്താനും സ്വീകരിക്കാനുദ്ദേശിക്കുന്ന നടപടികള് വ്യക്തമാക്കാമോ; അഴിമതി നടത്തിയതിന്‍റെ പേരില് പോലീസ് ഉദ്യോഗസ്ഥര് ഇപ്പോള് സസ്പെന്‍ഷനില് കഴിയുന്നുണ്ടോ; വിശദമാക്കുമോ?\nസംസ്ഥാന പോലീസ് മേധാവിക്കെതിരായ ഹൈക്കോടതി പരാമര്‍ശം\n(എ)ബഹു. ഹൈക്കോടതി തനിക്കെതിരെ നടത്തിയ പരാമര്‍ശങ്ങള് നീക്കിക്കിട്ടാന് സംസ്ഥാന പോലീസ് മേധാവി ചീഫ് സെക്രട്ടറിക്ക് നല്‍കിയ കത്തിന്‍മേല് സ്വീകരിച്ച നടപടി വ്യക്തമാക്കാമോ;\n(ബി)മുഖ്യമന്ത്രിയുടെ ഗണ്‍മാനായിരുന്ന ശ്രീ. സലിംരാജിനെതിരെ ഡി.ജി.പി. ഏതെല്ലാം കേസുകളില് എന്തെല്ലാം ശുപാര്‍ശകള് സര്‍ക്കാരിന് നല്‍കിയിട്ടുണ്ടായിരുന്നു; ശുപാര്‍ശ ചെയ്ത ഏതെങ്കിലും നടപടി സര്‍ക്കാര് തടയുകയുണ്ടായോ;\n(സി)കോണ്‍സ്റ്റബിളായ സലിംരാജിനെ പോലീസ് മേധാവിക്ക് ഭയമാണോയെന്നും ഇയാള്‍ക്കെതിരെ പരാതി കിട്ടിയിട്ടും നടപടി എടുക്കാത്തതെന്താണെന്നും ഹൈക്കോടതി ചോദിക്കാനിടയായ സാഹചര്യം എന്തായിരുന്നു; വ്യക്തമാക്കാമോ;\n(ഡി)പ്രസ്തുത പരാമര്‍ശം മാറ്റിക്കിട്ടാന് പോലീസ് മേധാവിയുടെ ആവശ്യാര്‍ത്ഥം കേരള സര്‍ക്കാര് കോടതിയില് സമര്‍പ്പിച്ച സത്യവാങ്മൂലത്തിന്‍റെ പകര്‍പ്പ് ലഭ്യമാക്കാമോ?\nപോലീസിലെ രാഷ്ട്രീയ ഇടപെടലുകള്\nശ്രീമതി ജമീലാ പ്രാകാശം\n(എ)പോലീസിന്‍റെ പ്രവര്‍ത്തനത്തില് രാഷ്ട്രീയ ഇടപെടലുകള് ഇല്ലാതാക്കുന്ന സുപ്രീംകോടതി നിര്‍ദ്ദേശം ശ്രദ്ധയില്‍പ്പെട്ടിട്ടുണ്ടോ;\n(ബി)2010 ല് പാസാക്കിയ പോലീസ് ആക്റ്റില് നിഷ്കര്‍ഷിച്ചിട്ടുള്ള നിശ്ചിത കാലാവധിയും മാനദണ്ധങ്ങളും ഉന്നത ഉദ്യോഗസ്ഥരുടെ സ്ഥലംമാറ്റത്തില് ലംഘിക്കപ്പെടുന്നതിന്‍റെ കാരണം വ്യക്തമാക്കാമോ?\n(എ) പോലീസിലെ ക്രിമിനല്‍വല്‍ക്കരണം തടയുന്നതിന് സ്വീകരിച്ചുവരുന്ന നടപടികള് എന്തൊക്കെയെന്ന് വ്യക്തമാക്കുമോ;\n(ബി) പോലീസിലെ ക്രിമിനല്‍വല്‍ക്കരണം തടയുന്നതിന് പ്രതേ്യക നിരീക്ഷണ സംവിധാനം ഏര്‍പ്പെടുത്തുന്നതിന് നടപടി സ്വീകരിക്കുമോ; വിശദാംശം ലഭ്യമാക്കുമോ?\nപോലീസ് പിടിച്ചെടുത്ത വാഹനങ്ങള് ലേലം ചെയ്യാന് നടപടി\n(എ)ഈ സര്‍ക്കാര് അധികാരത്തില്‍വന്നതിനുശേഷം സംസ്ഥാനത്ത് പോലീസ് പിടിച്ചെടുത്തതും കേസില് ഉള്‍പ്പെട്ടതുമായ എത്ര വാഹനങ്ങള് നാളിതുവരെ വില്പന നടത്തി; ഇതിലൂടെ എത്ര തുക ലഭിച്ചു; ജില്ല തിരിച്ച് വ്യക്തമാക്കുമോ;\n(ബി)ഇത്തരത്തിലുള്ള എത്ര വാഹനങ്ങള് സംസ്ഥാനത്തെ വിവിധ പൊലീസ് സ്റ്റേഷനുകളിലായി ഇപ്പോള് കെട്ടികിടപ്പുണ്ട്; ഇതില് സര്‍ക്കാര് വാഹനങ്ങളുണ്ടോ; വ്യക്തമാക്കുമോ;\n(സി)ഇത്തരത്തില് കെട്ടിക്കിടക്കുന്ന വാഹനങ്ങള് നശിച്ചുപോകും മുന്പ് ലേലം ചെയ്ത് സര്‍ക്കാരിന് മുതല് കൂട്ടുവാന് മറ്റ് ചില സംസ്ഥാനത്തുള്ളതുപോലുള്ള നിയമനിര്‍മ്മാണം നടത്തുവാന് തയ്യാറാകുമോ; വിശദമാക്കുമോ;\n(ഡി)പോലീസ് മണല്‍കടത്ത് വാഹനങ്ങളില്‍നിന്നും പിടിച്ചെടുത്ത എത്ര ലോഡ് മണല്, മണ്ണ്, കരിങ്കല്, പാറപ്പൊടി തുടങ്ങിയവ സംസ്ഥാനത്തെ വിവിധ പോലീസ് സ്റ്റേഷനുകളില് കിടപ്പുണ്ട്; വിശദാംശം ലഭ്യമാക്കുമോ;\n(ഇ)ഇവ ആവശ്യക്കാര്‍ക്ക് ലേലം ചെയ്ത് കൊടുത്ത് സര്‍ക്കാരിന് മുതല്‍കൂട്ടുവാന് എന്ത് നടപടി സ്വീകരിക്കുമെന്ന് വ്യക്തമാക്കുമോ;\n(എഫ്)ഇത്തരത്തില് പോലീസ് പിടിച്ചെടുക്കുന്ന വാഹനങ്ങള്, വാഹന ഉടമ പിഴ അടച്ച് തിരിച്ചെടുക്കുന്പോള് വാഹനങ്ങളില്‍നിന്നും ബാറ്ററിയടക്കമുള്ള ഉപകരണങ്ങള് മോഷ്ടിക്കപ്പെടുന്നതായി ശ്രദ്ധയില്‍പ്പെട്ടുവോ; എങ്കില് ഇത്തരത്തില് എത്ര കേസുകള് സംസ്ഥാനത്ത് രജിസ്റ്റര് ചെയ്തിട്ടുണ്ട്; ഇത് സംബന്ധിച്ച് എത്ര പോലീസ് ഉദേ്യാഗസ്ഥര് പ്രതികളായിട്ടുണ്ട്; വിശദാംശം ലഭ്യമാക്കുമോ ?\nപോലീസ് സ്റ്റേഷനുകളില് ജനപ്രതിനിധികള്‍ക്കുള്ള അവകാശങ്ങള്\n(എ)സംസ്ഥാനത്ത് എം.എല്.എ.മാര്, എക്സ്-എം.എല്.എ.മാര്, ത്രിതലപഞ്ചായത്ത് പ്രസിഡന്‍റുമാര്, അംഗങ്ങള് എന്നിവര്‍ക്ക് പോലീസ് സ്റ്റേഷനുകളില് അനുവദനീയമായ അവകാശങ്ങള് എന്തെല്ലാമാണെന്നു വ്യക്തമാക്കുമോ;\n(ബി)പ്രസ്തുത അവകാശങ്ങള് ഉറപ്പുവരുത്തുവാന് പോലീസ് സ്റ്റേഷനുകളില് ചുമതലയുള്ള ഉദ്യോഗസ്ഥര് ആരെല്ലാമാണെന്നും വ്യക്തമാക്കുമോ?\nവി.ഐ.പി. സുരക്ഷയുടെ ചുമതല\n(എ) സംസ്ഥാനത്ത് വി.ഐ.പി. സുരക്ഷയുടെ ചുമതല ആര്‍ക്കാണ്; വി.ഐ.പി. സുരക്ഷ സംബന്ധിച്ച് മാര്‍ഗ്ഗനിര്‍ദ്ദേശങ്ങള് നിലവിലുണ്ടോ; വിശദമാക്കുമോ;\n(ബി) മുഖ്യമന്ത്രിയുടെ നിലവിലുള്ള സുരക്ഷാ സംവിധാനത്തില് ഈ സര്‍ക്കാര് അധികാരത്തില് വന്നതിനു ശേഷം എന്തൊക്കെ മാറ്റങ്ങളാണ് വരുത്തിയിട്ടുള്ളതെന്ന് വിശദമാക്കുമോ;\n(സി) മുഖ്യമന്ത്രിയുടെ യാത്രാവേളയില്, വിമാനത്താവളങ്ങളില് നിന്ന് യാത്ര അയക്കുന്നതും തിരികെ വരുന്പോള് സ്വീകരിക്കുന്നതും വീട്ടിലേക്കുള്ള യാത്രാസംവിധാനം ഉറപ്പാക്കുന്നതും സുരക്ഷാ സംവിധാനങ്ങളുടെ ഭാഗമാണോ; അല്ലെങ്കില് അതിന്‍റെ ചുമതല നിക്ഷിപ്തമായിരിക്കുന്നത് ആരിലാണ്; വ്യക്തമാ ക്കുമോ;\n(ഡി) മുഖ്യമന്ത്രിക്കും ഓഫീസിനുമായി എത്ര വാഹനങ്ങള് അലോട്ട് ചെയ്തിട്ടുണ്ട്; അതു കൂടാതെ ഏതെല്ലാം വാഹനങ്ങള് മുഖ്യമന്ത്രിയുടെ ഓഫീസ് ഉപയോഗിക്കുന്നുണ്ട്; മുഖ്യമന്ത്രിയുടെ പേഴ്സണല് സ്റ്റാഫില് എത്ര ഡ്രൈവര്‍മാരുണ്ട്;\n(ഇ) ഇക്കഴിഞ്ഞ ഡിസംബര് രണ്ടാം തീയതി മുഖ്യമന്ത്രി തിരുവനന്തപുരം വിമാനത്താവളത്തില് നിന്നും സ്വകാര്യ ടാക്സിയില് ക്ലിഫ് ഹൌസിലേക്ക് പോയ സംഭവം ശ്രദ്ധയില്‍പ്പെട്ടിട്ടുണ്ടോ;\n(എഫ്) പ്രസ്തുത സംഭവം ആരുടെ ഭാഗത്തുനിന്നുള്ള വീഴ്ചയുടെ ഫലമായിരുന്നു; ആരെല്ലാമാണിതിനുത്തരവാദികളെന്ന് കണ്ടെത്തുകയുണ്ടായോ; കുറ്റക്കാര്‍ക്കെതിരെ എന്തു നടപടി സ്വീകരിച്ചു എന്ന് വ്യക്തമാ ക്കുമോ;\n(ജി) സെക്രട്ടേറിയറ്റിലെ മുഖ്യമന്ത്രിയുടെ കസേരയില് മറ്റൊരാള് വന്നിരുന്ന കേസില് പ്രതി ശിക്ഷിക്കപ്പെടുകയുണ്ടായോ; വിശദമാക്കാമോ?\nകേസുകള് സി.ബി.ഐ. അനേ്വഷണത്തിന് വിടുന്നതിന്‍റെ മാനദണ്ധം\n(എ)സംസ്ഥാന പോലീസ് അനേ്വഷിച്ച് കുറ്റപത്രം കോടതികളില് സമര്‍പ്പിക്കപ്പെട്ട കേസുകള് പിന്നീട് സി.ബി.ഐ. അനേ്വഷണത്തിന് വിടുന്നത് സംബന്ധിച്ച സര്‍ക്കാര് നിലപാടും മാനദണ്ധവും വ്യക്തമാക്കാമോ;\n(ബി)രാഷ്ട്രീയ നേതാക്കള് ആരോപിതരോ പ്രതികളോ ആയ എല്ലാതരം കേസുകളും സി.ബി.ഐ.ക്ക് വിടുക എന്ന നയം സര്‍ക്കാര് സ്വീകരിച്ചിട്ടുണ്ടോ; ഇത്തരത്തില് കുറ്റപത്രം സമര്‍പ്പിക്കപ്പെട്ട എത്ര കേസുകള് നിലവിലുണ്ട്;\n(സി)കുറ്റപത്രം കോടതികളില് സമര്‍പ്പിക്കപ്പെട്ട കേസുകളില് സി.ബി.ഐ. അനേ്വഷണം ആവശ്യപ്പെട്ട് രാഷ്ട്രീയപ്രേരിതമായി ലഭിക്കുന്ന ഹര്‍ജികളിന്മേല് സ്വീകരിക്കുന്ന നടപടികള് എന്താണ്; ഇത്തരത്തിലുള്ള എത്ര ഹര്‍ജികള് സര്‍ക്കാരില് ലഭിച്ചിട്ടുണ്ട്; ഇതില് സി.ബി.ഐ.ക്ക് വിട്ട കേസുകള് എത്ര; വിശദമാക്കാമോ;\n(ഡി)രാഷ്ട്രീയാവശ്യങ്ങള്‍ക്കനുസൃതമായി ഇത്തരം ഹര്‍ജികളില് നിലപാട് സ്വീകരിക്കുന്നതും ചില കേസുകളെ മുന്‍നിര്‍ത്തി, രാഷ്ട്രീയ പ്രേരിതമായി ഉണ്ടാകുന്ന സമ്മര്‍ദ്ദങ്ങള്‍ക്ക് സര്‍ക്കാര് വഴങ്ങുന്നതും ശരിയാണോ; കേരള ഹൈക്കോടതി തന്നെ ഇത്തരം നിലപാടുകളെ വിമര്‍ശിച്ചതായി അറിയാമോ?\nമന്ത്രിമാരുടെ ഓഫീസുകളിലെത്തുന്ന കുറ്റവാളികളുടെ ഡേറ്റാ ബാങ്ക്\n(എ)മുഖ്യമന്ത്രി ഉള്‍പ്പെടെയുള്ള മന്ത്രിമാരുടെ ഓഫീസുകള് കുറ്റവാളികളുടെ താവളമായിമാറിയെന്ന് സംസ്ഥാന ഡി.ജി.പി. വിശദീകരിച്ചത് ശ്രദ്ധയില്‍പ്പെട്ടിട്ടുണ്ടോ;\n(ബി)എങ്കില് പ്രസ്തുത പ്രസ്താവനയ്ക്ക് ആധാരമായ വിഷയങ്ങള് എന്തെല്ലാമെന്ന് വ്യക്തമാക്കുമോ;\n(സി)ഇതോടനുബന്ധിച്ച ഡി.ജി.പി.യുടെ 7-9-2013-ലെ ടി.5/11238/12 നന്പര് ഉത്തരവില് എന്തെല്ലാം സൂചിപ്പിച്ചിട്ടുണ്ടെന്നും ഇതിന്‍പ്രകാരം എന്തെല്ലാം തുടര്‍നടപടികള് സ്വീകരിച്ചുവെന്നും വ്യക്തമാക്കുമോ;\n(ഡി)ഇതിന്‍പ്രകാരം കുറ്റവാളികളുടെ ഡാറ്റാബാങ്ക് തയ്യാറാക്കിയിട്ടുണ്ടോ; എങ്കില് ജില്ല തിരിച്ച് വിശദാംശം ലഭ്യമാക്കുമോ;\n(ഇ)ഡാറ്റാബാങ്കിലുള്ളവരില് എത്ര പോലീസ് ഉദേ്യാഗസ്ഥരാണുള്ളത്; അവര് ആരെല്ലാം എന്ന് ജില്ല തിരിച്ച് വ്യക്തമാക്കുമോ;\n(എഫ്)ഡാറ്റാ ബാങ്ക് പ്രകാരം സോളാര് തട്ടിപ്പുള്‍പ്പെടെ സംസ്ഥാനത്ത് നടന്ന വിവിധയിനം തട്ടിപ്പില് പങ്കാളികളായ എത്ര ക്രിമിനലുകള് മുഖ്യമന്ത്രിയുടെ ഓഫീസ് ഉള്‍പ്പെടെ വിവിധ മന്ത്രി ഓഫീസുകളില് എത്തിയിട്ടുണ്ട്; അവര് ആരെല്ലാമെന്ന് വ്യക്തമാക്കുമോ;\n(ജി)ഡാറ്റാബാങ്ക് തയ്യാറാക്കിയശേഷം അതിന്‍റെ ലോഗ് ഇന് ഐഡിയും പാസ്വേഡും ആഭ്യന്തര വകുപ്പിന് കൈമാറാതെ മുഖ്യമന്ത്രിയുടെ ഓഫീസില് കൈമാറാന് നിര്‍ദ്ദേശിച്ചതിന്‍റെകാരണം എന്തെന്ന് വ്യക്തമാക്കുമോ;\n(എച്ച്)മുഖ്യമന്ത്രിയുടെയും മറ്റ് മന്ത്രിമാരുടെയും ഓഫീസുകളിലെത്തുന്ന ക്രിമിനലുകളെക്കുറിച്ച് പ്രസ്തുത ഓഫീസുകളിലെ സുരക്ഷാ ഉദേ്യാഗസ്ഥര് എന്തെങ്കിലും റിപ്പോര്‍ട്ടുകള് ആഭ്യന്തര വകുപ്പിന് നാളിതുവരെ നല്‍കിയിട്ടുണ്ടോ: എങ്കില് വിശദാംശം വ്യക്തമാക്കുമോ ?\nനിയമവിരുദ്ധമായ പ്രസിദ്ധീകരണങ്ങളുടെ നിരോധനം\n(എ)ഈ സര്‍ക്കാര് അധികാരത്തില് വന്ന ശേഷം ഏതെങ്കിലും പത്രങ്ങളോ പ്രസിദ്ധീകരണങ്ങളോ ആഭ്യന്തര വകുപ്പ് നിരോധിച്ചിട്ടുണ്ടോ എന്ന് വ്യക്തമാക്കുമോ;\n(ബി)ഏതെല്ലാം പുസ്തകശാലകളിലാണ് പോലീസ് റെയ്ഡ് നടത്തിയിട്ടുള്ളത്;\n(സി)നിയമവിരുദ്ധമായ പ്രസിദ്ധീകരണങ്ങള് പിടിക്കപ്പെട്ടിട്ടുണ്ടോ; എങ്കില് ഏതെല്ലാം പുസ്തകങ്ങളാണെന്ന് വിശദമാക്കുമോ; പ്രസിദ്ധീകരണശാലക്കെതിരെ കേസ് എടുത്തിട്ടുണ്ടോ?\nപാലക്കാട് ജില്ലയില് ഗുണ്ടാനിയമപ്രകാരം അറസ്റ്റ് ചെയ്യപ്പെട്ടവര്\n(എ) ഗുണ്ടാനിയമപ്രകാരം 2013 വര്‍ഷത്തില് പാലക്കാട് ജില്ലയില് എത്ര പേര്‍ക്കെതിരെ കരുതല് തടങ്കല് ഉത്തരവ് പുറപ്പെടുവിച്ചിട്ടുണ്ടെന്നു വ്യക്തമാക്കുമോ;\n(ബി) എത്ര പേരെ അറസ്റ്റ് ചെയ്തു; എത്ര പേരെ വിട്ടയച്ചു; എത്ര പേര് ശിക്ഷ അനുഭവിക്കുന്നുണ്ട്;\n(സി) ഭൂമാഫിയ, മണല്‍കടത്ത്, കൊള്ളപ്പലിശക്കാര്, ക്വട്ടേഷന് തുടങ്ങിയ സംഘങ്ങളില്‍പ്പെട്ട എത്ര ഗുണ്ടകള്‍ക്കെതിരെയാണ് നിലവില് നടപടി സ്വീകരിച്ചുവരുന്നത്; ഇനം തിരിച്ച് വ്യക്തമാക്കുമോ?\nബ്ലേഡ് പലിശക്കാരെ നിയന്ത്രിക്കാന് നടപടി\n(എ)സംസ്ഥാനത്ത് മുന്പെന്നത്തേക്കാളും ശക്തമായി ബ്ലേഡ് പലിശക്കാര് വളരുന്നത് ശ്രദ്ധയില്‍പ്പെട്ടിട്ടുണ്ടോ;\n(ബി)കൊടുംപലിശയ്ക്ക് പണം കടംകൊടുത്ത് സാധാരണക്കാരെ ചൂഷണം ചെയ്യുന്ന ഇത്തരക്കാര്‍ക്കെതിരെ ഫലപ്രദമായ യാതൊരു നടപടിയും സ്വീകരിക്കുന്നില്ല എന്ന ആക്ഷേപം ശ്രദ്ധയില്‍പ്പെട്ടിട്ടുണ്ടോ;എങ്കില് എന്തുകൊണ്ടാണ്;\n(സി)ഇത്തരം അനധികൃത ബ്ലേഡ് പലിശക്കാരെ നിയന്ത്രിക്കാന് സര്‍ക്കാര് തയ്യാറാകുമോ;\n(ഡി)നിയന്ത്രിക്കേണ്ടുന്നവര് തന്നെ ബ്ലേഡ്മാഫിയകള്‍ക്ക് കൂട്ടുനില്‍ക്കുന്നതായി റിപ്പോര്‍ട്ടു ചെയ്യപ്പെട്ടിട്ടുണ്ടോ; അന്യായ പലിശ ഈടാക്കലും അത്തരം സ്ഥാപനങ്ങള് അനധികൃതമായി പ്രവര്‍ത്തിക്കുന്നതും സംബന്ധിച്ച് രജിസ്റ്റര് ചെയ്യപ്പെട്ട കേസുകളുടെ കഴിഞ്ഞ മൂന്നുവര്‍ഷത്തെ കണക്കുകള് ലഭ്യമാക്കാമോ;\n(ഇ)വസ്തുവിന്‍റെ ആധാരം വാങ്ങി ഭൂമി തട്ടിയെടുക്കാനും ആര്.സി.ബുക്കുപയോഗിച്ച് വാഹനങ്ങള് തട്ടിെയടുക്കാനും ശ്രമിച്ച എത്ര കേസുകള് സംസ്ഥാനത്ത് ഈ കാലയളവില് റിപ്പോര്‍ട്ടു ചെയ്യപ്പെട്ടിട്ടുണ്ട്?\nസംസ്ഥാനത്തെ ബ്ലേഡ് മാഫിയകളുടെ പ്രവര്‍ത്തനം\n(എ)സംസ്ഥാനത്ത് ബ്ലൈഡ് മാഫിയകളുടെ അതി്രകമങ്ങള് സംബന്ധിച്ച് ഈ സര്‍ക്കാരിന് എത്ര പരാതികള് ലഭിച്ചു; അവയില് എന്തെല്ലാം നടപടികള് സ്വീകരിച്ചു; ജില്ല തിരിച്ച് വ്യക്തമാക്കുമോ;\n(ബി)ബ്ലേഡ് മാഫിയ സംസ്ഥാനത്ത് എത്രപേരുടെ വസ്തുവകകള്, കെട്ടിടം തുടങ്ങിയവ മാഫിയതലവന്‍മാരുടെ പേരിലാക്കിയത് സംബന്ധിച്ച പരാതികള് ലഭിച്ചു; അവയില് എന്ത് നടപടി സ്വീകരിച്ചു; ജില്ല തിരിച്ച് വിശദാംശം വ്യക്തമാക്കുമോ;\n(സി)ബ്ലേഡ് മാഫിയയുടെ ആക്രമണത്തിന് വിധേയമായിട്ടുള്ള എത്ര കേസ്സുകള് രജിസ്റ്റര് ചെയ്തിട്ടുണ്ട്; ഇതില് മരണപ്പെട്ടവര്, അംഗവൈകല്യം സംഭവിച്ചവര്, ജീവിതം വഴിമുട്ടിയവര് ഉള്‍പ്പെട്ട കേസ്സുകള് ഏതെല്ലാം; ജില്ല തിരിച്ച് വ്യക്തമാക്കുമോ;\n(ഡി)സംസ്ഥാനത്തുള്ള ബ്ലേഡ് മാഫിയകളെ കണ്ടെത്താന് ഈ സര്‍ക്കാര് എത്ര പോലീസ് റെയ്ഡുകള് നടത്തി; എത്രപേരെ പിടികൂടി; ഇവരില്‍നിന്നു എത്ര തുക പിടിച്ചെടുത്തു; അവയില് കുറ്റകാര്‍ക്കെതിരെ എന്തൊക്കെ നടപടികള് സ്വീകരിച്ചു; ജില്ല തിരിച്ച് വ്യക്തമാക്കുമോ;\n(ഇ)പോലീസിന് പരാതി ലഭിച്ചിട്ടും ഇതേവരെ റെയ്ഡോ പരിശോധനയോ നടത്താത്ത എത്ര ബ്ലേഡ് മുതലാളിമാര് നിലവിലുണ്ട്; ജില്ല തിരിച്ച് വ്യക്തമാക്കുമോ;\n(എഫ്)മറ്റ് സംസ്ഥാനങ്ങളില് രജിസ്റ്റര് ചെയ്തശേഷം സംസ്ഥാനത്ത് പ്രവര്‍ത്തിക്കുന്ന എത്ര ബ്ലേഡ്/പലിശ സ്ഥാപനങ്ങള് സംസ്ഥാനത്തുണ്ടെന്ന് പോലീസ് പരിശോധിച്ചിട്ടുണ്ടോ; എങ്കില് ജില്ല തിരിച്ച് അവയുടെ ലിസ്റ്റ് ലഭ്യമാക്കുമോ;\n(ജി)ഇത്തരം കേസില് ഉള്‍പ്പെട്ട പോലീസ് ഉള്‍പ്പെടെയുള്ള സര്‍ക്കാര് ഉദേ്യാഗസ്ഥര് ആരെല്ലാം; ജില്ല തിരിച്ച് വ്യക്തമാക്കുമോ ?\nസാമൂഹ്യവിരുദ്ധ പ്രവര്‍ത്തനം തടയല്\n(എ)സാമൂഹ്യവിരുദ്ധ പ്രവര്‍ത്തനം (തടയല്) നിയമ പ്രകാരം ഈ സര്‍ക്കാര് എത്രപേരെ പിടികൂടിയിട്ടുണ്ടെന്ന് ജില്ലതിരിച്ച് വ്യക്തമാക്കുമോ;\n(ബി)ഗുണ്ടാ നിയമം നിലവിലുണ്ടായിട്ടും കേരളത്തില് വ്യാപകമായി ഗുണ്ടാ വിളയാട്ടം നടക്കുന്നത് ശ്രദ്ധയില്‍പ്പെട്ടിട്ടുണ്ടോ;\n(സി)ഇക്കാര്യത്തില് പോലീസ് നടപ്പിലാക്കിയ നടപടികള് എന്തൊക്കെയാണെന്ന് വിശദമാക്കുമോ?\nതാലിബാന് മോഡല് ക്വട്ടേഷന് സംഘം\n(എ) കണ്ണൂര് ജില്ലയിലെ വെണ്ടുട്ടായിയിലെ ഒഴിഞ്ഞ കേന്ദ്രത്തില് താലിബാന് മോഡല് ക്വട്ടേഷന് സംഘം പ്രവര്‍ത്തിക്കുന്നത് ശ്രദ്ധയില്‍പ്പെട്ടിട്ടുണ്ടോ;\n(ബി) എങ്കില് ഇതിന്‍റെ വിശദാംശം വെളിപ്പെടുത്താമോ;\n(സി) ഇതിനെതിരെ പോലീസ് എന്തു നടപടി സ്വീകരിച്ചിട്ടുണ്ട് എന്ന് വ്യക്തമാക്കാമോ?\nതീവ്രവാദ-ഭീകരവാദപ്രസ്ഥാനങ്ങളുടെ പ്രവര്‍ത്തനങ്ങള് നിയന്ത്രിക്കാന് സംവിധാനം\nസംസ്ഥാനത്ത് തീവ്രവാദ-ഭീകരവാദപ്രസ്ഥാനങ്ങളുടെ പ്രവര്‍ത്തനങ്ങള് നിരീക്ഷിക്കുന്നതിനും നിയന്ത്രിക്കുന്നതിനും നിലവിലുള്ള സംവിധാനങ്ങള് എന്തൊക്കെയാണെന്നു വ്യക്തമാക്കുമോ?\nവെണ്ടുട്ടായിയില് പ്രവര്‍ത്തിക്കുന്ന ക്വട്ടേഷന് സംഘം\n(എ)വെണ്ടുട്ടായിയില് പ്രവര്‍ത്തിക്കുന്ന ക്വട്ടേഷന് സംഘത്തിലെ ആരൊക്കെ, ഏതൊക്കെ കേസ്സുകളില് പ്രതിയായിട്ടുണ്ട് എന്ന് വ്യക്തമാക്കാമോ;\n(ബി)ഇതില് ആരുടെയൊക്കെ പേരില് ഗുണ്ടാനിയമപ്രകാരം കേസ്സ് എടുത്തിട്ടുണ്ട്; എങ്കില് ഇതിന്‍റെ വിശദാംശം വെളിപ്പെടുത്താമോ?\nസാന്പത്തിക തട്ടിപ്പുകള് തടയാന് നടപടി\n(എ)നിക്ഷേപതട്ടിപ്പ്, വിസ തട്ടിപ്പ്, റിക്രൂട്ട്മെന്‍റ് തട്ടിപ്പ്, ഷെയര് മാര്‍ക്കറ്റ് തട്ടിപ്പ്, വിദ്യാര്‍ത്ഥി പ്രവേശന തട്ടിപ്പ് തുടങ്ങിയ സാന്പത്തിക തട്ടിപ്പുകള് സംസ്ഥാനത്ത് വ്യാപകമായിരിക്കുന്നത് ശ്രദ്ധയില്‍പ്പെട്ടിട്ടുണ്ടോ;\n(ബി)കഴിഞ്ഞ രണ്ട് വര്‍ഷം പോലീസ് രജിസ്റ്റര് ചെയ്ത തട്ടിപ്പ്കേസുകളുടെ എണ്ണവും അതുവഴി തട്ടിപ്പ് നടത്തപ്പെട്ട മൊത്തം തുകയും സംബന്ധിച്ച വിശദാംശങ്ങള് ലഭ്യമാണോ; എങ്കില് വിശദമാക്കാമോ;\n(സി)ക്രൈം റിക്കോര്‍ഡ്സ് ബ്യൂറോയുടെ കണക്കുകള് പ്രകാരം സാന്പത്തിക തട്ടിപ്പുകളില് കേരളത്തിന്‍റെ സ്ഥാനം എത്രയാണ്;\n(ഡി)തട്ടിപ്പുകാര് ഏറെയും ഉന്നത ഔദ്യോഗിക സംവിധാനങ്ങള് പ്രയോജനപ്പെടുത്തിക്കൊണ്ടാണ് ഇപ്പോള് പ്രവര്‍ത്തിച്ചുവരുന്നതെന്നകാര്യം ശ്രദ്ധയില്‍പ്പെട്ടിട്ടുണ്ടോ;\n(ഇ)ഒരിക്കല് തട്ടിപ്പ് നടത്തിയവര് തന്നെ വീണ്ടും തട്ടിപ്പ് നടത്തിക്കൊണ്ടിരിക്കുകയും അവര്‍ക്ക് ഭരണരംഗത്തുനിന്ന് സഹായം ലഭിച്ചുകൊണ്ടിരിക്കുകയും ചെയ്യുന്ന സ്ഥിതിവിശേഷം സര്‍ക്കാരിനറിയാമോ?\n(എ)ഈ സര്‍ക്കാര് അധികാരത്തില് വന്നതിനുശേഷം നാളിതുവരെയായി സംസ്ഥാനത്ത് എത്ര സാന്പത്തികതട്ടിപ്പുകേസുകള് രജിസ്റ്റര് ചെയ്തിട്ടുണ്ടെന്ന് ജില്ല തിരിച്ച് കണക്ക് വെളിപ്പെടുത്താമോ;\n(ബി)ഈ സാന്പത്തിക തട്ടിപ്പുകേസുകളില് എത്ര രൂപയുടെ സാന്പത്തികനഷ്ടം കണക്കാക്കപ്പെട്ടിട്ടുണ്ടെന്ന് വെളിപ്പെടുത്താമോ;\n(സി)ഈ സര്‍ക്കാര് അധികാരത്തില് വന്നതിനുശേഷം നാളിതുവരെയായി സംസ്ഥാനത്ത് സോളാര് വൈദ്യുതിപാനല് നിര്‍മ്മിച്ചുനല്‍കാമെന്ന് പറഞ്ഞ് വഞ്ചിച്ച എത്ര കേസുകള് രജിസ്റ്റര് ചെയ്തിട്ടുണ്ടെന്ന് വെളിപ്പെടുത്താമോ;\n(ഡി)ഈ ഓരോ കേസുകളിലും ആരൊക്കെയാണ് പ്രതികളെന്ന് വെളിപ്പെടുത്താമോ;\n(ഇ)ടി കേസുകളില് വാദികള്‍ക്ക് നല്‍കാനുള്ള എത്ര തുക ഏതൊക്കെ കേസുകളില് ഇതിനകം കൊടുത്തു തീര്‍ത്തിട്ടുണ്ടെന്ന് വിശദമാക്കാമോ;\n(എഫ്)സോളാര് തട്ടിപ്പുകേസുമായി ബന്ധപ്പെട്ട് പ്രതികള് കബളിപ്പിച്ച എത്ര കോടി രൂപ ഇതിനകം പ്രതികളില് നിന്ന് കണ്ടുകെട്ടാനായിട്ടുണ്ടെന്ന് വെളിപ്പെടുത്താമോ;\n(ജി)സോളാര് തട്ടിപ്പുമായി ബന്ധപ്പെട്ട ഓരോ കേസിലും ആരൊക്കെയാണ് വാദികള് എന്നും ഓരോ കക്ഷികളില് നിന്നും എത്ര തുക വീതമാണ് പ്രതികള് കൈക്കലാക്കിയതെന്നും വിശദമാക്കാമോ?\nമോഷണവും കവര്‍ച്ചയുമായി ബന്ധപ്പെട്ട് രജിസ്റ്റര് ചെയ്ത കേസുകള്\n(എ) ഈ സര്‍ക്കാര് അധികാരത്തില് വന്നതിനു ശേഷം സംസ്ഥാനത്ത് വീടുകളില് മോഷണവും കവര്‍ച്ചയും നടത്തിയതുമായി ബന്ധപ്പെട്ട് പോലീസ് എത്ര കേസ്സുകള് രജിസ്റ്റര് ചെയ്തിട്ടുണ്ട്; ഇതിന്‍റെ ജില്ല തിരിച്ചുള്ള കണക്ക് വ്യക്തമാക്കാമോ;\n(ബി) മോഷണവും കവര്‍ച്ചയും നടത്തുന്നതിനിടയില് മോഷ്ടാവിന്‍റെ ആക്രമണത്തില് എത്ര പേര്‍ക്ക് ജീവന് നഷ്ടപ്പെട്ടിട്ടുണ്ട്; എത്ര പേര്‍ക്ക് സാരമായി പരിക്ക് പറ്റിയിട്ടുണ്ട്; വിശദാംശം വ്യക്തമാക്കാമോ;\n(സി) സംസ്ഥാനത്ത് മോഷണവും കവര്‍ച്ചയും പിടിച്ചുപറിയും കൂടിവരുന്നത് തടയാന് പോലീസ് പരാജയപ്പെടുന്നതിന്‍റെ കാരണം എന്താണെന്ന് വിലയിരുത്തിയിട്ടുണ്ടോ; ഉണ്ടെങ്കില് അതിന്‍റെ വിശദാംശം വ്യക്തമാക്കാമോ?\nസമരം നടത്തിയതിനെതിരെ എടുത്ത കേസുകള്\n(എ)ഈ സര്‍ക്കാര് അധികാരത്തില്‍വന്നതിനുശേഷം സമരം നടത്തിയ എത്രപേര്‍ക്കെതിരെ കേസുകള് എടുത്തിട്ടുണ്ട്; ഇതില് എത്രപേരെ ജയിലിലടച്ചിട്ടുണ്ട്; ജില്ല തിരിച്ച് വ്യക്തമാക്കുമോ;\n(ബി)ഈ സര്‍ക്കാരിന്‍റെ കാലത്ത് എത്രപേരെ നാടുകടത്താന് ഉത്തരവായിട്ടുണ്ടെന്നും ഇതില് ആര്‍ക്കെല്ലാം എതിരായ നടപടി പിന്‍വലിച്ചിട്ടുണ്ടെന്നും ജില്ല തിരിച്ച് വ്യക്തമാക്കുമോ;\n(സി)നാടുകടത്താന് വിധേയരായവരേക്കാള് കൂടുതല് ക്രിമിനല് കേസുകളില് പ്രതികളായവര് കേരളത്തിലില്ല എന്ന് സര്‍ക്കാര് ഉറപ്പുവരുത്തിയിട്ടുണ്ടോ; വിശദ വിവരങ്ങള് ലഭ്യമാക്കുമോ ?\nക്രൈം കേസുകളും രാഷ്ട്രീയ കൊലപാതക കേസുകളും\n(എ)ഈ സര്‍ക്കാര് അധികാരത്തില് വന്നതിനുശേഷം സംസ്ഥാനത്ത് ആകെ എത്ര ക്രൈം കേസുകള് രജിസ്റ്റര് ചെയ്തിട്ടുണ്ടെന്നും എത്ര കൊലപാതക കേസുകള് രജിസ്റ്റര് ചെയ്തിട്ടുണ്ടെന്നും വെളിപ്പെടുത്താമോ;\n(ബി)ഈ സര്‍ക്കാര് അധികാരത്തില് വന്നതിനുശേഷം സംസ്ഥാനത്ത് എത്ര രാഷ്്രടീയ കൊലപാതകങ്ങള് നടന്നിട്ടുണ്ടെന്ന് വെളിപ്പെടുത്താമോ; കൊല്ലപ്പെട്ടവരുടെ രാഷ്ട്രീയ കക്ഷി ബന്ധം വിശദമാക്കാമോ;\n(സി)ഈ രാഷ്്രടീയകൊലപാതകകേസുകളില് ഓരോ കേസിലെയും എത്ര പ്രതികളെ ഇതിനകം അറസ്റ്റുചെയ്തെന്നും എത്ര കേസുകളില് കുറ്റപത്രം സമര്‍പ്പിച്ചെന്നും വിശദമാക്കാമോ?\nആയുധ ലൈസന്‍സുകള് പുതുക്കി നല്‍കുന്നതിലെ കാലതാമസം\n(എ)സംസ്ഥാനത്ത് ആയുധ ലൈസന്‍സുകള് പുതുക്കി നല്‍കുന്നതിലെ കാലതാമസം ശ്രദ്ധയില്‍പ്പെട്ടിട്ടുണ്ടോ;\n(ബി)നിയമാനുസൃതം ലഭിച്ച ലൈസന്‍സുകള് പുതുക്കി നല്‍കാത്തതിന്‍റെ കാരണം വ്യക്തമാക്കുമോ;\n(സി)ഇതുപ്രകാരം ആലുവ റൂറല് പോലീസ് ജില്ലയില് തീരുമാനം എടുക്കാത്ത എത്ര അപേക്ഷകളുണ്ട് എന്നറിയിക്കുമോ;\n(ഡി)കെട്ടികിടക്കുന്ന എല്ലാ അപേക്ഷകളും തീര്‍പ്പാക്കി സമയബന്ധിതമായി ലൈസന്‍സ് നല്‍കാന് നടപടി സ്വീകരിക്കുമോ ?\n(എ)സംസ്ഥാനത്ത് വിവിധ എയര്‍പോര്‍ട്ടുകളിലായി 2013 ഒക്ടോബര്, നവംബര്, ഡിസംബര് മാസങ്ങളില് എത്ര കോടി രൂപയുടെ സ്വര്‍ണ്ണമാണ് അനധികൃതമായി കടത്തിയത് പിടിച്ചെടുത്തിട്ടുള്ളത് എന്നതിന്‍റെ വിവരം ലഭ്യമാക്കുമോ;\n(ബി)സ്വര്‍ണ്ണക്കടത്തുമായി ബന്ധപ്പെട്ട് എത്ര കേസുകള് രജിസ്റ്റര് ചെയ്തിട്ടുണ്ട്; എത്ര പേരെ അറസ്റ്റ് ചെയ്തിട്ടുണ്ട്; ഇതില് എത്ര ഉദ്യോഗസ്ഥര് ഉള്‍പ്പെടുന്നുണ്ട്;\n(സി)സ്വര്‍ണ്ണക്കടത്തുമായി ബന്ധപ്പെട്ട് ഏതെങ്കിലും വിദേശ ശക്തികള്‍ക്ക് പങ്കുള്ളതായി കണ്ടെത്തിയിട്ടുണ്ടോ; വിശദമാക്കാമോ?\nമുഖ്യമന്ത്രിക്കുനേരെ കണ്ണൂരില് നടന്ന ആക്രമണസംഭവത്തിലെ സുരക്ഷാവീഴ്ച\n(എ)കണ്ണൂരില് മുഖ്യമന്ത്രിയുടെ വാഹനത്തിനുനേരെ നടന്ന കല്ലേറില് സുരക്ഷാവീഴ്ച സംഭവിച്ചതായി കരുതുന്നുണ്ടോ;\n(ബി)മുഖ്യമന്ത്രിയുടെ വാഹനം കടന്നുപോകുന്നതിനുള്ള റൂട്ട് നിശ്ചയിച്ചത് ആരായിരുന്നു;\n(സി)ഏതു തരത്തിലുള്ള വാഹനമാണ് പ്രസ്തുതപരിപാടിക്ക് മുഖ്യമന്ത്രി ഉപയോഗിച്ചിരുന്നതെന്ന് അറിയിക്കുമോ;\n(ഡി)അതീവസുരക്ഷ ലഭിക്കേണ്ട മുഖ്യമന്ത്രിയെപ്പോലുള്ളവര്‍ക്ക് ഉപയോഗിക്കാന് യോഗ്യമായ വാഹനമായിരുന്നോ അന്ന് ഉപയോഗിച്ചതെന്നു വ്യക്തമാക്കുമോ;\n(ഇ)പ്രസ്തുതവാഹനത്തില് മുഖ്യമന്ത്രിക്കുവേണ്ടി നിയോഗിച്ച ഗണ്‍മാന് ഉണ്ടായിരുന്നോ എന്നും, ഗണ്‍മാന് വാഹനത്തില് ഏതു സീറ്റിലായിരുന്നുവെന്നും വ്യക്തമാക്കുമോ;\n(എഫ്)ഇക്കാര്യത്തില് പോലീസിന് എന്തെങ്കിലും വീഴ്ച പറ്റിയതായി കരുതുന്നുണ്ടോ; എങ്കില് എന്തു നടപടി സ്വീകരിച്ചുവെന്നു വ്യക്തമാക്കുമോ?\nഗവണ്‍മെന്‍റ് ചീഫ് വിപ്പ് തൊടുപുഴയില് ആക്രമിക്കപ്പെട്ട സംഭവം\n(എ)ഗവണ്‍മെന്‍റ് ചീഫ് വിപ്പിനെ തൊടുപുഴയില് വാഹനം തടഞ്ഞുനിര്‍ത്തി ആക്രമിച്ച സംഭവം ശ്രദ്ധയില്‍പെട്ടിട്ടുണ്ടോ;\n(ബി)എങ്കില് ഏത് രാഷ്ട്രീയ പാര്‍ട്ടിക്കാരാണ് ആക്രമണം നടത്തിയതെന്ന് വെളിപ്പെടുത്തുമോ;\n(സി)ആക്രമണവുമായി ബന്ധപ്പെട്ട് എത്രപേരെ അറസ്റ്റ് ചെയ്തുവെന്നും അവരുടെ പേരില് ഏതെല്ലാം വകുപ്പുപ്രകാരമാണ് കേസെടുത്തതെന്നും തീയതി സഹിതം വെളിപ്പെടുത്തുമോ; ഇല്ലെങ്കില് കേസെടുക്കാത്തതിനുള്ള കാരണം വ്യക്തമാക്കുമോ;\n(ഡി)പ്രസ്തുത ആക്രമണവുമായി ബന്ധപ്പെട്ട് അതേ പാര്‍ട്ടിയിലെ ഭാരവാഹികള് ഉള്‍പ്പെട്ടിട്ടുണ്ടോ; എങ്കില് അവരുടെ പേരും പാര്‍ട്ടി ഭാരവാഹിത്വവും വെളിപ്പെടുത്തുമോ;\n(ഇ)പ്രസ്തുത ആക്രമണവുമായി ബന്ധപ്പെട്ട് ഗവണ്‍മെന്‍റ് ചീഫ് വിപ്പ് പരാതി നല്‍കിയിട്ടുണ്ടോ; എങ്കില് പരാതിയുടെ പകര്‍പ്പ് മേശപ്പുറത്തുവയ്ക്കുമോ ?


സ്ത്രീകളുടെ മുന്നേറ്റം കാലഘട്ടത്തിന്റെ ആവശ്യം പി.ജെ.ജോസഫ് എം.എല്.എ\nഇടുക്കി : സമസ്ത മേഖലകളിലും സ്ത്രീകളുടെ മുന്നേറ്റം കാലഘട്ടത്തിന്റെ ആവശ്യമാണെന്ന് പി.ജെ.ജോസഫ് എം.എല്.എ. അന്താരാഷ്ട്ര വനിതാ ദിനാചരണത്തോടനുബന്ധിച്ച് ജില്ലാ വനിതാ ശിശു വികസന സമിതിയുടെ നേതൃത്വത്തില് സംഘടിപ്പിച്ച സമ്മേളനം ഉദ്ഘാടനം ചെയ്ത് സംസാരിക്കുകയായി എം.എല്.എ. സ്ത്രീകള്‍ക്കും കുട്ടികള്‍ക്കും സംരക്ഷണം നല്‍കുകയെന്നത് സമൂഹത്തിന്റെ ബാധ്യയതയാണ്. 'സധൈര്യം മുന്നോട്ട്,' എന്നതാണ് വനിതാ ദിനാചരണത്തിന്റെ മുദ്രാവാക്യം. ഇത് യാതാര്‍ഥ്യമാക്കാനുള്ള ശ്രമങ്ങള് തുടര്‍ച്ചയായുണ്ടാവണം. ഇതിനുള്ള പ്രവര്‍ത്തനങ്ങള് സ്‌കൂളില് നിന്ന് തന്നെ തുടങ്ങേണ്ടിയിരിക്കുന്നു. ഇതിനായുള്ള പശ്ചാത്തലമൊരുക്കേണ്ട ചുമതല വനിതാ ശിശുക്ഷേമ സമിതിക്കുണ്ടെന്നും എം.എല്.എ. പറഞ്ഞു.\nപരിപാടിയുടെ ഭാഗമായി തൊടുപുഴ സിവില് സ്റ്റേഷനില് നിന്ന് ടൗണ് ഹാളിലേക്ക് വര്‍ണ്ണശബളമായ വിളംബരറാലി നടത്തി. 'സധൈര്യം മുന്നോട്ട്' എന്ന മുദ്രാവാക്യമെഴുതിയ നീല റിബണും കൈയ്യില് കെട്ടി നിരവധി സ്ത്രീകള് റാലിയില് പങ്കെടുത്തു. തുടര്‍ന്ന് സംഘടിപ്പിച്ച സമ്മേളനത്തില് തൊടുപുഴ നഗരസഭാ ആക്ടിങ് ചെയര്‍മാന് എം.കെ. ഷാഹുല് ഹമീദ് അധ്യക്ഷനായി. തൊടുപുഴ ബ്ലോക്ക് പഞ്ചായത്ത് പ്രസിഡന്റ് സിനോജ് എരിച്ചിരിക്കാട്ട് മുഖ്യ പ്രഭാഷണം നടത്തി. ജില്ലാ വനിതാ ശിശു വികസന ഓഫീസര് സോഫി ജേക്കബ്, നഗരസഭാ കൗണ്‍സിലര് ലൂസി ജോസഫ്, ഐ.സി.ഡി.എസ്. പ്രോഗ്രാം ഓഫീസര് സിസിലിയാമ്മ മാത്യു തുടങ്ങിയവര് സംസാരിച്ചു. 'സ്ത്രീ സുരക്ഷാ നിയമങ്ങള്' എന്ന വിഷയത്തില് അഡ്വ. ബിനു മോള് ജോസഫ് ക്ലാസ് നയിച്ചു.\nവിവിധ മേഖലകളില് കഴിവ് തെളിയിച്ച വനിതകളായ എഴുത്തുകാരി കൗസല്യ കൃഷ്ണന്, തൊടുപുഴ എ.പി.ജെ. അബ്ദുള് കലാം ഹയര് സെക്കന്ററി സ്‌കൂള് അദ്ധ്യാപിക കെ.എസ്.ഷംന, ഇടുക്കി ജില്ലാ വിമന്‍സ് കൗണ്‍സില് സെക്രട്ടറി റോസക്കുട്ടി എബ്രാഹാം എന്നിവരെ ചടങ്ങില് ആദരിച്ചു. ദിനാഘോഷത്തിന്റെ ഭാഗമായി സ്‌കൂള് വിദ്യാര്‍ത്ഥികള്‍ക്കായി 'സ്ത്രീ സുരക്ഷാ മാറേണ്ടതെന്ത് ' എന്ന വിഷയത്തില് നടത്തിയ പ്രസംഗ മത്സരത്തില് ഒന്നാം സ്ഥാനം നേടിയ പ്ലസ്ടു വിദ്യാര്‍ഥിനി അനസൂയ.സി.സുതന്, പ്ലസ് വണ് വിദ്യാര്‍ഥിനി സീതാലക്ഷ്മി.സി.വി എന്നിവര്‍ക്ക് ഉപഹാരം നല്‍കി. ഇരുവരും തൊടുപുഴ എ.പി.ജെ. എച്ച്.എസ്.എസിലെ വിദ്യാര്‍ത്ഥികളാണ്. ദിനാഘോഷത്തോടനുബന്ധിച്ച് ശിശു വികസന വകുപ്പിന്റെ ആഭിമുഖ്യത്തില് 'ആരോഗ്യവും വിദ്യാഭ്യാസവും സാമൂഹ്യപരവുമായ സ്ത്രീകളുടെ അവകാശങ്ങളെ സംരക്ഷിക്കുന്നതിനുള്ള മാര്‍ഗങ്ങളും സംവിധാനങ്ങളും' എന്ന വിഷയത്തില് സംഘടിപ്പിച്ച ചിത്രരചനാ മത്സരത്തില് വിജയിയായ പെരിങ്ങാശേരി മാക്കല് ബിജു മാത്യുവിനെ ചടങ്ങില് അനുമോദിച്ചു.


gujarat congress oppositon leader resigns | തോല്‍വിയില് നാണക്കേട്, പ്രതിപക്ഷ നേതാവ് രാജിവെച്ചു, ഗുജറാത്തില് കോണ്‍ഗ്രസിന് തിരിച്ചടി!! - Malayalam Oneindia\nPublished: May 28 2019, 19:16 [IST]\nഅഹമ്മദാബാദ്: ഗുജറാത്തില് കോണ്‍ഗ്രസിന്റെ നാണംകെട്ട തോല്‍വിയില് സംസ്ഥാന സമിതിയില് പ്രതിസന്ധി കടുക്കുന്നു. പ്രതിപക്ഷ നേതാവ് പരേഷ് ധനാനി രാജിവെച്ചിരിക്കുകയാണ്. സംസ്ഥാനത്തെ തോല്‍വിയെ തുടര്‍ന്ന് തുടരാന് ആഗ്രഹമില്ലെന്ന് ധനാനി നേതൃത്വത്തെ അറിയിച്ചിരിക്കുകയാണ്. സംസ്ഥാനത്ത് അല്‍പേഷ് താക്കൂര് അടക്കമുള്ളവര് സംസ്ഥാന നേതൃത്വത്തിനെതിരെ രംഗത്ത് എത്തിയപ്പോഴാണ് ഈ തിരിച്ചടി നേതൃത്വത്തിന് ഉണ്ടായിരിക്കുന്നത്.\nഅതേസമയം പരേഷ് ധനാനി രാജിക്കത്ത് രാഹുല് ഗാന്ധിക്ക് അയച്ചിരിക്കുകയാണ്. സംസ്ഥാന നിരീക്ഷകന് രാജീവ് സതവിനും രാജിക്കത്ത് കൈമാറിയിട്ടുണ്ട്. അല്‍പേഷ് താക്കൂര് നേരത്തെ കോണ്‍ഗ്രസില് നേതാക്കളില്ലെന്നും ആകെയുള്ളത് മുഖസ്തുതിക്കാരാണെന്നും പറഞ്ഞിരുന്നു. അതുകൊണ്ടാണ് പരാജയപ്പെട്ടതെന്നും പറഞ്ഞിരുന്നു. ഇത് പാര്‍ട്ടിയെ വലിയ സമ്മര്‍ദത്തിലാക്കിയിരുന്നു.\nനേരത്തെ കോണ്‍ഗ്രസിലെ നിരവധി നേതാക്കളെ കുറിച്ച് ഇത്തരം ആരോപണങ്ങള് ഉയര്‍ന്നിരുന്നു. നിയമസഭാ തിരഞ്ഞെടുപ്പില് സീറ്റ് വര്‍ധിച്ചപ്പോള് കോണ്‍ഗ്രസിലെ നേതാക്കള്‍ക്ക് അഹങ്കാരം വര്‍ധിച്ചെന്നും വിമര്‍ശനമുണ്ടായിരുന്നു. അതേസമയം തിരഞ്ഞെടുപ്പ് തോല്‍വിയെ തുടര്‍ന്ന് നിരവധി സസംസ്ഥാന അധ്യക്ഷന്‍മാര് രാജിവെച്ചിരുന്നു. ഹരിയാന, ജാര്‍ഖണ്ഡ്, പഞ്ചാബ് എന്നിവടങ്ങളിലെ അധ്യക്ഷന്‍മാര് നേരത്തെ രാജി പ്രഖ്യാപിച്ചിരുന്നു.\nനേരത്തെ പഞ്ചാബ് അധ്യക്ഷന് സുനില് ജക്കര്, ജാര്‍ഖണ്ഡ് അധ്യക്ഷന് അജോയ് കുമാര്, അസം അധ്യക്ഷന് റിപിന് ബോറ എന്നിവരാണ് രാജിവെച്ചത്. ധനാനി ആംറേലിയില് നിന്ന് മത്സരിച്ചെങ്കിലും രണ്ട് ലക്ഷത്തില് അധികം വോട്ടിന് നരന് കച്ചാദിയയോടാണ് പരാജയപ്പെട്ടത്. രാഹുല് ഗാന്ധിയുമായി വളരെ അടുപ്പമുള്ള നേതാവായിട്ടാണ് ധനാനിയ അറിയപ്പെടുന്നത്.\ncongress gujarat opposition leader bjp lok sabha elections 2019 കോണ്‍ഗ്രസ് ഗുജറാത്ത് പ്രതിപക്ഷം നേതാവ് ബിജെപി രാഹുല് ഗാന്ധി\ngujarat congress oppositon leader resigns\nStory first published: Tuesday, May 28, 2019, 19:16 [IST]


SITC FORUM PALAKKAD: ഹായ് സ്കൂള് കളിക്കൂട്ടം - പേരുകള് രജിസ്റ്റര് ചെയ്യണം\nഹായ് സ്കൂള് കളിക്കൂട്ടം - പേരുകള് രജിസ്റ്റര് ചെയ്യണം\nസ്കൂളുകളിലെ IT, ICT അധിഷ്ടിത പ്രവര്‍ത്തനങ്ങള് ഫലപ്രദമാക്കുന്നതിനും വ്യാപകമാക്കുന്നതിനും IT@School ആവിഷ്കരിച്ച പുതിയ പദ്ധതിയാണ് ഹായ്സ്കൂള് കളിക്കൂട്ടം . സംസ്ഥാനത്തെ സര്‍ക്കാര്, എയ്ഡഡ് സ്കൂളിലെ കുട്ടികള്‍ക്ക് ഇതില് അംഗങ്ങളാവാം. 8,9ക്ലാസുകളിലെ വിദ്യാര്‍ഥികളെയാണ് ഈ വര്‍ഷം ഈ പദ്ധതിയില് ഉള്‍പ്പെടുത്തേണ്ടത്. ഓരോ വിദ്യാലയത്തില് നിന്നും ചുരുങ്ങിയത് ഇരുപത് പേരെയെങ്കിലും ഈ പദ്ധതിയില് അംഗങ്ങളാക്കണം. പരമാവധി പങ്കെടുപ്പിക്കാവുന്നത് ആകെ കുട്ടികളുടെ 12% ആണ്. ഈ പദ്ധതില് ഉള്‍പ്പെടുത്താനാഗ്രഹിക്കുന്നവരുടെ പേരുകള് IT@Schoolന്റെ Training Management Systemത്തില് ലോഗിന് ചെയ്ത് SSITC Registration എന്ന ലിങ്കിലൂടെ ഈ മാസം 24നകം ചേര്‍ക്കേണ്ടതാണ് . വിശദവിവരങ്ങള്‍ക്ക് ചുവടെ നല്‍കിയ സര്‍ക്കുലര് പരിശോധിക്കുക\nരജിസ്ട്രേഷന് ലിങ്ക് ഇവിടെ


അതായിരുന്നു ജീവിതത്തിൽ സംഭവിച്ച ഏറ്റവും വലിയ തെറ്റ് ..!! മനസ് തുറന്ന് സണ്ണി ലിയോണ് - Film Faktory\nHome News അതായിരുന്നു ജീവിതത്തിൽ സംഭവിച്ച ഏറ്റവും വലിയ തെറ്റ് ..!! മനസ് തുറന്ന് സണ്ണി ലിയോണ്\nഅതായിരുന്നു ജീവിതത്തിൽ സംഭവിച്ച ഏറ്റവും വലിയ തെറ്റ് ..!! മനസ് തുറന്ന് സണ്ണി ലിയോണ്\nതാനും റസലും പ്രണയത്തിലായിരുന്നുവെന്നും പക്ഷെ തന്റെ ജീവിതത്തിലെ ഏറ്റവും മോശം തീരുമാനം ആയിരുന്നു അതെന്നുമായിരുന്നു സണ്ണി പറഞ്ഞത്. ”ഞങ്ങള് എല്ലാ നശിപ്പിച്ചു. ഞങ്ങള് വര്‍ഷങ്ങളായി സുഹൃത്തുക്കളായിരുന്നു. പക്ഷെ പിന്നീട് ഡേറ്റിംഗ് ആരംഭിച്ചിരുന്നു. എന്തിനായിരുന്നു ഞങ്ങള് ഡേറ്റ് ചെയ്തത്? ഞങ്ങള് ചെയ്ത ഏറ്റവും വലിയ തെറ്റായിരുന്നു അത്. ഇന്നും ഞാനത് ഓര്‍ത്ത് സങ്കടപ്പെടുന്നുണ്ട്. കാരണം ഞങ്ങള്‍ക്ക് ഇപ്പോഴും നല്ല സുഹൃത്തുക്കളായിരിക്കാന് സാധിക്കുമായിരുന്നു” എന്നായിരുന്നു സണ്ണി ലിയോണ് പറഞ്ഞത്.\nPrevious articleകാലിൽ തിടമ്പ് ഇട്ട് അടക്കാമരമേറി ടോവിനോ…!! വരവ് ഫസ്റ്റ് ലുക്ക് പോസ്റ്റർ ലാലേട്ടൻ പുറത്തിറക്കി\nNext articleഷറഫുദീന്റെ ഈ വർഷത്തെ പിറന്നാൾ അദൃശ്യം ടീമിനോപ്പം..!!


Thu Jun 17 2021 10:49:41 GMT+0530 (India Standard Time)\nടിക് ടോക്കിന് ഇന്ത്യയില് 54 ദശലക്ഷം സജീവ അംഗങ്ങള് ഉണ്ടെന്നാണ് കണക്ക്. വീഡിയോകള് ദുരുപയോഗം ചെയ്യുന്നുവെന്ന പരാതിയെ തുടര്‍ന്നാണ് മദ്രാസ് ഹൈക്കോടതി ആപ്പ് നിരോധിക്കാന് ഉത്തരവിടുന്നത്.\nRSN17 April 2019 4:54 AM GMT\nന്യൂഡല്‍ഹി: ഇന്ത്യയില് ടിക് ടോക് മൊബൈല് ആപ്പ് ഗൂഗുളില് നിന്നും പൂര്‍ണമായും നിരോധിച്ചു. ടിക് ടോക്ക് നിരോധിക്കണമെന്ന മദ്രാസ് ഹൈക്കോടതി വിധിയുടെ അടിസ്ഥാനത്തിലാണ് ആപ്പ് ഗൂഗിള് ബ്ലോക്ക് ചെയ്തിരിക്കുന്നത്. പാലപ്പോഴും ആപ്പില് ചെയ്യുന്ന വീഡിയോകള് ദുരുപയോഗം ചെയ്യുന്നുവെന്ന പരാതിയെ തുടര്‍ന്നാണ് മദ്രാസ് ഹൈക്കോടതി ആപ്പ് നിരോധിക്കാന് ഉത്തരവിടുന്നത്.\nആപ്പ് നിരോധിക്കണമെന്ന് ആവശ്യപ്പെട്ട് ഗൂഗില്,ആപ്പില് തിടങ്ങിയ കമ്പനികള്‍ക്ക് സര്‍ക്കാര് ഇ-മെയില് അയച്ചിരുന്നു. എന്നാല് ഇരു കമ്പനികളും മറുപടി നല്‍കിയില്ല.ടിക് ടോക്കിന്റെ പ്രവര്‍ത്തനം നേരത്തെ മദ്രാസ് ഹൈക്കോടതി തടഞ്ഞിരുന്നു. ഇതിനെതിരായ അപ്പീലും കഴിഞ്ഞദിവസം സുപ്രീംകോടതി തള്ളി. ഇതിനെ തുടര്‍ന്ന് രാജ്യമാകെ ടിക് ടോക് തടയാന് ഗൂഗിളിനോട് സര്‍ക്കാര് ആവശ്യപ്പെടുകയായിരുന്നു.ടിക് ടോക്കിന് ഇന്ത്യയില് 54 ദശലക്ഷം സജീവ അംഗങ്ങള് ഉണ്ടെന്നാണ് കണക്ക്.


6 പന്തും അടിച്ചു പറത്താൻ ഉറച്ചാണ് ഞാൻ വന്നിരുന്നത്, പക്ഷേ 18-20 റൺസിൽ ഒതുങ്ങും; കരിയറിൽ നേടാനാവാതെ പ - Samakalika Malayalam\n6 പന്തും അടിച്ചു പറത്താൻ ഉറച്ചാണ് ഞാൻ വന്നിരുന്നത്, പക്ഷേ 18-20 റൺസിൽ ഒതുങ്ങും; കരിയറിൽ നേടാനാവാതെ പോയത് ചൂണ്ടി സെവാഗ്\nBy സമകാലിക മലയാളം ഡെസ്‌ക് | Published: 30th April 2021 10:53 AM |\nവീരേന്ദര് സെവാഗ്/ഫയല് ചിത്രം\nഡൽഹി: ഒരോവറിലെ ആറ് പന്തും ബൗണ്ടറി കടത്തിയ ഡൽഹി ഓപ്പണരർ പൃഥ്വി ഷായ പ്രശംസയിൽ മൂടി ഇന്ത്യൻ മുൻ താരം വീരേന്ദർ സെവാഗ്. തന്റെ കാലത്ത് ആഗ്രഹിച്ചിട്ടും നേടാനാവാതെ പോയതാണ് ആറിൽ ആറ് ബൗണ്ടറിയെന്ന് സെവാഗ് പറഞ്ഞു.\nആറിൽ ആറ് പന്തും ബൗണ്ടറി കടത്തുക എന്നതിനർഥം ആറ് ഡെലിവറിയിലും ക്യാപ്പ് കണ്ടെത്താനായി എന്നതാണ്. അത് എളുപ്പമുള്ള കാര്യമല്ല. കരിയറിൽ ഓപ്പൺ ചെയ്യാൻ ഇറങ്ങിയപ്പോഴെല്ലാം ആറ് പന്തും അടിച്ചു പറത്താൻ ശ്രമിച്ചിട്ടുണ്ട് ഒരുപാട് തവണ. എന്നാൽ പരമാവധി 18, 20 റൺസാണ് കണ്ടെത്താനായിട്ടുള്ളത്, സെവാഗ് പറഞ്ഞു.\nഎനിക്ക് ആറ് ബൗണ്ടറിയോ ആറ് സിക്സോ നേടാനായിട്ടില്ല. അതിന് സാധിക്കണം എങ്കിൽ ടൈമിങ്ങിൽ കൃത്യതയുണ്ടാവണം. അങ്ങനയെങ്കിലെ ഗ്യാപ്പ് കണ്ടെത്താൻ കഴിയുകയുള്ളു. ക്രിക്കറ്റ് മത്സരം കളിക്കാനെത്തിയ ഒരാളെ പോലെ അവിടെ പൃഥ്വിയെ തോന്നിയില്ല. ചിലപ്പോൾ ശിവം മവിക്കെതിരെ അണ്ടർ 19ൽ കളിച്ച ആത്മവിശ്വാസം പൃഥ്വിക്കുണ്ടായിട്ടുണ്ടാവും.\nഎന്നാൽ ആശിഷ് നെഹ്റക്കെതിരെ നെറ്റ്സിൽ ഒരുപാട് തവണ ഞാൻ ബാറ്റ് ചെ‌യ്തിട്ടുണ്ട്. നെറ്റ്സിലോ ഡൊമസ്റ്റിക് ക്രിക്കറ്റിലോ നെഹ്റക്കെതിരെ ആറ് ഡെലിവറിയും ബൗണ്ടറി നേടാൻ എനിക്കായിട്ടില്ല. ഇവിടെ പൃഥ്വി എല്ലാ കയ്യടിയും അർഹിക്കുന്നു. സെഞ്ചുറിയിലേക്ക് ഇവിടെ പൃഥ്വിക്ക് എത്താൻ കഴിഞ്ഞിരുന്നു എങ്കിൽ കൂടുതൽ മനോഹരമാവുമായിരുന്നു എന്നും സെവാഗ് പറഞ്ഞു.\nprithvi shaw virendar sehwag ipl delhi capitals പൃഥ്വി ഷാ


ഷീല ജീവചരിത്രം | Sheela Biography in Malayalam - Filmibeat Malayalam\nCelebs » Sheela » Biography\n24 Mar 1945 (72 വയസ്സ് )\nചലച്ചിത്രനിർമാതാവ് ബാബു സേവ്യറാണ് ഭർത്താവ്. മകൻ വിഷ്ണുവും ചലച്ചിത്ര താരമാണ്.തൃശൂർ കണിമംഗലം സ്വദേശി ആൻറണിയുടെയും ഭാര്യ ഗ്രേസിയുടെയും മകൾ ഷീല സെലിൻ.പിൽക്കാലത്ത് ഷീല എന്ന പേരിൽ മലയാള സിനിമയിൽ സജീവ സാന്നിധ്യമായത്. 1942 മാർച്ച് 24-നായിരുന്നു ജനനം. പിതാവ് റെയിൽവേയിൽ ടിക്കറ്റ് എക്സാമിനറായിരുന്നു. അതുകൊണ്ടുതന്നെ അദ്ദേഹത്തിന്റെ സ്ഥലം മാറ്റത്തിനനുസരിച്ച് വിവിധ സ്ഥലങ്ങളിലായാണ് ഷീല പഠിച്ചതും വളർന്നതും.\nഎം.ജി.ആർ. നായകനായ പാശത്തിലൂടെയാണ് സിനിമയിൽ അരങ്ങേറ്റം കുറിച്ചത്. എങ്കിലും ആദ്യം പ്രദർശനത്തിനെത്തിയത് മലയാളചലച്ചിത്രമാണ്. ഷീല എന്ന പേര് എം.ജി.ആർ സരസ്വതി ദേവി എന്നാക്കി മാറ്റി. പാശത്തിത്തിന്റെ സെറ്റിൽവച്ച് സരസ്വതി ദേവിയെ കണ്ട പി. ഭാസ്കരൻ തന്റെ അടുത്ത ചിത്രമായ ഭാഗ്യജാതകത്തിൽ അവളെ നായികയാക്കി. ഷീല എന്ന പേരിട്ടത് ഭാസ്കരനായിരുന്നു\nനിര്‍മ്മാതാവ് സമ്മതിച്ചില്ല; നെഞ്ച് പൊട്ടുന്ന വേദന..\nമമ്മൂട്ടിയോട് പക്ഷപാതം കാണിച്ച വിശ്വംഭരന് തെറ്റി,..\nപ്രമുഖ മലയാള സിനിമ കൊറിയന് പടത്തിന്റെ തനി കോപ്പിയടി!\nസെറ്റില് ആരും മിണ്ടാറില്ല, വീട്ടിലിരുന്നാല്..\nMore : Sheela Photos\nGo to : Sheela Wallpapers


Ranjan Gogoi retirement: പതിറ്റാണ്ടുകള് നീണ്ട അയോധ്യ തര്‍ക്കം അവസാനിപ്പിച്ച മനുഷ്യന്.. ആരാണ് പടിയിറങ്ങുന്ന സുപ്രീം കോടതി ചീഫ് ജസ്റ്റിസ് രഞ്ജന് ഗൊഗോയി? - noted ayodhya verdict supreme court chief justice ranjan gogoi retires | Samayam Malayalam\nnoted ayodhya verdict supreme court chief justice ranjan gogoi retires\nപതിറ്റാണ്ടുകള് നീണ്ട അയോധ്യ തര്‍ക്കം അവസാനിപ്പിച്ച മനുഷ്യന്.. ആരാണ് പടിയിറങ്ങുന്ന സുപ്രീം കോടതി ചീഫ് ജസ്റ്റിസ് രഞ്ജന് ഗൊഗോയി?\nDeepu Divakaran | Samayam Malayalam | Updated: 17 Nov 2019, 06:53:00 PM\n2018 ഒക്ടോബര് മൂന്നിനാണ് സുപ്രീംകോടതിയുട 46-ാമത് ചീഫ് ജസ്റ്റിസായി അസം സ്വദേശിയായ രജ്ഞൻ ഗൊഗോയി ചുമതലയേൽക്കുന്നത്. ഗുവാഹത്തി, പഞ്ചാബ്, ഹരിയാന ഹൈക്കോടതികളിൽ ഗൊഗോയി സേവനം അനുഷ്ഠിച്ചിട്ടുണ്ട്.\nപതിറ്റാണ്ടുകള് നീണ്ട അയോധ്യ വിഷയത്തിൽ അസാധാരണ നീക്കങ്ങളോടെ അപ്രതീക്ഷിതമായി വിധി പ്രസ്താവിച്ച ചീഫ് ജസ്റ്റിസ് രഞ്ജൻ ഗൊഗോയി ഇന്ന് സുപ്രീം കോടതിയിൽ നിന്ന് പടിയിറങ്ങുകയാണ്. 2018 ഒക്ടോബര് മൂന്നിന് 46-ാമത് ചീഫ് ജസ്റ്റിസായി ചുമതലയേൽക്കുമ്പോള് ഗൊഗോയിക്കു മുന്നിൽ നിര്‍ണായക കേസുകളുടെ കൂമ്പാരമായിരുന്നു. ഏറെയും രാജ്യത്തിൻ്റെ മത, രാഷ്ട്രീയ, സാമൂഹിക മേഖലകളിൽ സ്വാധീനം ചെലുത്താൻ സാധ്യതയുള്ള കേസുകൾ. ഇവയിൽ സസൂക്ഷമം വിധി പ്രസ്താവിച്ച് സംതൃപ്തിയോടെയാണ് ഗൊഗോയി എന്ന 65 കാരൻ പരമോന്നത നീതി പീഠത്തിൻ്റെ പടിയിറങ്ങുന്നത്.\n1954 നവംബര് 18 ന് അസമിലെ ദിബ്രുഗഡിലുള്ള തായ്-ഹോം വിഭാഗത്തിൽപ്പെട്ട കുടുംബത്തിലാണ് ഗൊഗോയിയുടെ ജനനം. മുൻ അസം മുഖ്യമന്ത്രിയും കോൺഗ്രസ് നേതാവുമായിരുന്ന കേശവ് ചന്ദ്ര ഗൊഗോയിയാണ് രഞ്ജൻ ഗൊഗോയിയുടെ പിതാവ്. പ്രാഥമിക വിദ്യാഭ്യാസം അസമിലെ ഡോൺ ബോസ്കോ സ്കൂളിൽ പൂര്‍ത്തിയാക്കിയശേഷം, ഹിസ്റ്ററിയിൽ ബിരുദ പഠനത്തിനായി ഡൽഹി സെൻ്റ് സ്റ്റീഫൻസ് കോളേജിൽ പ്രവേശിച്ചു. ഇതിനുശേഷമാണ് പിതാവിൻ്റെ പാത പിന്തുടര്‍ന്ന് ഡൽഹി യൂണിവേഴ്സിറ്റിയിൽ ബിരുദ പഠനത്തിനായി ഗൊഗോയി ചേരുന്നത്.\n1978 ൽ അഭിഭാഷകവൃത്തി തുടങ്ങിയ ഗൊഗോയി 2001 ൽ ഗുവാഹത്തി ഹൈക്കോടതിയിൽ സ്ഥിരം ജഡ്ജിയായി. പിന്നീട് പഞ്ചാബ്, ഹരിയാന ഹൈക്കോടതികളിലും സേവനം അനുഷ്ഠിച്ചു. 2012 ഏപ്രിൽ 23 നാണ് സുപ്രീംകോടതി ജഡ്ജിയായി ഗൊഗോയിയെ കൊളീജിയം ഉയര്‍ത്തുന്നത്. 2018 ഒക്ടോബര് മൂന്നിന് സുപ്രീം കോടതിയുടെ 46-ാമത് ചീഫ് ജസ്റ്റിസായി അദ്ദേഹം ചുമതലയേറ്റു.\n'രഞ്ജന് സ്വന്തം നിലപാടുണ്ട്. ആർക്കും അവനെ സ്വാധീനിക്കാൻ കഴിയില്ല"\n"രഞ്ജന് സ്വന്തം നിലപാടുണ്ട്. ആർക്കും അവനെ സ്വാധീനിക്കാൻ കഴിയില്ല' രഞ്ജൻ ഗൊഗോയിക്കൊപ്പം അഭിഭാഷകവൃത്തി ആരംഭിച്ച ഗുവാഹത്തി ഹൈക്കോടതിയിലെ മുതിര്‍ന്ന അഭിഭാഷകൻ സുരേന്ദ്ര നാഥ് ശര്‍മ്മയുടെ വാക്കുകളാണ് ഇവ. മെറിറ്റിന്റെ അടിസ്ഥാനത്തിൽ മാത്രമാണ് രഞ്ജൻ തീരുമാനം കൈക്കൊള്ളുന്നത്. വ്യത്യസ്തമായ ചിന്താഗതിക്കാരായ ബോബ്ഡെയും ചന്ദ്രചൂഡും ഉൾപ്പെട്ട ബെഞ്ചിൻ്റെ ഏകകണ്ഠമായ അയോധ്യ വിധിയും ശ്രദ്ധേയമാണ്.\nഗുവാഹത്തി ഹൈക്കോടതിയിലേക്കുള്ള ഗൊഗോയിയുടെ യാത്രയും ശര്‍മ്മ ഓര്‍മ്മിക്കുന്നുണ്ട്. ഹൈക്കോടതിയിലേക്കുള്ള യാത്രയിൽ തൻ്റെ എസ്‍ഡി ബൈക്കിൽ കയറാൽ ഗൊഗോയിയോട് ആവശ്യപ്പെട്ടാലും കയറില്ല. അദ്ദേഹത്തിന് ഇഷ്ടം സൈക്കിൾ റിക്ഷയിലുള്ള യാത്രയാണ്. പിന്നീട് അദ്ദേഹം വെസ്‍പ സ്കൂട്ടറും മാരുതി 800 കാറും വാങ്ങിച്ച ഓര്‍മ്മകളും ശര്‍മ്മ പങ്കുവെയ്ക്കുന്നു.\nരഞ്ജൻ ഗൊഗോയി രാഷ്ട്രീയത്തിൽ ചേരുമോ? ദീ‍ര്‍ഘവീക്ഷണമുള്ള പിതാവിൻ്റെ മറുപടി ഇങ്ങനെ...\nഒരിക്കൻ രഞ്ജൻ ഗൊഗോയിയുടെ സുഹൃത്തുക്കള് പിതാവ് കേശവ് ചന്ദ്ര ഗൊഗോയിയോട് ഒരു ചോദ്യം ചോദിച്ചു. നിങ്ങളുടെ മകൻ രാഷ്ട്രീയത്തിൽ പ്രവേശിക്കുമോ? എന്നതായിരുന്നു സുഹൃത്തുക്കളുടെ ചോദ്യം. ദീര്‍ഘവീക്ഷണമുള്ള പിതാവ് മറുപടി ഇങ്ങനെ; ''എൻ്റെ മകൻ ഒരിക്കലും രാഷ്ട്രീയത്തിൽ പ്രവേശിക്കില്ല, അവൻ സുപ്രീംകോടതിയുടെ ചീഫ് ജസ്റ്റിസായി മാറും''\nഗൊഗോയി അടിതെറ്റിയ ലൈംഗിക പീഡന ആരോപണം\nസുപ്രീംകോടതിയിലെ മുൻ ജീവനക്കാരിയാണ് ഗൊഗോയിക്കെതിരെ ലൈംഗിക പീഡന പരാതി ഉന്നയിച്ച് രംഗത്തുവന്നത്. ചീഫ് ജസ്റ്റിസിനെതിരായ ലൈംഗിക പീഡന പരാതി, വിശദാംശങ്ങളും ചേര്‍ത്ത് സുപ്രീം കോടതിയിലെ 22 ജസ്റ്റിസുമാര്‍ക്ക് പരാതിക്കാരി സത്യവാങ്മൂലം അയച്ചുനല്‍കിയിരുന്നു. തുടര്‍ന്ന് ഗൊഗോയി അസാധാരണ സിറ്റിങ് വിളിച്ചുചേര്‍ക്കുകയും മുഴുവൻ ആരോപണങ്ങളും നിഷേധിച്ചു.ശേഷം, ലൈംഗിക പീഡന പരാതി അന്വേഷിക്കാൻ ജസ്റ്റിസ് എസ് എ ബോബ്ഡെ അധ്യക്ഷനായ ആഭ്യന്തര സമിതിയെ നിയോഗിച്ചു. ഏപ്രിൽ 19 ന് മുൻ ജീവനക്കാരി നൽകിയ പരാതിയിൽ കഴമ്പില്ലെന്ന് ആഭ്യന്തര അന്വേഷണ സമിതി വിധി എഴുതി.\nഗൊഗോയിയുടെ അഭിഭാഷക നാൾവഴികൾ\n1978: ഗുവാഹത്തി ഹൈക്കോടതി ബാര് കൗൺസിൽ അംഗമായി.\n2001: ഗുവാഹത്തി ഹൈക്കോടതി സ്ഥിര ജഡ്ജിയായി നിയമനം.\n2010: പഞ്ചാബ്, ഹരിയാന ഹൈക്കോടതികളിൽ ജഡ്ജി.\n2011: പഞ്ചാബ് ഹൈക്കോടതി ചീഫ് ജസ്റ്റിസായി ചുമതയേറ്റു.\n2012: സുപ്രീംകോടതി ജഡ്ജിയായി നിയമനം.\n2018: സുപ്രീംകോടതി ചീഫ് ജസ്റ്റിസായി ചുമതലയേറ്റു.\n2019 നവംബർ 17: സുപ്രീംകോടതി ചീഫ് ജസ്റ്റിസ് പദവിയിൽ നിന്ന് വിരമിച്ചു.\nരഞ്ജൻ ഗൊഗോയിയുടെ സുപ്രധാന കേസുകള്\nചീഫ് ജസ്റ്റിസിൻ്റെ ഓഫീസ് ആര്‍ടിഐ പരിധിയിൽ\nജെഎൻയു മുൻ ചെയര്‍മാൻ കനയ്യ കുമാറിനെതിരായ കേസ്\nഅരൂഷി തൽവാര് കൊലക്കേസ്\nരാഹുൽ ഗാന്ധിക്കെതിരായ കോടതിയലക്ഷ്യം കേസ്\nബിജെപിയിൽ ചേർന്ന എംഎൽഎയുടെ ആസ്തി1201.50 കോടി രൂപ! !18 മാസത്തിനിടെ വർധിച്ചത് 15 ശതമാനം വരുമാനം ആര്‍ട്ടിക്കിള് ഷോ\nസുപ്രീംകോടതി രഞ്ജൻ ഗൊഗോയി അയോധ്യ വിധി Who is Ranjan Gogoi Supreme Court Ranjan Gogoi retirement ranjan gogoi news Ranjan Gogoi Ayodhya verdict\nWeb Title : noted ayodhya verdict supreme court chief justice ranjan gogoi retires


കൊപ്പെല്(ഡാളസ്): കൊപ്പല് സിറ്റി കൗണ്‍സില് പ്ലേയ്‌സ്6ലേക്ക് മലയാ ളി ഐ.ടി വിദഗ്ധന് ബിജു മാത്യു വീണ്ടും മത്സരിക്കുന്നു. മുഖ്യധാരാ അമേരിക്കരടക്കമുളള കൊപ്പേല് സമൂഹത്തിന്റെ ഭൂരിഭാഗം പിന്തുണ ഇതിനകം ഉറപ്പാക്കിക്കൊണ്ടാണ് "പൊതു പ്രവര്‍ത്തനം സമര്‍പ്പിത ജീവിതം തന്നെ "എന്നു വിശ്വസിക്കുന്ന ബിജു മാത്യു വീണ്ടും ജനവിധി തേടുന്നത്. മെയ് ഒന്നി നാണ് ഇലക്ഷനെങ്കിലും ഏര്‍ലി വോട്ടിംഗ് ഏപ്രില്19 മുതല് 27 വരെയാണ്.\n.2018. ജൂണിൽ നടന്ന റണ്ണോഫില് എതിര് സ്ഥാനാര്‍ത്ഥി ജോണ് ജൂണിനെ പരാജയപ്പെടുത്തിയാണ് ആദ്യമായി കോപ്പല് സിറ്റി കൗണ്‍സിലേക്ക് ബിജു തിരഞ്ഞെടുക്കപ്പെട്ടതു . കോപ്പല് സിറ്റി കൗണ്‍സിലേക്ക് തിരഞ്ഞെടുക്കപ്പെട്ട ആദ്യ മലായളിയായിരുന്നു ബിജു മാത്യു.\n41,000 ജനസംഖ്യയുള്ള സിറ്റിയില് കഴിഞ്ഞ പതിനാല് വര്‍ഷമായി ബിജു സജ്ജീവ സാന്നിധ്യമാണ്. സിറ്റി കൗണ്‍സിലിന്റെ വിവിധ കമ്മിറ്റികളില് ബിജു അംഗമായിരുന്നു.\nഅമേരിക്കന് രാഷ്ട്രീയ ഭൂമികയില് കാല്‍നൂറ്റാണ്ടിന്റെ പ്രവര്‍ത്തന പാരമ്പര്യമുളള ബിജു മാത്യു പൊതു പ്രവര്‍ത്തനം മഹനീയ ആശയങ്ങളുടെ ഉത്തരവാദിത്വം നിറഞ്ഞ ഏറ്റെടുക്ക ലാണെന്ന് വിശ്വസിക്കുന്ന സ്ഥാനാര്‍ത്ഥിയാണ്. അടിയുറച്ച ധാര്‍മ്മികതയും അര്‍പ്പണബോ ധവും ആവശ്യമുളള പൊതുരംഗം സാമൂഹിക നന്മക്കും ജനങ്ങളുടെ ഉന്നതിക്കും വേണ്ടി സമര്‍പ്പിക്കപ്പെടുന്ന സേവന മനസ്ഥിതി കൂടിയാണ്.\nപ്രാദേശിക ഭരണകൂടത്തിന്റെ ഭാഗമാവുന്നത് സാധാരണക്കാരുടെ ജീവിതത്തില് പരിവര് ത്തനമുണ്ടാക്കാന് സഹായിക്കുമെന്നാണ് ബിജു മാത്യുവിന്റെ വിലയിരുത്തല്. ജനങ്ങളുടെ മെച്ചപ്പെട്ട ജീവിതത്തിനും അവരുടെ സാമൂഹിക, സാമ്പത്തിക സുരക്ഷക്കും അച്ചടക്കത്തി നും, മുതിര്‍ന്നവരുടെ സംരക്ഷണത്തിനും കുഞ്ഞുങ്ങളുടെ വിദ്യാഭ്യാസത്തിനും ശ്രദ്‌ധേയ മായ സംഭാവന നല്‍കാന് പ്രാദേശിക ഭരണകൂടങ്ങള്‍ക്കാണ് കഴിയുക. അതുകൊണ്ട് ത ന്നെ അതിലൊരു പ്രാതിനിധ്യമാണ് ബിജു മാത്യു ആഗ്രഹിക്കുന്നത്. ശക്തമായ കൊപ്പേ ല്, സുരക്ഷിതമായ കൊപ്പേല്, ഊജസ്വലമായ കൊപ്പേല് എന്നതാണ് ബിജുവിന്റെ മുദ്രാ വാക്യം.\nമാസച്യൂസെറ്റ്‌സിലെ ബോസ്റ്റണില് നിന്നും ഡാളസിലേക്ക് തട്ടകം മാറ്റിയ ബിജു മാ ത്യു കഴിഞ്ഞ പതിനാല് വര്‍ഷമായി കൊപ്പേല് നിവാസിയാണ്. ഇവിടെത്തിയ കാലം മുതല് പ്രാദേശിക രാഷ്ട്രീയത്തില് സജീവമായ അദ്ദേഹം നിലവില് കൊപ്പേല് റിക്രിയേ ഷന് ഡവലപ്പ്‌മെന്റ് കോര്‍പ്പറേഷന് വൈസ് പ്രസിഡന്റാണ്. സിറ്റി ബോര്‍ഡില് എട്ടുവര്‍ഷ വും പാര്‍ക്‌സ് ആന്‍ഡി റിക്രിയേഷന് ബോര്‍ഡില് നാലുവര്‍ഷവും പ്രവര്‍ത്തിക്കുകയു ണ്ടായി. കോപ്പേല് ലീഡര്‍ഷിപ്പ് സംവിധാനത്തില് ഭാഗമാവുക വഴി സിറ്റിയുടെ വിവിധ വകുപ്പ് തലവന്മാരുമായി അടുത്തിടപെടുകയും സിറ്റി ഭരണത്തിന്റെ ഉളളറകള് മനസിലാ ക്കുകയും ചെയ്തു. കൊപ്പേല് സിറ്റിസണ്‍സ് പോലിസ് അക്കാഡമി ബിരുദധാരിയായ ബി ജു അക്കാഡമിയുടെ ആലുംനൈ ഗ്രൂപ്പായ സി.പി.എ.സി അംഗമാണ്. കോപ്പേല് പോലിസ് ഡിപ്പാര്‍ട്ട്‌മെന്റിന്റെ ഭാഗമായ സി.ഒ.പിയില് (സിറ്റിസണ്‍സ് ഓണ് പട്രോള്) അംഗത്വം വഴി ജനജീവിതത്തിന്റെ സമസ്ത മേഖലകളെക്കുറിച്ചുളള അറിവു നേടാനും അദ്ദേഹത്തിന് ക ഴിഞ്ഞു.\nഇതിനു പുറമെ സാമൂഹ്യരംഗത്തും ബിജു മാത്യു സജീവം. കൊപ്പേല് റോട്ടറി ക്ലബ്ബിലും കോട്ടണ്‍വുഡ് ക്രീക്ക് പി.ടി.ഒയിലും പ്രവര്‍ത്തിക്കുന്നു. സിറ്റിയിലെ ഡാഡ്‌സ് ക്ലബ്ബിലും അംഗത്വമുണ്ട്. വാക്ക് ടു സ്‌കൂള് വെനസ്‌ഡേ എന്ന സംഘടനയിലും സജീവമാണ്.\nബോസ്റ്റണിലെ സഫോക് യൂണിവേഴ്‌സിറ്റിയില് നിന്നും കമ്പ്യൂട്ടര് എന്‍ജിനിയറിംഗില് ബിരുദവും ബോസ്റ്റണ് യൂണിവേഴ്‌സിറ്റിയില് നിന്നും മാസ്‌റ്റേഴ്‌സും നേടിയ ബിജു മാത്യു ഇരുപതു വര്‍ഷമായി ഐ.ടി മേഖലയില് പ്രവര്‍ത്തിക്കുന്നു. ഫിസിഷ്യന് അസിസ്റ്റന്റായ ഷിജിയാണ് ഭാര്യ. മൂന്ന് ആണ്‍കുട്ടികളുടെ പിതാവാണ്.\nഡാളസ് ഫാര്‍മേഴ്‌സ് ബ്രാഞ്ച് മാര്‍ത്തോമ്മാ ചര്‍ച്ച് അംഗമാണ്. സ്‌പോര്‍ട്‌സ്മാന് കൂടി യായ ബിജു മാത്യുവിന് ബാഡ്മിന്റണിലും സൈക്കിളിംഗിലുമാണ് കമ്പം.\nമലയാളി സമൂഹത്തിന്റെ ശക്തമായ സാന്നിധ്യമുളള കൊപ്പേലിലെ എല്ലാ മലയാളികളും വോട്ടവകാശം വിനിയോഗിച്ച് തന്നെ വിജയിപ്പിക്കാന് ശ്രമിക്കണമെന്ന് ബിജു മാത്യു അഭ്യ ര്‍ത്ഥിക്കുന്നു.\nഭാര്യ ഷിജി ഫിസിഷ്യന് അസിസ്റ്റന്റാണ്. മൂന്ന് ആണ്‍മക്കളും ഉണ്ട്. ബിജുവിന്റെ വിജയം ഇന്ത്യന് സമൂഹത്തിനും, പ്രത്യേകം മലയാളികള്‍ക്കും അഭിമാനിക്കാവുന്നതാണ്. മാര്‍ത്തോമ്മാ ചര്‍ച്ച് ഓഫ് ഡാളസ്(ഫാര്‍മേഴ്‌സി ബ്രാഞ്ച്) അംഗം കൂടിയാണ് ബിജു


സന്ദീപ് ഉണ്ണികൃഷ്ണന് ജന്മദിനാശംസ\nThursday 15 March 2018 8:52 pm IST\nന്യൂദല്‍ഹി: വീരമൃത്യു വരിച്ച മേജര് സന്ദീപ് ഉണ്ണികൃഷ്ണന് ജന്മദിനത്തില് രാജ്യത്തിന്റെ ആശംസ. കേന്ദ്ര മന്ത്രിമാരും വ്യവസായ, രാഷ്ട്രീയ മേഖലയിലെ പ്രമുഖരുമടക്കം നിരവധി പേരാണ് 2008ലെ മുംബൈ ഭീകരാക്രമണത്തില് വീരമൃത്യു വരിച്ച മലയാളി സൈനികന് മേജര് സന്ദീപ് ഉണ്ണികൃഷ്ണന് ആദരവര്‍പ്പിച്ചത്.\nഅദ്ദേഹത്തിന്റെ ധീരതയും, സേവനവും, ഊര്‍ജ്ജസ്വലതയും നമുക്ക് എന്നും പ്രചോദനമായിരിക്കുമെന്നും ഇന്ത്യയുടെ അഭിമാന പുത്രന് പ്രണാമമര്‍പ്പിക്കുന്നുവെന്നും കേന്ദ്ര റെയില്‍വേ മന്ത്രി പീയുഷ് ഗോയല് ട്വിറ്ററില് കുറിച്ചു. അദ്ദേഹത്തിന്റെ ജീവത്യാഗത്തിനു മുന്നില് രാജ്യം ശിരസ്സു നമിക്കുന്നുവെന്നായിരുന്നു കേന്ദ്ര സാംസ്‌കാരിക മന്ത്രി ഡോ. മഹേഷ് ശര്‍മ്മയുടെ വാക്കുകള്.\nധര്‍മ്മേന്ദ്ര പ്രധാന്, നവീന് ജിണ്ഡാല്, ആര്‍കെ സിങ്ങ്, വിരേന്ദര് സേവാഗ് എന്നിവരും മേജര് സന്ദീപ് ഉണ്ണികൃഷ്ണന് കൃതജ്ഞത രേഖപ്പെടുത്തി. ദേശീയ സുരക്ഷാ സേനയില് സേവനമനുഷ്ടിക്കവെ വീരമൃത്യു വരിച്ച അദ്ദേഹത്തിന് മരണാനന്തരം രാജ്യം അശോക ചക്ര നല്‍കി ആദരിച്ചിരുന്നു.\nപാര്‍ലമെന്റ് ആക്രമണം: സൈനികര്‍ക്ക് സ്മരണാഞ്ജലി